
[bookmark: _Toc146198504]Uvod

Ocena zmožnosti obvladovanja tveganja za potres je izdelana na podlagi Uredbe o izvajanju Sklepa o mehanizmu Unije na področju civilne zaščite (Uradni list RS, št. 62/14 in 14/17). Prvo verzijo iz leta 2015 je pripravilo Ministrstvo za okolje in prostor, leta 2023 pa jo je dopolnilo Ministrstvo za naravne vire in prostor.

Uredba o izvajanju Sklepa o mehanizmu Unije na področju civilne zaščite je v slovensko zakonodajo leta 2014 najprej prenesla vsebino takratne točke a 6. člena (danes točke a prvega odstavka 6. člena) Sklepa št. 1313/2013/EU Evropskega parlamenta in Sveta z dne 17. decembra 2013 o mehanizmu Unije na področju civilne zaščite (UL L št. 347, z dne 20. 12. 2013, str. 924) (v nadaljnjem besedilu: Sklep o mehanizmu Unije na področju civilne zaščite). Takratna točka a 6. člena se navezuje na ocenjevanje tveganj za nesreče, s katerim smo na Ministrstvu za naravne vire in prostor, nekdanjem Ministrstvu za okolje in prostor, pričeli leta 2015. 

Sklep o mehanizmu Unije na področju civilne zaščite je v takratni točki 6. b člena (danes je to urejeno s točko c, prvega odstavka 6. člena) določala tudi pripravo in izpopolnitev načrtovanja za obvladovanje tveganj na nacionalni ali ustrezni podnacionalni ravni, v točki c istega člena (danes s točko b, prvega odstavka 6. člena) pa še pripravo ocen zmožnosti obvladovanja tveganj za nesreče in roke za poročanje Evropski komisiji. V Sklepu o mehanizmu Unije na področju civilne zaščite je zmožnost obvladovanja tveganj za nesreče opredeljena kot sposobnost države članice ali njenih regij za zmanjšanje tveganj za nesreče, prilagoditev na tveganja ali ublažitev tveganj (vplivov tveganj in/ali verjetnosti nesreč), ugotovljenih v ocenah tveganj za nesreče, na ravni, ki so sprejemljive za posamezno državo članico, torej na opredeljena sprejemljiva tveganja za posamezne nesreče. Vsebina točke b in zlasti točke c 6. člena Sklepa o mehanizmu Unije na področju civilne zaščite je bila v slovensko zakonodajo prenesena z novelo Uredbe o izvajanju Sklepa o mehanizmu Unije na področju civilne zaščite na ocenjevanje zmožnosti obvladovanja tveganj za nesreče in to na podlagi izpopolnjenega načrtovanja ukrepov za obvladovanje tveganj za nesreče za namene preventive in pripravljenosti (v nadaljnjem besedilu: načrtovanje) in izvajanje ukrepov za preventivo in pripravljenost. Iz napisanega izhaja, da so ocene zmožnosti obvladovanja tveganj za nesreče, podobno kot v marsikateri državi članici Evropske unije, novost v slovenskem prostoru.

Na podlagi Sklepa o mehanizmu Unije na področju civilne zaščite je Evropska komisija leta 2015 sprejela Smernice za oceno zmožnosti obvladovanja tveganja (2015/C 261/03; v nadaljnjem besedilu: smernice Evropske komisije za ocenjevanje zmožnosti obvladovanja tveganj za nesreče), katerih namen je državam članicam zagotoviti nezavezujočo, celovito in prožno metodologijo, ki naj bi služila kot pomoč pri ocenjevanju zmožnosti obvladovanja tveganj za nesreče. Novela Uredbe o izvajanju Sklepa o mehanizmu Unije na področju civilne zaščite iz leta 2017 povzema tudi vse ključne vsebine smernice, ki se nanašajo predvsem na vsebino vprašanj, s katerimi se ocenjuje zmožnost obvladovanja tveganj za nesreče na treh področjih in s treh vidikov. To smernico je Evropska komisija nadomestila s Smernico za poročanje o obvladovanju tveganj nesreč, vendar se v Sloveniji še vedno uporablja.

Ocena zmožnosti obvladovanja tveganja za potres sodi med ocene zmožnosti obvladovanja tveganja za posamezne nesreče za celotno območje države oziroma za posamezna območja države, kot je določeno v 2.a členu Uredbe o izvajanju Sklepa o mehanizmu Unije na področju civilne zaščite. Nosilec izdelave ocene je ministrstvo, pristojno graditev – Ministrstvo za naravne vire in prostor (v nadaljnjem besedilu: MNVP).  

Potres spada med nesreče, ki lahko povzročijo veliko škodo ter obsežne in vsestranske posledice. Kompleksnejše ugotovitve v zvezi s tveganjem za potres v Republiki Sloveniji (v nadaljnjem besedilu: RS) so predstavljene v Oceni tveganja za potres, ki jo je prvotno v sodelovanju z drugimi organi, predvsem z Ministrstvom za infrastrukturo (Direktoratom za energetiko-danes se imenuje Direktorat za energijo in je v sklopu Ministrstva za okolje, podnebje in energijo), Direkcijo Republike Slovenije za infrastrukturo (DRSI), Ministrstvom za kulturo, Ministrstvom za gospodarski razvoj in tehnologijo (danes Ministrstvo za gospodarstvo, turizem in šport), ARSO in Geodetsko upravo Republike Slovenije (GURS) leta 2015 izdelalo takratno Ministrstvo za okolje in prostor. Uporabilo je tudi podatke iz raziskovalnih projektov POTROG – Potresna ogroženost v Sloveniji za potrebe Civilne zaščite (Zavod za gradbeništvo Slovenije, ARSO, Inštitut za vodarstvo) in VODPREG – Zemeljske in betonske vodne pregrade strateškega pomena v RS (Zavod za gradbeništvo Slovenije). Leta 2023 je bila ocena dopolnjena s strani MNVP. 

Ocena tveganja za potres je lahko poleg drugih dokumentov podlaga za številne aktivnosti na več področjih, predvsem pri načrtovanju in izvajanju ukrepov za obvladovanje tveganja zaradi potresa za namene preventive in pripravljenosti, izdelavi ocen zmožnosti obvladovanja tveganja za posamezne nesreče, izdelavi ocen ogroženosti in načrtov zaščite in reševanja ob nesreči, razvoju finančnih strategij na področju preventive, ukrepanja, pomoči in odprave posledic potresa, načrtovanju javnih naložb in določitvi prednostnih naložb za zmanjšanje posledic potresa, prostorskem načrtovanju ter ugotavljanju vrzeli in načrtovanju popolnitve in dopolnjevanja sil in sredstev za zaščito, reševanje in pomoč.

Ocena zmožnosti obvladovanja tveganja za potres vsebuje vse bistvene elemente vsebine, kot jo za ocene zmožnosti obvladovanja tveganja za posamezne nesreče določa Uredba o izvajanju Sklepa o mehanizmu Unije na področju civilne zaščite. Uvodni del je namenjen predstavitvi in namenu ocene, nato v drugem poglavju sledi najprej del o pojavu in posledicah potresa, ki je prevzet iz povzetka Ocene tveganja za potres. V drugem poglavju je predstavljen tudi razvid, kjer so prvotno MOP in URSZR opredelili najpomembnejše ukrepe za preventivo in pripravljenost, s katerimi bi se lahko obvladovalo ali zmanjševalo tveganje za potres do ravni oziroma vrednosti, ki so opredeljene prek sprejemljivega tveganja za potres. Način oblikovanja sprejemljivega tveganja za potres je v oceni prav tako podrobno predstavljen.

Najpomembnejši del ocene sledi v tretjem poglavju, to je izpolnjen vprašalnik, s katerim so bile ocenjene upravne, tehnične in finančne zmožnosti na področju ocenjevanja tveganja za potres ter načrtovanja in izvajanja ukrepov za preventivo in pripravljenost na potres. Vprašanja so bila, tako kot določa uredba, v celoti in neposredno prevzeta iz predmetne smernice Evropske komisije za ocenjevanje zmožnosti obvladovanja tveganj za nesreče. Sledijo povzetek in ugotovitve te ocene. Ocena se zaključuje z razlago pojmov, kratic in krajšav ter navedbo virov.

Ocena zmožnosti obvladovanja tveganja za potres je usklajena z URSZR, s katero je ministrstvo pri izdelavi ocene tudi največ sodelovalo. Njihov prispevek je zelo pomemben. 

[bookmark: _Hlk153888218]Ocena zmožnosti obvladovanja tveganja za potres je javno dostopna na osrednjem spletišču državne uprave GOV.SI.
[bookmark: _Toc146198505]Sprejemljivo tveganje za potres


[bookmark: _Hlk161660545][bookmark: _Toc146198506]2.1 Potres in njegove posledice

Pred vsebinskim delom te ocene najprej sledi zgoščen povzetek ugotovitev iz Ocene tveganja za potres, verzija 2.0 iz leta 2023, ki spada med osnovne podlage za izdelavo te ocene.

Potres je naravni pojav, ko v Zemljini notranjosti pride do nenadne sprostitve nakopičenih elastičnih napetosti, pri katerem se sproščena energija razširja v obliki seizmičnega valovanja. Ko potresno valovanje doseže površje z zadostno energijo, da povzroči neželene posledice na ljudi, objekte ali naravo, govorimo o potresu kot o naravni nesreči.

Večina potresov in obenem tudi najmočnejših potresov nastaja kot posledica notranje Zemljine dinamike globoko pod površjem (tektonski potresi). Litosferske plošče se počasi premikajo. Pri tem prihaja do medsebojnih trčenj in s tem povezanih deformacij. Posledica je kopičenje napetosti, ki se občasno hipoma sprosti v obliki potresa.

Potresa ni mogoče napovedati. Sodobna znanost nima in zagotovo še dolgo ne bo imela orodij, s katerimi bi lahko določila kraj, velikost in čas nastanka potresa z natančnostjo, ki bi imela praktičen pomen. Vsaka, tudi majhna napaka pri napovedi katerega koli od teh treh elementov bi imela zelo slabe, lahko tudi katastrofalne posledice. 

Potres je eden izmed pojavov v naravi, ki ga ne moremo nadzorovati oziroma kontrolirati, lahko pa ga zelo dobro merimo. Kljub temu ne moremo napovedati časa dogodka in zaradi tega potres vedno spremlja visoka stopnja presenečenja in negotovosti, saj se zgodi nenadoma in nepredvidljivo.

Potres ima s povzročeno škodo na stavbah (stanovanjske, industrijske, skladišča, stavbe splošnega družbenega pomena - zdravstvo, poslovne in upravne stavbe, stavbe za izobraževanje, znanstveno raziskovanje, kulturo, gostinstvo in turizem, kmetijstvo ...), infrastrukturi (ceste, železnice, letališča, jezovi, vodne pregrade, komunikacijska omrežja, elektrovodi, plinovodi, naftovodi ...) kmetijskih in gozdnih površinah obsežen:
· vpliv na ljudi (ranjeni, mrtvi, panika, zaskrbljenost - hospitalizacija, nastanitev),
· gospodarski in okoljski vpliv (poškodbe objektov, ovirano oz. prekinjeno zagotavljanje prometnih, energetskih, telekomunikacijskih in drugih pomembnih storitev), 
· vpliv na kulturno dediščino (poškodbe objektov in območij kulturne dediščin ter premične kulturne dediščine),
· politični in družbeni vpliv (javni red in varnost, oslabljena stabilnost zavarovalniškega sistema - zavarovalniška izplačila),
· vpliv na finančno politiko oz. stanje države (reševanje posledic nesreče - intervencija in celovita dolgoročna obnova), 
povečajo pa ga še vse verižne nesreče, ki so posledica potresa. Glede na lokacijo potresa, intenziteto potresa ter vrsto poškodb na objektih in zemeljski površini se ob samem potresu lahko sproži še vrsto verižnih nesreč, kot so požari, eksplozije, razlitje nevarnih snovi, poplave, plazovi, podori, izpadi kritične infrastrukture, bolezni ljudi in živali, jedrske nesreče ipd.
Razviti so postopki, s katerimi določimo območja, kjer se potres lahko pojavi, ocenimo največjo magnitudo, ki jo z določeno verjetnostjo pričakujemo in ocenimo obseg škode, ki bi jo potres na neki lokaciji lahko povzročil.

V Republiki Sloveniji in v večini drugih držav se opiramo predvsem na ocenjevanje potresne nevarnosti, ki je podlaga za potresno odporno gradnjo objektov. Potresna nevarnost se oceni s pomočjo podatkov o potresih iz preteklosti in geoloških značilnosti ozemlja. Na osnovi tega se pripravijo karte potresne nevarnosti, iz katerih je razvidno, da je vsa Slovenija na potresno nevarnem območju, vendar so nekateri predeli vseeno bolj potresno nevarni kot drugi. Karte nam povedo, kako močne potrese in kakšne učinke lahko na nekem območju pričakujemo, ne pa tega, kdaj bo do tako močnega potresa prišlo.

V skladu s Pravilnikom o mehanski odpornosti in stabilnosti objektov (Uradni list RS, št. 101/05), se mora za projektiranje uporabljati karto projektnega pospeška tal.  ter posebej upoštevati faktor tal in pomembnost objektov. Pospešek tal je instrumentalno merljiva fizikalna veličina, ki omogoča neposreden izračun potresnih sil oziroma obremenitev. 

Trenutno sta v veljavni obe karti projektnega pospeška tal(Lapajne in drugi, 2001; slika 1a) in slika 1b.

Slovenija spada s stališča posledic potresnega dogodka v skupino bolj ogroženih držav članic Evropske unije, saj leži na potresno dejavnem območju. Potres sodi med naravne nesreče, ki Slovenijo močno ogrožajo, saj ima na potresno najbolj nevarnih območjih (Slika 1a in Slika 1b) koncentriran stavbni fond, ki je tudi relativno star. 

Nova karta je veljavna od 1. maja 2022 in je bila objavljena kot popravek k dopolnilu SIST EN 1998- 1:2005/A101:2009/AC:2022. V prehodnem obdobju (od 1. maja 2022 do 1. maja 2024) je za potresno odporno projektiranje veljavna tudi dosedanja uradna karta.

[bookmark: _Toc146198507]Potresi v Sloveniji in okolici
Samo v 20. stoletju se je v Sloveniji zgodilo 15 potresov, ki so dosegli ali presegli intenziteto VII EMS. Pri intenziteti VII EMS se pojavijo zmerne poškodbe na zgradbah (opisano v poglavju 2.4). V potresni zgodovini območja znotraj današnjih meja Slovenije se je od začetka 16. stoletja tak potres zgodil najmanj 50-krat.
[image: Slika prikazuje potresno nevarnost Slovenije oziroma projektni pospešek tal, ki je bila narejena v letu 2001.]
Slika 1a: Potresna nevarnost Slovenije – projektni pospešek tal (Lapajne in drugi, 2001)






[image: Slika prikazuje novo karto potresne nevarnosti Slovenije oziroma projektni pospešek tal za povratno dobo 475 let.]
Slika 1b: Nova karta potresne nevarnosti Slovenije – projektni pospešek tal Slovenije za povratno dobo 475 let[footnoteRef:1]. [1: Vir: http://potresi.arso.gov.si/doc/dokumenti/potresna_nevarnost/Karta_potresne_nevarnosti_2021.jpg
] 


Za potrebe civilne zaščite in za širšo javnost pa je bolj primerna karta intenzitete, saj daje opisno oceno potresnih učinkov na ljudi, predmete, zgradbe in naravo (Ribarič, 1987 in ARSO, 2011).
[image: Intenziteta_A3]
Slika 2: Karta potresne intenzitete s povratno dobo 475 let (vir: ARSO, 2011)

Karta s slike 2 temelji še na karti projektnih pospeškov tal iz leta 2001 s slike 1a.

Hitra in natančna določitev žarišča potresa je pomemben podatek za organiziranje učinkovite pomoči prebivalcem prizadetega območja. Poznavanje natančne lege žarišča potresa je pomembno tudi za ocenjevanje potresne nevarnosti posameznih območij. S tem lahko dolgoročno prispevamo k zmanjšanju števila žrtev in materialne škode ob potresih.

ARSO - Urad za seizmologijo in geologijo ima v okviru zakonsko opredeljenih nalog ter na osnovi internih analiz o stanju na področju seizmološkega monitoringa ter ocenjevanja potresne  dejavnosti  v Sloveniji štiri osnovne naloge:
· vzdrževanje državnega potresnega alarmnega sistema z obveščanjem v stvarnem času, ki temelji na samodejni obdelavi podatkov in na samodejnem posredovanju podatkov ustreznim službam;
· čim natančnejše opredeljevanje osnovnih potresnih parametrov (predvsem koordinat nadžarišča, globine ter velikosti in obsega potresa) na podlagi globinskega geofizikalnega modela ozemlja Slovenije, ki je izdelan na podlagi potresnih zapisov državne mreže potresnih opazovalnic;
· stalno ocenjevanje in izpopolnjevanje državne karte potresne nevarnosti za potrebe potresno odporne gradnje na podlagi natančnejšega poznavanja seizmotektonskih razmer na ozemlju Slovenije, kar omogočajo zapisi potresov državne mreže potresnih opazovalnic in
· povezava slovenskega alarmnega sistema s potresnimi alarmnimi sistemi sosednjih držav - predvsem z Avstrijo in Italijo.

Doseganje zgoraj opredeljenih ciljev je možno s sodobno državno mrežo 26-ih potresnih opazovalnic, katerih postavitev je bila zaključena leta 2006. Potresne opazovalnice so vključene v računalniško omrežje državnih organov, po katerem se prenašajo podatki v središče za obdelavo, ki je v Ljubljani. Takoj ko podatki prispejo v središče, se prične avtomatska analiza in obveščanje seizmologov o morebitnih dogodkih.
 
[image: SLIKA_MREŽA2011]Slika 3: Razporeditev potresnih opazovalnic na območju Slovenije konec leta 2010

Najmočnejši zabeležen potres na ozemlju Slovenije je bil t. i. Idrijski potres iz leta 1511 z ocenjeno magnitudo 6,8 (ARSO, 2011). Samo v 20. stoletju se je v Sloveniji zgodilo 15 potresov, ki so dosegli ali presegli intenziteto VII EMS. Pri intenziteti VII EMS se pojavijo zmerne poškodbe na zgradbah. V potresni zgodovini območja znotraj današnjih meja Slovenije se je od začetka 16. stoletja tak potres zgodil najmanj 50-krat.

[image: Slika prikazuje potrese z nadžariščno intenziteto V EMS ali več, ki so se zgodili do leta 2012.]

Slika 4: Potresi z nadžariščno intenziteto V EMS ali več do leta 2012 (Vir: ARSO, spletna stran)

Boljše poznavanje nesreč omogočajo tudi scenariji tveganja, na podlagi katerih se skuša prek analiz tveganja ugotoviti njihove posledice, ki se kažejo z vplivi na ljudi, gospodarskimi in okoljskimi vplivi in vplivi na kulturno dediščino ter političnimi in družbenimi vplivi. V Oceni tveganja za potres so bili izdelani trije scenariji tveganja za potres glede na različne geografske značilnosti lokacij, hipotetični potresi z intenziteto VII-VIII EMS, z nadžariščnim območjem v zgornjem Posočju, ljubljanskem območju in Posavju. Scenariji so v celoti privzeti iz prve verzije ocene tveganja iz leta 2015 in se v novi verziji iz leta 2023 niso spreminjali, kar je treba pri interpretaciji podatkov upoštevati.

Potres z nadžariščnim območjem v zgornjem Posočju bi prizadel občine Bohinj, Bovec, Gorje, Kanal, Kobarid, Kranjsko Goro in Tolmin. V primeru tega potresa bi bilo izpostavljenih 37.537 ljudi in 20438 stanovanj. Število v potresu porušenih ali zaradi nastalih poškodb predvidenih stavb za rušitev, v katerih živita dva človeka, za katera je treba predvideti novo stalno namestitev, je 4. Število stavb, ki so potrebna temeljite prenove, je 713, v teh stavbah živijo 1204 ljudje, za katere je treba zagotoviti začasno namestitev za čas do končane prenove stavb. Na tem območju je tudi stacionarni vir nevarnih snovi manjšega tveganja in sicer TKK Proizvodnja kemičnih izdelkov Srpenica ob Soči d.d. Med potencialno potresno ogrožene objekte spadajo tudi objekti energetske infrastrukture. V območju hipotetičnega potresa v zgornjem Posočju se nahaja 13 elektrovodov, pet razdelilnih postaj in pet hidroelektrarn. Po podatkih ELES ob furlanskih in bovških potresih leta 1976 in 1998 elektroenergetski objekti sicer niso utrpeli pomembnejše škode (povzeto po Ocena ogroženosti Republike Slovenije zaradi potresov, URSZR, 2018).

Potres na območju glavnega mesta Slovenije bi zaradi goste naseljenosti, velike prisotnosti dnevne migracije, velike prisotnosti državnih in gospodarskih ustanov (zdravstvene, izobraževalne, kulturne, ministrstva, vlada, trgovina, banke, storitve logistika …), križišč prometne infrastrukture (ceste, železnice) in energetske infrastrukture (plinovodi, elektrovodi) za slovenske razmere predstavljal najneugodnejši scenarij. Prizadel bi 34 občin: Bloke, Borovnica, Brezovica, Cerklje na Gorenjskem, Cerknica, Dobrepolje, Dobrova – Polhov Gradec, Dol pri Ljubljani, Domžale, Gorenja vas – Poljane, Grosuplje, Horjul, Ig, Ivančna Gorica, Kamnik, Komenda, Kranj, Litija, Ljubljana, Log – Dragomelj, Logatec, Lukovica, Medvode, Mengeš, Moravče, Šenčur, Škofja Loka, Škofljica, Šmartno pri Litiji, Trzin, Velike Lašče, Vodice, Vrhnika in Žiri. Samo v Mestni občini Ljubljana bi bilo pri domnevnem potresu izpostavljenih 251.349 ljudi v 120.915 stanovanjih, kar predstavlja slabo polovico stanovanj in ljudi celotnega območja domnevnega potresa. V primeru potresa v ljubljanskem območju bi bilo 106 v potresu porušenih ali zaradi nastalih poškodb predvidenih stavb za rušitev, v katerih živi 5.188 ljudi, za katera bi bilo treba predvideti novo stalno namestitev. Število stavb, ki bi jih bilo treba za potrebe ponovnega bivanja v njih temeljito prenoviti je 5754. Za čas do končane prenove teh stavb bi bilo treba zagotoviti začasno bivanje za 60.395 ljudi. Za območje vpliva domnevnega potresa v osrednjem delu Slovenije je značilno tudi večje število stacionarnih virov nevarnih snovi manjšega in večjega tveganja, skupno pet virov manjšega tveganja (Ljubljana: 3, Mengeš: 1, Trzin: 1) in šest virov večjega tveganja (Borovnica: 1, Domžale: 1, Ljubljana: 3, Medvode 1). Med potencialno potresno ogrožene objekte spadajo tudi objekti energetske infrastrukture. V območju hipotetičnega potresa v Ljubljani se nahaja 87 elektrovodov, 20 razdelilnih postaj, dve hidroelektrarni, ena termoelektrarna-toplarna, 14 magistralnih in 12 regionalnih plinovodov. Ocena ogroženosti Mestne občine Ljubljana zaradi potresa predvideva najhujši možen scenarij, da Ljubljana razpade na štiri med seboj odrezane enote. Izpadi dobave električne energije ob večjem potresu v Ljubljani bi bili lahko daljši zaradi razpada sistema prenosa električne energije, težje dostopnosti do mest poškodb in splošne panike (povzeto po Ocena ogroženosti Republike Slovenije zaradi potresov, URSZR, 2018).

Tretji domnevni potres intenzitete VII–VIII EMS z nadžariščnim območjem v Posavju bi prizadel občine Bistrica ob Sotli, Brežice, Kostanjevica ob Krki, Kozje, Krško, Podčetrtek, Sevnica, Šentjernej, Šentjur, Škocjan, Šmarješke Toplice. Domnevni potres v Posavju bi zajel 46.965 stanovanj in 105.663 ljudi. Število v domnevnem potresu porušenih ali zaradi nastalih poškodb predvidenih stavb za rušitev, v katerih živi 90 ljudi, za katera je treba predvideti novo stalno namestitev, je 10. Število stavb, ki jih je potrebno za potrebe ponovnega bivanja temeljito prenoviti je 459. Za čas do končane prenove teh stavb je treba zagotoviti začasno bivanje za 1633 ljudi. Med potencialno potresno ogrožene objekte spadajo tudi objekti energetske infrastrukture. V območju hipotetičnega potresa v Posavju se nahaja 25 elektrovodov, štiri razdelilne postaje, osem magistralnih in šest regionalnih plinovodov. Na tem območju je tudi NE Krško, ki pa jo potres intenzitete VII-VIII EMS ne bi smel bistveno prizadeti. Prav tako je na tem območju tudi stacionarni vir nevarnih snovi manjšega tveganja in sicer Termoelektrarna Brestanica d.o.o.

Možne posledice potresa so lahko poleg poškodb ali celo popolnih rušitev stavb tudi poškodbe na infrastrukturi (ceste, železnice, letališča, jezovi, vodne pregrade, komunikacijska omrežja, elektrovodi, plinovodi, naftovodi ...). Potres pogosto spremljajo številne verižne nesreče, katerih škoda lahko celo presega neposredno škodo zaradi potresa. Gre predvsem za naslednje verižne nesreče:
· požari in eksplozije,
· nesreče z nevarnimi snovmi,
· plazovi, podori in poplave (poškodbe in porušitve zemeljskih pregrad, vodnih zbiralnikov in hidroenergetskih pregrad),
· izpadi kritične infrastrukture,
· bolezni ljudi in živali,
· jedrske nesreče.

Obseg posledic vseh treh scenarijev tveganja je bil primerjan z merili za ovrednotenje vplivov tveganja in verjetnosti za nesreče (v nadaljnjem besedilu: merila tveganja), enotnimi za vse nesreče. Glede na velikosti vplivov v primerjavi z merili tveganja so bile posledice in verjetnost vseh treh scenarijev tveganja predstavljene v treh matrikah tveganja za potres z razdruženim prikazom vplivov ter v matriki tveganja za potres z združenim prikazom vplivov. Matrike tveganja predstavljajo grafični prikaz velikosti vplivov in verjetnosti vseh obravnavanih scenarijev tveganja glede na merila tveganja. Prek različnih kombinacij stopenj vplivov tveganja in verjetnosti nesreče v matrikah tveganja, pri čemer imajo večjo težo vplivi, pridemo do štirih mogočih stopenj tveganja, ki so obarvana glede na njeno velikost (zelena – majhna, rumena – srednja, oranžna – velika, rdeča – zelo velika).

Scenarija tveganja za potres z nadžariščnim območjem v zgornjem Posočju (scenarij 1 - Bovec) in Posavju (scenarij 3 - Brežice), glede na merila za ovrednotenje vplivov tveganja za nesreče predstavljata srednjo stopnjo tveganja, verjetnost obeh pa je majhna, saj se dogodki s takšnima scenarijema tveganja glede na ugotovitve v tej oceni lahko ponovijo enkrat na 100 do 250 let. Verjetnost scenarija tveganja za potres na območju glavnega mesta Slovenije (scenarij 2 - Ljubljana) je ravno tako majhna, glede na merila za ovrednotenje vplivov tveganja za nesreče pa predstavlja veliko stopnjo tveganja. 

Gospodarski in okoljski vplivi in vplivi na kulturno dediščino v primeru scenarijev tveganja 1 in 3 so glede na oceno tveganja iz leta 2015, kjer je v izračunu zajet upoštevan le stanovanjski stavbni fond, zelo majhni (stopnja 1), stopnja vplivov na ljudi in stopnja političnega in družbenega vpliva je v primeru teh dveh scenarijev srednja (stopnja 3), skupna (povprečna) stopnja vseh treh skupin vplivov je v obeh primerih majhna (stopnja 2).

Za scenarij tveganja 2 (Ljubljana), ki bi povzročil najbolj izrazite posledice, je ocenjeno, da bi glede na rezultate scenarijev tveganja 1 in 3, povzročil malenkostno večji politični in družbeni vpliv, stopnja vpliva bi bila v tem primeru velika (stopnja 4), medtem ko bi bile stopnje vplivov na ljudi, gospodarstvo, okolje in kulturno dediščino znatno višji, kot v primeru scenarijev 1 in 3. Stopnja teh vplivov je zelo velika (stopnja 5), kar je zlasti posledica goste poselitve. Stopnja političnih in družbenih vplivov v primeru scenarija 2 pa je velika. Stopnja vseh treh skupin vplivov je za ta scenarij tveganja zelo velika (stopnja 5).

Na naslednjih straneh so prikazane matrike tveganja za potres iz Ocene tveganja za potres, ki grafično prikazujejo stopnjo predmetnih vplivov in verjetnosti oblikovanih scenarijev tveganja in njihovih posledic, ocenjenih v pripadajočih analizah tveganja.


Slika 5: MATRIKA TVEGANJA ZA POTRES – VPLIVI NA LJUDI

Slika 6: MATRIKA TVEGANJA ZA POTRES – GOSPODARSKI IN OKOLJSKI VPLIVI IN VPLIVI NA KULTURNO DEDIŠČINO

Slika 7: MATRIKA TVEGANJA ZA POTRES – POLITIČNI IN DRUŽBENI VPLIVI

Slika 8: MATRIKA TVEGANJA ZA POTRES Z ZDRUŽENIM PRIKAZOM VPLIVOV

Iz ocene tveganja za potres izhaja, da bi bilo treba največje napore in pozornost usmeriti v načrtovanje, prioritiziranje investicij na področju preventive, načrtovanje in izvajanje preventivnih ukrepov in ukrepov za pripravljenost ter načrtovanje ustreznega odziva na nesrečo. Prednostno bo potrebno izvajati preventivne ukrepe v zvezi s prenovo oz. ojačitvijo obstoječih objektov.  

[bookmark: _Toc146198508]2.2 Razvid

[bookmark: _Toc326672199][bookmark: _Toc334616136]V Sklepu o mehanizmu Unije na področju civilne zaščite v točki c, prvega odstavka 6. člena Evropska komisija določa pripravo in izpopolnitev načrtovanja za obvladovanje tveganj na nacionalni ali ustrezni podnacionalni ravni, ki se naj bi manifestirala prek ustreznega načrtovanja in izvajanja ukrepov za preventivo in pripravljenost na določeno nesrečo, s katerimi se lahko zmanjšuje njene vplive (sem spada tudi zmožnost hitrejše odprave posledic) in/ali verjetnost.

Uredba o izvajanju Sklepa o mehanizmu Unije na področju civilne zaščite tega določila ni neposredno prenesla v nacionalno zakonodajo. Pač pa so v ta namen v uredbi z 18.a členom predpisani razvidi, ki vsebujejo enovit in strnjen pregled ukrepov za preventivo in pripravljenost, z načrtovanjem in izvajanjem katerih se lahko v trajnem oziroma dolgoročnem procesu zmanjšuje vplive (posledice) in/ali verjetnost nesreč do sprejemljivih tveganj za nesreče.

Z razvidi se torej ne posega v vsebino načrtovanja in izvajanja ukrepov za preventivo in pripravljenost v pristojnosti ministrstev, temveč pomenijo enovit prikaz teh ukrepov za vse nesreče, s čemer je olajšana tudi sama izdelava ocen zmožnosti obvladovanja tveganja za posamezne nesreče.

Razvidi praviloma vsebujejo:
1. naziv nesreče, nosilca, ocenjevalno obdobje,
2. predstavitev, ki vsebuje ukrepe za preventivo in pripravljenost (naziv ukrepov, opis ukrepov, cilje ter prioritete ukrepov),
3. načrtovanje, ki vsebuje pravne podlage, nosilce ukrepov in njihove naloge, sodelujoče organe in njihove naloge, časovnico ukrepov (roki, faze), sodelovanje javnosti (opis), stroške načrtovanja ukrepov, finančne in materialne vire za načrtovanje ukrepov in prioritete ukrepov,
4. izvajanje, ki vsebuje pravne podlage, nosilce ukrepov in njihove naloge, sodelujoče organe in njihove naloge, opis izvajanja ukrepov, časovnico izvajanja ukrepov (roki, faze), rezultate izvajanja ukrepov, stroške izvajanja ukrepov, finančne in materialne vire za izvajanje ukrepov in prioritete ukrepov,
5. druge vsebine, ki vsebujejo predvsem nova spoznanja in vrednotenje sprememb.

Parcialne razvide na področju potresa so izdelali MNVP in URSZR (za področje VPNDN). Pripravljeni sta bila torej dva področna razvida, identificiranih pa skupno 16 ukrepov za preventivo in pripravljenost. Šest ukrepov za preventivo je identificiral MNVP, enega za preventivo in devet za pripravljenost pa URSZR.

Kar se tiče sistema VPNDN, gre v večini za ukrepe za pripravljenost, s katerimi bi lahko izboljšali delovanje sistema VPNDN ob potresu. URSZR je identificiral skupno deset ukrepov. Gre za en preventivni ukrep, ki se tiče ozaveščanja prebivalcev, preostali pa predstavljajo ukrepe za izboljšanje pripravljenosti in se tičejo predvsem področij, kot so izdelava ocen ogroženosti ter načrtov zaščite in reševanja, organiziranja, opremljanja in usposabljanja sil za zaščito, reševanje in pomoč ter delovanje centrov za obveščanje, ITK sistemov v sistemu VPNDN in ocenjevanje škode. Z ustreznim delom na teh ukrepih oziroma področjih lahko še izboljšamo kakovost zaščite in reševanja ob pojavu potresa, kar je zagotovo dobrodošlo, vendar pa z njimi ne moremo bistveno vplivati na obseg posledic oziroma zmanjševanje vplivov potresa.

S tega vidika so mnogo pomembnejši ukrepi, ki se nanašajo na preventivo. V postopku načrtovanja novogradenj in rekonstrukcij sodelujejo licencirani projektanti, izvajalci in nadzorniki, ki so zavezani k izvajanju zakonskih določil v zvezi s potresno varnostjo objektov, s čimer se zagotavlja potresna odpornost novih in rekonstruiranih oz. utrjenih objektov. Glede potresne odpornosti so ranljivi predvsem starejši potresno neodporni objekti in objekti v katerih so bili izvedeni nestrokovni posegi v konstrukcijo ali so bile bistveno spremenjene obtežbe. Za izboljšanje njihove potresne odpornosti bi jih bilo treba dodatno utrditi. V ta namen je treba izvesti analize potresne varnosti teh objektov s predlogi možnih rešitev ter nameniti posebno pozornost ozaveščanju prebivalstva glede pomembnosti potresne odpornosti objektov.

Razvidi MNVP in URSZR (s katerimi so identificirani ukrepi v sistemu VPNDN) so v prilogi te ocene.


[bookmark: _Toc146198509]2.3 Sprejemljivo tveganje za potres

Sprejemljiva tveganja za posamezne nesreče opredeljuje 18.c člen Uredbe o izvajanju Sklepa o mehanizmu Unije na področju civilne zaščite. Gre za »velikost« posameznega tveganja za nesrečo, ki za državo predstavlja še sprejemljive izgube prek vplivov tveganja in verjetnosti za nesrečo. Sprejemljiva tveganja za posamezne nesreče za državo vsebujejo še sprejemljive/o:
· vplive na ljudi (število mrtvih, število ranjenih ali bolnih, število evakuiranih (trajni ukrep),
· višino škode, kot je določena z gospodarskimi in okoljskimi vplivi in vplivi na kulturno dediščino v ocenah tveganja za posamezne nesreče (ali s posameznimi vsebinami v okviru teh vrst vplivov),
· stopnjo političnih in družbenih vplivov nesreče (ali s posameznih vsebin v okviru vrste teh vplivov, če je tako bolj smiselno),
· verjetnost nesreče, če je mogoče.

Raven sprejemljivega tveganja za nesreče, ki je praviloma oblikovana za vsako nesrečo posebej, je lahko precej odvisna tudi od razvojnega položaja in gospodarske in finančne moči države oziroma od višine sredstev, ki se jih lahko nameni za ukrepe, s katerimi je posledice in/ali verjetnost določene nesreče mogoče zmanjšati, pa tudi od drugih dejavnikov kot so npr. ustrezen sestav, zmogljivosti in razpoložljivost strokovnih in operativnih služb ipd.

Povedano enostavneje bi sprejemljiva tveganja za nesreče v bistvu morala predstavljati cilj, do katerega naj bi postopno prišli z ustreznim načrtovanjem in izvajanjem ukrepov za preventivo in pripravljenost, ki so v pristojnosti vseh ministrstev. To pomeni, da brez opredelitve sprejemljivega tveganja za nesreče načeloma ni mogoče ustrezno vsebinsko in časovno ustrezno prilagoditi oziroma dolgoročno ustrezno izpopolniti načrtovanja in izvajanja ukrepov za preventivo in pripravljenost, da bi te cilje (zmanjšanje vplivov tveganja in/ali verjetnosti nesreče) lahko dosegli.

Z načrtovanjem in izvajanjem ustreznih ukrepov za preventivo in pripravljenost se lahko v odvisnosti od tveganja oziroma nesreče zmanjšujejo tako vplivi tveganja kot verjetnost nesreče. Kar se tiče potresa, njegove verjetnosti ni mogoče zmanjšati, lahko se zmanjšuje le nekatere njegove vplive.

Kakšni so vplivi tveganja in verjetnost potresa v RS, je bilo ugotovljeno v Oceni tveganja za potres in sicer prek treh scenarijev tveganja oziroma v pripadajočih analizah tveganja. Rezultati analiz teh scenarijev tveganja (tako konkretni kot ovrednoteni prek meril tveganja in prikazani v matrikah tveganja za potres) so bili predstavljeni v poglavju 2.1 te ocene.

Iz Ocene tveganja za potres je razvidno, da najvišjo stopnjo vplivov tveganja za potres, zaradi najgostejše poselitve predstavlja potres iz scenarija 2 (Ljubljana). Stopnja skupnih povprečnih vplivov tveganja za potres je v tem primeru 5 (na lestvici od 1 do 5), vplivi na ljudi ter gospodarski in okoljski vplivi in vplivi na kulturno dediščino ravno tako predstavljajo stopnjo 5, stopnja političnih in družbenih vplivov pa 4. V predmetni oceni smo se zlasti osredotočili na vplive na ljudi ter gospodarske vplive. Veliko nevarnost predstavlja potresna ranljivost starejših objektov, katerih porušitve bi povzročile veliko človeških žrtev, veliko gospodarsko in okoljsko škodo ter škodo na objektih kulturne dediščine. V Oceni tveganja za potres so bili v oceni vpliva na ljudi in gospodarskih in okoljskih vplivov in vplivov na kulturno dediščino, zaradi manjkajočih podatkov, realneje obdelani le stanovanjski objekti. V Sloveniji namreč še ni celovitih podatkov o potresni ranljivosti in ogroženosti industrijskih in infrastrukturnih objektov, pa tudi stavb s področja zdravstva, javne uprave, šolstva in sodstva. Raziskave potresne ranljivosti objektov kulturnozgodovinske dediščine pa kažejo, da je potresna odpornost precejšnega dela tovrstnih objektov neustrezna. Pri vseh teh objektih tudi nimamo ocene tveganja za potres. 
Sprejemljivo tveganje za potres je bilo neposredno prevzeto iz prve verzije ocene zmožnosti obvladovanja tveganja za potres.



Preglednica 1: Podatki uporabljeni za oceno posledic potresa intenzitete VII–VIII EMS v ljubljanski kotlini – scenarij 2 (vir: Ocena tveganja za potres, verzija 2.0, september 2023). Upoštevani so podatki, zbrani pred letom 2015.

	Število stanovanj, zgrajenih do leta 1948
	52.070

	Število stanovanj, zgrajenih med letoma 1949 in 1963
	34.137

	Število stanovanj, zgrajenih med letoma 1964 in 1981
	94.668

	Število stanovanj, zgrajenih med letoma 1982 in 2007
	69.396

	Število stanovanj, zgrajenih med letoma 2008 in 2010
	7900

	Skupno število izpostavljenih stanovanj
	258.171

	Število stavb stalno neprimernih za bivanje (potrebna nova stalna namestitev)
	106

	Število stav začasno neprimernih za bivanje (potrebna začasna namestitev)
	5754

	Število prebivalcev, ki živijo v stanovanjih zgrajenih do leta 1948
	119.967

	Število prebivalcev, ki živijo v stanovanjih zgrajenih med letoma 1949 in 1963
	78.182

	Število prebivalcev, ki živijo v stanovanjih zgrajenih med letoma 1964 in 1981
	216.514

	Število prebivalcev, ki živijo v stanovanjih zgrajenih med letoma 1982 in 2007
	162.704

	Število prebivalcev, ki živijo v stanovanjih zgrajenih med letoma 2008 in 2010
	18.572

	Skupno število izpostavljenih ljudi
	595.939

	Število ljudi za katere je potrebna nova stalna namestitev
	5188

	Število ljudi za katere je potrebna nova začasna namestitev
	60.395




Glede zmožnosti obvladovanja tveganja za potres je najvažnejša preventiva, ki zajema gradnjo varnih objektov. Povečanje zmožnosti obvladovanja tveganja za potres je tako možno le z načrtno strokovno ojačitvijo potresno ranljivih objektov. V preglednici 2 je prikazano ocenjeno zmanjšanje posledic potresa iz scenarija 2 Ocene tveganja za potres, verzija 2.0 za mestno občino Ljubljana, ob izvedenih ojačitvah potresno ogroženih obstoječih stanovanjskih objektov. 





Preglednica 2: Ocenjeno zmanjšanje parcialnih posledic potresa za potrebe oblikovanja sprejemljivega tveganja za potres na primeru scenarija potresa v osrednji Sloveniji, samo za MO Ljubljana. 

	Vplivi
	Vplivi iz Scenarija tveganja 2 Ocene tveganja za potres – Mestna občina Ljubljana
	Ocenjeno zmanjšanje posledic potresa ob 2 % ojačitvi potresno ranljivih stanovanjskih stavb
	Ocenjeno zmanjšanje posledic potresa ob 10 % ojačitvi potresno ranljivih stanovanjskih stavb 
	Ocenjeno zmanjšanje posledic potresa ob 50% ojačitvi potresno ranljivih stanovanjskih stavb

	Število stavb poškodovanih v potresu, ki bi jih bilo treba porušiti ali temeljito prenoviti
	5482
	5373
	4934
	2741

	Skupno število stavb
	72.186
	72.186
	72.186
	72.186

	Delež stavb za rušitev ali temeljito prenovo
	7,59 %
	7,44 %
	6,83 %
	3,80 %

	vrednost stavbnega fonda (GURS) v eurih
	39.254.052.001 evrov
	39.254.052.001 evrov
	39.254.052.001 evrov
	39.254.052.001
evrov

	Vrednost poškodovanih stanovanjskih stavb in odstotek BDP iz leta 2014
 
Stopnja vpliva
	2.981.058.835 evrov
(8,23 % BDP)



5
	2.921.437.658 evrov
(8,07 % BDP)



5
	2.682.952.951 evrov
(7,41 % BDP)



5
	1.490.529.417 evrov
(4,11 % BDP)



5

	Število smrtnih žrtev

Stopnja vpliva
	60

4
	60

4
	54

4
	30

3

	Število ranjenih

Stopnja vpliva
	600

4
	588

4
	540

4
	300

4

	Število ljudi za katere je potrebna nova stalna namestitev

Stopnja vpliva
	5188




5
	5085




5
	4670




5
	2594




5



Prikazane ocene zmanjšanja posledic potresa se nanašajo na oceno zmanjšanja posledic potresa glede na potresno ranljive stanovanjske stavbe, to so večinoma stavbe, ki so bile zgrajene še pred uveljavitvijo Evrokod 8, torej pred letom 2008. Za celovitejšo oceno zmanjšanja posledic bi bilo treba vključiti še podatke o potresni ranljivosti in ogroženosti infrastrukturnih in industrijskih objektov in stavb s področja zdravstva, javne uprave, šolstva, športa in sodstva, ter podatke o realnih vrednostih zaščitenih objektov s področja kulturnega varstva ter vrednosti premične kulturne dediščine, ki bi bila v morebitnem potresu lahko poškodovana. 

Kar se tiče zmanjšanja političnih in družbenih vplivov ocenjujemo, da ti vplivi ne bi bili bistveno nižji. 

Iz rezultatov, prikazanih v preglednici, 2 izhaja ugotovitev, da preventivni ukrepi v smislu potresne ojačitve obstoječih objektov sicer ne predstavljajo zmanjšanja samih stopenj vplivov, se pa premosorazmerno z izvedenimi ukrepi za utrditev obstoječih potresno ranljivih objektov zmanjšajo posledice. Tako bi bila na primer pri izvedeni 10 % ojačitvi potresno ranljivih obstoječih stavb potreba po stalni novi namestitvi ljudi v povprečju za 10 % manjša. Ker bi bili stroški prenove za zagotovitev zadovoljive varnosti objektov zelo veliki, ocenjujemo, da bi morala biti odločitev o zagotavljanju sredstev, stopnji in časovnem obdobju potresne obnove oz. sprejemljivosti tveganja za potres sprejeta na nivoju vlade. Do sedaj še ni bilo narejene odločitve v tem smislu. Odločitve o potresni prenovi in pridobivanju finančnih sredstev so prepuščene posameznim investitorjem oziroma lastnikom stavb. Ker potres predstavlja nesrečo, na katero ne moremo vplivati in so njegove posledice na ljudi in gospodarstvo zelo velike, predstavljajo posledice izvedenih tovrstnih preventivnih ukrepov veliko znižanje človeških žrtev in gospodarske škode kljub ohranjanju velikosti stopenj vplivov. 

Na podlagi vseh razpoložljivih podatkov so bile oblikovane vrednosti tveganja za vse tri scenarije tveganja iz Ocene tveganja za potres v primeru potresa z intenziteto VII-VIII EMS. 

Preglednica 3: Ugotovljeni vplivi tveganja in verjetnost nesreče iz Scenarijev tveganja v Oceni tveganja za potres. Upoštevani so podatki iz leta 2014.

	
	Scenarij tveganja 1
	Scenarij tveganja 2
	Scenarij tveganja 3

	Število mrtvih ljudi /
Stopnja vpliva
	do 5
1
	60
4
	11
3

	Število ranjenih ali bolnih ljudi / Stopnja vpliva
	50
3
	600
4
	110
3

	Število trajno preseljenih ljudi)/Stopnja vpliva
	do 20
1
	5188
5
	90
3

	Gospodarski in okoljski vplivi in vplivi na kulturno dediščino /
Stopnja vplivov
	22.415.374 evrov



1
	3.024.575.073 evrov



5
	14.599.529 evrov



1

	Vrednost / Stopnja političnih in družbenih vplivov
	2,72
3
	3,67
4
	3,0
3

	Verjetnost / 
Stopnja verjetnosti
	enkrat na 100 do 250 let
2
	enkrat na 100 do 250 let
2
	enkrat na 100 do 250 let
2




Preglednica 4: Predvideno zmanjšanje posledic potresa iz scenarijev tveganja Ocene tveganja za potres ob 2 %, 10 % in 50 % ojačitvi potresno ranljivih obstoječih stanovanjskih stavb  

	
	Ojačitev potresno ranljivih obstoječih stanovanjskih stavb
	Scenarij tveganja 1
	Scenarij tveganja 2
(območje MO Ljubljana)
	Scenarij tveganja 3

	Število mrtvih ljudi /
stopnja vpliva
	2 % 
	do 5
1
	59
4
	11
3

	Število mrtvih ljudi /
stopnja vpliva
	10 %
	do 5
1
	54
4
	10
3

	Število mrtvih ljudi /
stopnja vpliva
	50 %
	do 5
1
	30
3
	6
2

	Število ranjenih ali bolnih ljudi/
stopnja vpliva

	2 %
	49
2
	588
4
	108
3

	Število ranjenih ali bolnih ljudi/
stopnja vpliva

	10 %
	45
2
	540
4
	99
3

	Število ranjenih ali bolnih ljudi/
stopnja vpliva

	50 %
	25
2
	300
4
	55
3

	Število trajno preseljenih ljudi / stopnja vpliva 
	2%
	do 20
1
	5085
5
	89
5

	Število trajno preseljenih ljudi / stopnja vpliva
	10 %
	do 20
1
	4670
5
	81
3

	Število trajno preseljenih ljudi / stopnja vpliva
	50 %
	do 20
1
	2594
5
	45
2

	Gospodarski in okoljski vplivi in vplivi na kulturno dediščino in odstotek BDP iz leta 2014/stopnja vplivov
	2 %
	22 milijonov evrov
(0,06 %BDP)
1
	2.964.083.572
evrov
(7,94 % BDP)
5
	14,5 milijonov evrov
(0,04 %BDP)
1

	Gospodarski in okoljski vplivi in vplivi na kulturno dediščino in odstotek BDP iz leta 2014/stopnja vplivov
	10 %
	21 milijonov evrov
(0,06 % BDP)
1
	2.722.117.566 evrov
(7,52 % BDP)
5
	14 milijonov evrov
(0,04 % BDP)
1

	Gospodarski in okoljski vplivi in vplivi na kulturno dediščino in odstotek BDP iz leta 2014/stopnja vplivov
	50 %
	11,5 milijonov evrov
 (0,03% BDP)
1
	1.512.287.537
evrov
(4,12% BDP)
5
	7,3 milijonov evrov
(0,02% BDP)
1

	Vrednost političnih in družbenih vplivov

stopnja vplivov
	
	2,33
2
	4,67
5
	2,33
2

	Verjetnost
	
	enkrat na 100 do 250 let

2
	enkrat na 100 do 250 let

2
	enkrat na 100 do 250 let

2



Ocenjujemo, da bi politični in družbeni vplivi z vidika sprejemljivega tveganja za potres ostali takšni, kot so bili ugotovljeni v scenarijih tveganja v Oceni tveganja za potres.


Ob koncu poglavja želimo ponovno poudariti, da ocenjeno tveganje za potres ob različnih stopnjah ojačitev potresno ranljivih stavb v tej oceni ni upoštevalo vseh objektov in možnih verižnih reakcij ob potresu (požari in eksplozije, nesreče z nevarnimi snovmi, plazovi, podori in poplave, izpadi kritične infrastrukture, jedrske nesreče), ker so podatki in analize potresne varnosti obstoječih drugih objektov in posledic verižnih reakcij nepopolni. V ovrednotenju gospodarskih vplivov so upoštevani le stroški stavbnega fonda, v ovrednotenju tako niso zajeti stroški motenj v gospodarstvu, stroški v povezavi s poškodovano infrastrukturo (rušitve, motnje prometa), stroški zdravstvene oskrbe, stroški intervencij, socialni stroški, kot so npr. stroški zaradi povečanja brezposelnosti, stroški poškodovanih vozil, niti vrednost kulturne dediščine (premične in nepremične). 

Predmetna ocena se torej nanaša le na ocenitev obstoječega stavbnega fonda, v katerem so upoštevane le stanovanjske stavbe, zaradi navedenega oblikovane vrednosti sprejemljivega tveganja za potres niso optimalne. Sprejemljivo tveganje za nesrečo se obdobno spreminja oz. se na novo opredeli in ocenjuje. Prav tako sprejemljivo tveganje za nesrečo še ne pomeni neke nujne obveznosti, ampak lahko za enkrat predstavlja usmeritev vsem, ki lahko na svojem področju z načrtovanjem in izvajanjem ustreznih ukrepov za preventivo in pripravljenost prispevajo k temu, da bi bile posledice morebitnega potresa manjše. To se nanaša zlasti na ozaveščanje o pomembnosti potresne varnosti obstoječih objektov in s tem pristopanju k strokovnim posegom pri prenovah objektov, ki vključujejo potresno ojačitev obstoječih objektov ali vsaj preprečevanju poslabšanja potresne varnosti objekta z nestrokovnimi posegi v obstoječo konstrukcijo. Zagotovo pa je treba razmišljati tudi v smeri, da bi vrednosti sprejemljivega tveganja za nesreče morali sčasoma dodali tudi obligatornost njegovega upoštevanja pri obvladovanju tveganja za posamezne nesreče, kar bi sprejemljivemu tveganju za nesrečo dalo tako težo kot pomembnost ter seveda tudi obveznost upoštevanja pri načrtovanju in izvajanju ukrepov za preventivo in pripravljenost. V primeru potresa pa to predstavlja zlasti pripravljenost države za finančno spodbujanje izvedbe potrebnih ukrepov. Glede na današnje stanje obstoječih objektov, relativno visokih stroškov potresno varnih prenov objektov, finančno stanje potencialnih investitorjev in proračuna Republike Slovenije je težko določiti, kdaj bi bil dosežen cilj ojačitve obstoječih potresno ogroženih objektov. 


[bookmark: _Toc146198510]Ocena upravnih, tehničnih in finančnih zmožnosti obvladovanja tveganja za potres

Tretje poglavje ocene zmožnosti obvladovanja tveganja za potres je njen najobsežnejši in najpomembnejši del. V tem delu ocene država odgovarja na 51 vprašanj, odgovori na ta vprašanja pa opredeljujejo stanje zmožnosti obvladovanja tveganja za potres iz upravnega, tehničnega in finančnega vidika.
Vprašanja, ki so neposredno prevzeta iz Smernice Evropske komisije za ocenjevanje zmožnosti obvladovanja tveganj za nesreče, ki jo je Evropska komisija sprejela avgusta leta 2015, niso uporabna le za področje potresa, temveč tudi za vse druge nesreče. Te smernice je Evropska komisija sicer ukinila, vendar zaradi kontinuitete dela v Sloveniji te smernice še vedno uporabljamo.
Pri vsebinskih sklopih (načrtovanje ukrepov za preventivo in pripravljenost, izvajanje ukrepov za preventivo in pripravljenost) pa sta pri pripravi odgovorov sodelovala MNVP in URSZR. To je tudi razumljivo, saj ukrepi za preventivo in pripravljenost, ki jih načrtujejo in izvajajo glede na pristojnosti teh dveh ministrstev, lahko največ prispevajo k bodočemu zmanjševanju posledic. Pri pripravi odgovorov so bili upoštevani ukrepi za preventivo in pripravljenost, predstavljeni preko razvida (razvidov). Odgovori so pripravljeni tako pisno oziroma vsebinsko, obenem pa je podana tudi številčna ocena zmožnosti obvladovanja tveganja za potres v zvezi s posameznimi vprašanji. Številčna ocena se poda tako za posamezna vprašanja kot naknadno še za skupine vprašanj in posamezne vsebinske sklope (za posamezne vsebinske sklope in poglavja) in sicer s petimi ravnmi:
n.r. –	vprašanje v zvezi z zmogljivostmi ni relevantno,
1 –	zmožnosti veljajo za relevantno – dejavnosti se še niso pričele (zmogljivosti niso ugotovljene),
2 –	zmožnosti so ugotovljene – dosežen je bil začetni napredek,
3 –	zmožnosti so bile razvite na ključnih področjih,
4 –	zmožnosti so integrirane in se izboljšujejo.

Najslabša ocena v zvezi s posameznim vprašanjem je torej 1, najboljša pa 4, odgovor n. r. pa pomeni, da vprašanje za določeno nesrečo ni relevantno. Višja ocena torej predstavlja boljši rezultat. Obstaja tudi možnost, da se na določena vprašanja ne ali ne more odgovoriti.

Zaradi narave vprašanj so odgovori nanje večinoma splošni in se nanašajo na večino ukrepov za preventivo in pripravljenost, uvrščenih v področne razvide iz prejšnjega poglavja. Kjer pa se vprašanja nanašajo na ožje usmerjene vsebine, so odgovori nanje, če je mogoče, podrobnejši (npr. pri vprašanju v zvezi z ocenjevanjem škode).

Podrobnejših kriterijev, kako ugotoviti oziroma dodeliti oceno ravni odgovora na posamezna vprašanja, Evropska komisija v predmetnih smernicah ni podala. Zato je na tem mestu treba omeniti, da so dodeljene številčne ravni odgovorov do neke mere oblikovane subjektivno s strani pripravljavcev odgovorov na posamezna vprašanja.

Ocene pa niso podane le za posamezna vprašanja, pač pa tudi po posameznih vsebinskih sklopih, vse do končne ocene zmožnosti obvladovanja tveganja za potres. Postopek izračuna teh ocen (vrednosti in stopenj) so opisane v poglavju 4.1.



[bookmark: _Toc146198511]3.1 Ocene tveganja za potres
Ta del vsebuje vprašanja, ki se nanašajo na upravne, tehnične in finančne zmožnosti za izdelavo ocen tveganja za posamezne nesreče.
Upravne zmožnosti
[bookmark: _Toc146198512]3.1.1 Okvir
Ocene tveganja za posamezne nesreče bi morale biti opredeljene in tvoriti del splošnega okvira.
	Vprašanje 1: Ali je ocena tveganja za posamezno nesrečo umeščena v splošni okvir?
Pojasnilo iz predmetne smernice Evropske komisije: Navede se, ali je ta okvir pravni ali postopkovni in ali je določen na nacionalni ravni in/ali na ustrezni podnacionalni ravni.
Ocenjevanje tveganj za nesreče v Republiki Sloveniji ima okvir v Uredbi o izvajanju Sklepa o mehanizmu Unije na področju civilne zaščite (Uradni list RS št. 62/14 in 13/17). Ta uredba omogoča izvajanje nalog iz točk a, b in c 6. člena Sklepa št. 1313/2013/EU Evropskega parlamenta in Sveta z dne 17. decembra 2013 o mehanizmu Unije na področju civilne zaščite (UL L št. 347 z dne 20. 12. 2013, str. 924), spremenjenega z Uredbo (EU) 2018/1475 Evropskega parlamenta in Sveta z dne 2. oktobra 2018 (UL L št. 250, str.1), s Sklepom (EU) 2019/420 Evropskega parlamenta in Sveta z dne 13. marca 2019 (UL L št. 77 I z dne 20. 3. 2019, str. 1) in z Uredbo (EU) 2021/836 Evropskega parlamenta ter Sveta z dne 20. maja 2021 o spremembi Sklepa št. 1313/2013/EU o mehanizmu Unije na področju civilne zaščite (UL L št. 185 z dne 26. 5. 2021, str. 1). – v nadaljnjem besedilu: Sklep o mehanizmu Unije na področju civilne zaščite.
Okvir je določen predvsem za izvajanje na nacionalni ravni, uredba pa smiselno omogoča ocenjevanje tveganj za nesreče na predpisan način tudi na ustrezni podnacionalni, tudi lokalni ravni, vendar je na slednji ravni neobvezna oziroma opcijska.
Potres kot nesreča je bil leta 2014 določen v nabor nesreč, za katere se je izdelala predmetna ocena tveganja za posamezno nesrečo, v Uredbi o izvajanju Sklepa o mehanizmu Unije na področju civilne zaščite (Uradni list RS, št. 62/14).3.3
Ocena tveganja za potres je bila izdelana jeseni 2015, leta 2023 pa je bila dopolnjena.
OCENA RAVNI: 4.


Ocena ravni za 3.1.1 Okvir: 4,00.

[bookmark: _Toc146198513]3.1.2 Koordinacija
Struktura za obvladovanje tveganja za nesreče dodeljuje jasne odgovornosti vsem subjektom, ki so vključeni v izdelavo ocen tveganja za posamezne nesreče, da se preprečijo prekrivanja ali neskladja med odgovornostmi in zmogljivostmi.
	Vprašanje 2: Ali so subjektom, ki sodelujejo pri izdelavi ocene tveganja za posamezno nesrečo, dodeljene jasno opredeljene odgovornosti in vloge/naloge?
Pojasnilo iz predmetne smernice Evropske komisije: Opiše se, na kakšni podlagi so odgovornosti za oceno tveganja za posamezno nesrečo razdeljene znotraj državne/javne uprave, ali so ta podlaga oziroma ustrezni postopki pisno dokumentirani (npr. v pravnih besedilih), ali obstajajo prekrivanja ali potrebe in kako so ti obravnavani.
Uredba o izvajanju Sklepa o mehanizmu Unije na področju civilne zaščite (Uradni list RS, št. 62/14 in 13/17) jasno in nedvoumno opredeljuje:

- katere ocene tveganja za posamezne nesreče je treba izdelati (člen 3 in priloga 1) in do kdaj (20. člen),

- zadolžene oziroma imenovane organe (Državni koordinacijski organ za ocene tveganj za nesreče in ocene zmožnosti obvladovanja tveganj za nesreče (v nadaljnjem besedilu: državni koordinacijski organ), Medresorsko delovno skupino za spremljanje izdelave ocene tveganj za nesreče, razvidov in ocen zmožnosti obvladovanja tveganj za nesreče, nosilce, pristojne za izdelavo ocen tveganja za posamezne nesreče, razvide in ocene zmožnosti obvladovanja tveganja za posamezne nesreče, sodelujoče organe, druge sodelujoče) – členi 3, 4, 5 in 6 Uredbe o izvajanju Sklepa o mehanizmu Unije na področju civilne zaščite,
- naloge organov iz prejšnje alineje so opredeljene v členih 3, 4, 5 in 6 Uredbe o izvajanju Sklepa o mehanizmu Unije na področju civilne zaščite. Te naloge so ustrezne in se ne podvajajo.
Glavni poudarek pri tem vprašanju je opredeliti naloge nosilca in sodelujočih organov pri izdelavi konkretne ocene tveganja za posamezno nesrečo. Kar se tiče ocene tveganja za potres, je nosilec nabor sodelujočih organov in drugih sodelujočih, ki bi lahko sodelovali pri izdelavi Ocene tveganja za potres, oblikoval že pred pričetkom izdelave ocene z Načrtom izdelave Ocene tveganja za potres. 
OCENA RAVNI: 3




	Vprašanje 3: Ali so odgovornosti za oceno tveganja za posamezno nesrečo dodeljene subjektom, ki so za to najbolj pristojni?
Pojasnilo iz predmetne smernice Evropske komisije: Opiše se postopek sodelovanja relevantnih subjektov pri oceni tveganja za posamezno nesrečo in ureditev za zagotavljanje pristojnosti oziroma odgovornosti za obravnavo posameznih tveganj po izdelavi ocene tveganja.
Na splošno so nosilci za izdelavo ocen tveganja za posamezne nesreče glede na pristojnosti bili izbrani ustrezno. Nosilec sam oblikuje seznam oziroma nabor organov, ki bodo sodelovali pri izdelavi ocene tveganja za posamezno nesrečo, lahko pa tak interes izkaže tudi vsak sodelujoč organ, če ga kot takega nosilci nekaterih ocen tveganja za posamezne nesreče niso prepoznali kot potencialni sodelujoči organ.
Za nosilca izdelave ocene tveganja za potres je bilo določeno MOP. Mnenje nosilca je, da  nosilec ni bil izbran optimalno oziroma je bil izbran na podlagi odločitev, ki nimajo neposredne oziroma strokovne povezave s pristojnostmi posameznih ministrstev. Zaradi tega je tudi končna ocena ravni za to vprašanje nižja. Celoten cikel iz 6. člena Sklepa o mehanizmu Unije na področju civilne zaščite predvideva izdelavo ocen tveganja za posamezne nesreče, izpopolnjevanje načrtovanja in izvajanja ukrepov za preventivo in pripravljenost ter izdelavo ocen zmožnosti obvladovanja tveganja za posamezne nesreče. Za zmanjševanje tveganja za potres je najpomembnejši del zlasti sodelovanje med resorji, ki bi ga bilo treba izboljšati, kar se nanaša zlasti na zbiranje podatkov o stanju obstoječih objektov s stališča potresne varnosti, s stališča vrednosti (materialna vrednost, gospodarska vrednost in kulturna vrednost, družbena pomembnost) in smiselnosti utrjevanja in s tem povezana ocena finančnih posledic. V tem primeru gre predvsem za pristojne organe za področje železniškega in cestnega prometa, distribucije električne energije in kulturne dediščine. 
OCENA RAVNI: 2.




	Vprašanje 4: Ali je bila v oceno tveganja za posamezno nesrečo vključena medsektorska razsežnost tveganja?
Pojasnilo iz predmetne smernice Evropske komisije: Opiše se, če ocenjeno tveganje vključuje medsektorsko razsežnost in več možnih tveganj za nesreče ter v kolikšni meri je to zajeto v opredelitvi scenarijev tveganja. Po potrebi opišite naravo sodelovanja z drugimi organi na nacionalni in/ali ustrezni podnacionalni ravni pri izdelavi ocene tveganja za posamezno nesrečo.
Učinki nesreč se prikazujejo v analizah tveganja. Ocene tveganja za posamezne nesreče vključujejo medresorsko razsežnost nesreče, saj so učinki večine nesreč takšni, da vplivajo na različna področja, ki jih pokrivajo različna ministrstva. 
Scenariji tveganja določajo okvir pojavljanja nesreče. Pri najbolj izrazitih nesrečah je praktično vsak scenarij tveganja bolj ali manj scenarij več mogočih tveganj (npr. pri potresu se obenem pojavljajo tudi požari in eksplozije, zemeljski plazovi, izpadi kritične infrastrukture, bolezni ljudi in živali, onesnaženja okolja, jedrske nesreče ipd.).
Pri potresu to velja za vse tri izdelane scenarije tveganja. 
OCENA RAVNI: 3.


Ocena ravni za 3.1.2 Koordinacija: 2,66.

[bookmark: _Toc146198514]3.1.3 Strokovno znanje
Strokovnjaki, ki izdelajo ocene tveganja za posamezne nesreče, bi morali imeti v ta namen potrebne kompetence in odgovornosti ter se predhodno udeležiti ustreznega usposabljanja.
	Vprašanje 5: Ali se porazdelitev odgovornosti za oceno tveganja za posamezno nesrečo redno pregleduje?
Pojasnilo iz predmetne smernice Evropske komisije: Opiše se, kateri subjekti ali službe sodelujejo pri izdelavi ocene tveganja za posamezno nesrečo, kako so določeni/izbrani in katere kompetence se upoštevajo pri porazdeljevanju odgovornosti.
Poleg MNVP – Sektorja za graditev kot nosilca so kot sodelujoči organi pri nastajanju Ocene tveganja za potres sodelovali ARSO in URSZR. Pri posameznih vsebinah so z nudenjem občasnih informacij in podatkov v prvotni oceni sodelovali še Ministrstvo za infrastrukturo, Ministrstvo za kulturo, Geodetska uprava Republike Slovenije, javna podjetja za distribucijo električne energije, Uprava RS za jedrsko varnost. 
Sodelujoči organi so bili izbrani na podlagi pristojnosti posameznih organov in s tem pokrivanja obravnavanega področja ter predvidenih posledic scenarijev tveganja.
V letu 2023 se je Vlada reorganizirala in je tako nastalo več ministrstev. Izkazalo se je, da je bila dobra rešitev, ko so se v letu 2014 določili nosilci, saj so se izdelave nalog preselile na druga ministrstva zaradi vsebine dele. In izvajanje teh nalog poteka še naprej, kljub reorganizaciji.
OCENA RAVNI: 3.





	Vprašanje 6: Ali so strokovnjaki, ki so zadolženi za oceno tveganja za posamezno nesrečo, ustrezno obveščeni in usposobljeni ter imajo ustrezne izkušnje pri izdelavi ocen tveganj za nesreče?
Pojasnilo iz predmetne smernice Evropske komisije: Navede se, ali je strokovnjakom na voljo usposabljanje, in če da, kakšno, opišite raven izkušenosti strokovnjakov ter strokovno tehnično znanje in orodja, ki so potrebna in se uporabljajo pri izdelavi ocen tveganj za nesreče.
Splošna problematika v zvezi z izdelavo ocen tveganja za posamezne nesreče se je od septembra 2014 do konca leta 2016 reševala v okviru enajstih delovnih sestankov Državnega koordinacijskega organa s sodelujočimi organi. Izvedenih je bilo še več ozko usmerjenih sestankov, praviloma med nosilcem in Državnim koordinacijskim organom. Izveden je bil tudi širši predstavitveni sestanek (v septembru 2014 na Izobraževalnem centru za zaščito in reševanje URSZR na Igu, takoj po sprejetju pravnih aktov, ki urejajo ocenjevanje tveganj za nesreče). Posebnih tozadevnih izobraževanj se ni izvajalo, delo pa je potekalo tudi na izmenjavi sprotnih izkušenj vpletenih v izdelavo ocen tveganja za posamezne nesreče, tako nosilcev kot nekaterih sodelujočih organov. Vsem so na voljo vse izkušnje in informacije, ki so bile ustvarjene, pridobljene, na teh sestankih, kakor tudi vsa politična in strokovna gradiva. Rešitev problemov, ki so se pojavili pri posameznih nosilcih, in ki smo jih skupaj reševali na teh sestankih, so lahko prevzeli tudi preostali nosilci, če so se z njimi srečali. Skupina ljudi na ministrstvih kot nosilcih in/ali sodelujočih organov (skupaj okoli 40), ki je bila vpletena v procese izdelave ocen tveganja za posamezne nesreče, je imela na razpolago kontaktne podatke in tudi izven delovnih sestankov je bila zaradi tega omogočena komunikacija med posameznimi osebami, če je bilo to potrebno. Obveščenost v zvezi s cilji ocene in v zvezi s tem, kaj je naloga vsakega vpletenega (sodelujočega), je bila ustrezna.
Kako so se izbirale osebe v organih, ki so pri ocenah tveganja za posamezne nesreče sodelovale kot predstavniki sodelujočih organov, je stvar ministrstev, stvar primernosti in strokovne usposobljenosti ter pristojnosti teh oseb in ustrezne usposobljenosti za opravljanje dela na delovnih mestih, ki jih zasedajo. Državni koordinacijski organ oziroma na ravni posamezne nesreče nosilec ni vplival na izbor oseb znotraj posameznega sodelujočega organa (to je pristojnost vsakega sodelujočega organa), lahko se je le odločal za nabor sodelujočih organov. 
Predstavniki ministrstev, ki so bili vpleteni v izdelavo Ocene tveganja za potres, ki se je izdelovala prvič, večinoma niso imeli tovrstnih izkušenj. Glede strokovnosti teh predstavnikov menimo, da je bila delno ustrezna. Osebe, ki so bile s strani nosilca in sodelujočih organov določene za izvajanje dela na področju Ocene tveganja za potres, so vse obstoječe naloge ohranile, naloge v zvezi z izdelavo Ocene tveganja za potres tako predstavljajo dodatno delovno obremenitev.
Državni koordinacijski organ je v preteklosti za lažje izvajanje nalog v zvezi z izdelavo vseh ocen tveganja za posamezne nesreče oblikoval posebno spletno podstran na spletnih straneh URSZR, kjer so na razpolago podrobnejše informacije o izdelavi ocen tveganja za posamezne nesreče. 
Državni koordinacijski organ je v okviru svojih pristojnosti in zmožnosti posredoval, zlasti kadar so nosilci naleteli na določene težave pri izdelavi ocen tveganja za posamezne nesreče.
V določenih primerih so potekali tudi ozko usmerjeni sestanki med nosilcem in določenimi sodelujočimi organi, če je bilo treba rešiti konkretne težave v zvezi s posameznimi ozko usmerjenimi vsebinami. 
OCENA RAVNI: 3.


Ocena ravni za 3.1.3 Strokovno znanje: 3,00

[bookmark: _Toc146198515]3.1.4 Drugi deležniki
Zmožnost izdelave ocene tveganja za posamezno nesreča je vedno bolj odvisna od vključenosti različnih javnih in zasebnih deležnikov (sodelujoči organi, drugi sodelujoči). Subjekti, zadolženi za izdelavo ocene tveganja za posamezno nesrečo, lahko sodelujejo s širokim krogom deležnikov, ki med drugim prihajajo iz zasebnega sektorja, univerzitetnega okolja in drugih vladnih služb, ki niso neposredno udeležene v postopku ocenjevanja.
	Vprašanje 7: Ali so v postopek ocenjevanja tveganja za posamezno nesrečo vključeni relevantni deležniki (sodelujoči organi, drugi sodelujoči)?
Pojasnilo iz predmetne smernice Evropske komisije: Opiše se, kako širok krog relevantnih deležnikov sodeluje v postopku ocenjevanja tveganja za nesrečo. To lahko vključuje deležnike iz univerzitetnega okolja, raziskovalnih organizacij, zasebnega sektorja, pa tudi vladnih organov, ki ne prispevajo neposredno k postopku ocenjevanja, vključno s tistimi iz drugih držav članic ali mednarodnih organizacij. Navedite morebitna spoznanja, ki bi jih bilo koristno deliti.
Pri izdelavi Ocene tveganja za potres je bila uporabljena tudi predmetna tuja literatura, zlasti pri pregledu nesreče kot pojava in nekaterih posledic.
Pri izdelavi Ocene tveganja za potres niso neposredno sodelovale slovenske znanstvene in podobne inštitucije, so pa bili uporabljeni razpoložljivi strokovni in znanstveni viri v največji mogoči meri. 
Zasebni sektor v izdelavo Ocene tveganja za potres ni bil vključen, ker zato ni bilo izražene potrebe in ker finančnih sredstev za financiranje njihovega potencialnega sodelovanja ni bilo na voljo.
V izdelavo Ocene tveganja za potres osebe in organi drugih držav članic niso bili vključeni.
OCENA RAVNI: 3.


Ocena ravni za 3.1.4 Drugi deležniki: 3,00.

[bookmark: _Toc146198516]3.1.5 Obveščanje in komuniciranje
Za ocene tveganja za posamezne nesreče so potrebni učinkoviti informacijski in komunikacijski sistemi. Razumevanje upravne zmožnosti, ki je potrebna za razširjanje rezultatov ocen tveganj za nesreče, ter njenega pomena za razvoj splošne strategije obveščanja o tveganjih lahko pripomore k boljši izmenjavi informacij in podatkov ter boljšemu komuniciranju z zadevnimi deležniki.
	Vprašanje 8: Ali je na voljo potrebna upravna zmogljivost za obveščanje javnosti o rezultatih ocene tveganja za posamezno nesrečo?
Pojasnilo iz predmetne smernice Evropske komisije: Podrobno se opiše, kako je v okviru razširjanja rezultatov ocene tveganja za posamezno nesrečo organizirano obveščanje državljanov.
Javnost sodeluje pri oblikovanju vsebine ocen tveganja za posamezne nesreče (od leta 2017 dalje tudi pri dopolnjevanju že obstoječih ocen) oziroma mora biti omogočena javnost ocen tveganj za nesreče. Ta obveznost izhaja tako iz Smernice Evropske komisije, ki ureja ocenjevanje tveganj za nesreče kot iz Sklepa o mehanizmu Unije na področju civilne zaščite. V RS je to urejeno s 15. in 16. členom Uredbe o izvajanju Sklepa o mehanizmu Unije na področju civilne zaščite (Uradni list RS, št. 62/14, 13/17).
V Uredbi o izvajanju Sklepa o mehanizmu Unije na področju civilne zaščite v 16. členu opredeljeno, da so ocene tveganj za nesreče javne, razen podatkov, ki so določeni in označeni kot tajni. Ocene morajo biti javno predstavljene v 90 dneh po njihovem sprejetju in biti objavljene na spletu. Omogočena mora biti tudi možnost fizičnega vpogleda vanje.
Dokončana in podpisana Ocena tveganja za potres je skladno s prejšnjim odstavkom v celoti javno dostopna tako fizično kot elektronsko na spletni strani gov.si. Prva verzija ocene (tik pred njenim sprejetjem) je bila javno predstavljena v Izobraževalnem centru za zaščito in reševanje URSZR na Igu novembra 2015. Javno dostopna je tudi verzija 2.0 ocene iz leta 2023.
OCENA RAVNI: 4.






	Vprašanje 9: Ali je na voljo potrebna upravna zmogljivost za interno obveščanje o rezultatih ocene tveganja za posamezno nesrečo, vključno s scenariji tveganja, pridobljenimi spoznanji ipd.?
Pojasnilo iz predmetne smernice Evropske komisije: Opiše se, kako je organiziran pretok informacij med različnimi javnimi organi in različnimi upravnimi ravnmi.
Sodelovanje in pretok informacij med nosilcem, sodelujočimi organi in drugimi sodelujočimi pri izdelavi ocen tveganja za posamezne nesreče je nujen, da bi dosegli ustrezno kakovost ocene.
Vse ugotovitve Ocene tveganja za potres, vključno s scenariji tveganja in analizami tveganja, so javno objavljene, interno in javno dostopne in uporabljive glede oziroma skladno s predmetnimi in splošnimi pogoji (npr. navedba vira ipd).
OCENA RAVNI: 4.




	Vprašanje 10: Ali so rezultati ocen tveganja za posamezno nesrečo vključeni v strategijo obveščanja o tveganjih?
Pojasnilo iz predmetne smernice Evropske komisije: Opiše se, kako je razširjanje rezultatov ocene tveganja za posamezno nesrečo, ki se dajo na voljo javnosti, vključeno v nacionalno in/ali podnacionalno strategijo obveščanja o tveganjih.
Vprašanje je nekoliko nerelevantno, saj strategija obveščanja in ocena tveganja za potres nista v neposredni povezavi. Ta povezava ni nujno potrebna in tudi država bržčas nima enotne strategije obveščanja o tveganjih – že zato ne, ker so naloge v zvezi z ocenjevanjem tveganj za nesreče porazdeljene praktično na vsa ministrstva in tudi na druge določene državne organe. Kar se tiče neposrednega obveščanja na nevarnost v zvezi s potresom, pa so naloge na nacionalni ravni v okviru MNVP ter URSZR jasne in se izvajajo.
V zvezi z obveščanjem glede ocen tveganj za nesreče je v Uredbi o izvajanju Sklepa o mehanizmu Unije na področju civilne zaščite v 16. členu opredeljeno, da so ocene tveganj za nesreče javne, razen podatkov, ki so določeni in označeni kot tajni. Ocene morajo biti javno predstavljene v 90 dneh po njihovem sprejetju in biti objavljene na spletu. Omogočena mora biti tudi možnost fizičnega vpogleda vanje. Ocena tveganja za potres je skladno s tem javno objavljena in dostopna na osrednjem spletišču državne uprave GOV.SI.
Neposredno ugotavljanje nevarnosti potresa ni mogoče. Na nevarnost potresa in na preventivne ukrepe povezane z varno gradnjo objektov se opozarja z določili v gradbenotehničnih predpisih, v gradivih MNVP-ja, računalniških aplikacijah POTROG. 
OCENA RAVNI: 4.


Ocena ravni za 3.1.5 Obveščanje in komuniciranje: 4,00.
Ocena ravni upravnih zmožnosti: 3,33 (3).

Tehnične zmožnosti
[bookmark: _Toc146198517]3.1.6 Metodologija
	Vprašanje 11: Ali je metodologijo za ocene tveganja za posamezne nesreče razvil subjekt na nacionalni ali na podnacionalni ravni? Ali je ta metodologija določena ali objavljena? Kateri so njeni ključni elementi?
Pojasnilo iz predmetne smernice Evropske komisije: Navede se pristop k oceni tveganja za posamezno nesrečo na nacionalni ali podnacionalni ravni (po posameznih tveganjih, na podlagi scenarijev tveganja, dejanskih primerov ali generični), opišite metodologijo, uporabljeno za analizo možnih posledic, metodologijo za izračun verjetnosti, dejavnike ali metodologijo za prednostno razvrstitev ali izključitev tveganj; opišite, ali se ocene tveganja za posamezne nesreče pregledujejo, in če da, v kakšnih časovnih presledkih, ali je metodologija zbrana v dokumentu, ali se metodologija za ocene tveganja za posamezne nesreče razkrije, in če da, komu, ter ali so katere koli informacije iz ocene tveganja za posamezno nesrečo dostopne javnosti.
Vsebina in metodologija (način izdelave) ocen tveganja za posamezne nesreče je določena z Uredbo o izvajanju sklepa o mehanizmu Unije na področju civilne zaščite, ki jo je pripravila URSZR kot Državni koordinacijski organ, sprejela pa Vlada RS. Uredba se je glede tega vprašanja v veliki meri navezovala na predmetno evropsko smernico. Smernica Evropske komisije, ki ureja ocenjevanje tveganj za nesreče iz leta 2010, svetuje določene metode in tehnike iz mednarodnih (ISO) standardov. O tem, katere metode so bile pri posameznih ocenah tveganja za posamezne nesreče dejansko uporabljene, se odloča nosilec, kar uredba omogoča.
Tako vsebina kot metodologije za izdelavo ocen tveganja za posamezne nesreče so javne. Seznam priporočenih metod in tehnik s strani Evropske komisije je objavljen na spletni strani URSZR.
V Oceni tveganja za potres so bile med drugim uporabljene predvsem metoda zbiranja informacij in dobrih praks, zgodovinska metoda in deskriptivna metoda.
Ključni elementi vsebine ocen tveganja za posamezne nesreče so predvsem predstavitev nesreče oziroma pojava, oblikovanje scenarijev tveganja in analiz tveganja (vplivi tveganja in verjetnost nesreče), vrednotenje rezultatov analize tveganja glede na dogovorjena merila tveganja ter prikaz rezultatov analiz tveganja ob upoštevanju meril tveganja na ustreznih matrikah tveganja za nesreče.
Vsi scenariji tveganja v Oceni tveganja za potres so bili zasnovani na resničnih dogodkih,  seizmoloških raziskavah in opazovanj, poznavanja tehničnih lastnosti objektov in na osnovi razvoja tehničnih predpisov s področja potresov oz. varne gradnje.
Ocena tveganja za potres je v celoti javna oziroma javno objavljena.
Rok za pregled ter morebitne spremembe in dopolnitve ocen tveganj za nesreče je bil določen s 17. in 18. členom Uredbe o izvajanju Sklepa o mehanizmu Unije na področju civilne zaščite (Uradni list RS, št. 62/14, 13/17). Ocene tveganja za posamezne nesreče naj bi se tako dopolnjevale oziroma spreminjale na vsakih pet let, Državna ocena tveganj za nesreče pa vsaka tri leta. Zaradi mogoče hitrejše dinamike sprememb in novih podatkov in dognanj, zlasti v zvezi s podnebnimi spremembami, je z novelo uredbe iz leta 2017 ta rok za vse ocene tveganj za nesreče skrajšan oziroma poenoten na največ vsaka tri leta. Na ta način je bila tudi dosežena uskladitev rokov za dopolnjevanje ocen tveganj za nesreče z roki, ki izhajajo iz Mehanizma Unije na področju civilne zaščite in ki jih mora RS upoštevati pri poročanju Evropski komisiji o stanju in napredku na področju ocenjevanja tveganj za nesreče v Republiki Sloveniji.
OCENA RAVNI: 4.




	Vprašanje 12: Ali je bila v oceno tveganja za posamezno nesrečo vključena čezmejna razsežnost?
Pojasnilo iz predmetne smernice Evropske komisije: Opiše se, katera ocenjena tveganja imajo čezmejno razsežnost, in obseg, v katerem je ta razsežnost zajeta v oceni tveganja za posamezno nesrečo (npr. v pripravo scenarijev tveganja). Po potrebi lahko opišete naravo sodelovanja z drugimi državami članicami v zvezi z izdelavo ocene tveganja s čezmejno razsežnostjo.
V Oceni tveganja za potres ni bila vključena čezmejna razsežnost nesreče, segajo pa vplivi scenarija 1 in scenarija 3 prek državne meje Republike Slovenije. Ocena tveganja za potres je zajemala le razmere v naši državi. 
OCENA RAVNI: n. r.




	Vprašanje 13: Ali je v oceno tveganja za posamezno nesrečo vključena (kritična) infrastruktura?
Pojasnilo iz predmetne smernice Evropske komisije: Opredeli se, katere vrste kritične (nacionalne in evropske (v RS jo sicer nimamo) infrastrukture so upoštevane v pripravi scenarijev tveganja in oceni tveganja za posamezno nesrečo. Tovrstna infrastruktura lahko med drugim vključuje ceste, stavbe, jezove, železniške proge, mostove, satelite, podzemne sisteme, kable (komunikacije), bolnišnice in zaklonišča.
Kritična infrastruktura državnega pomena je bila v nekatere ocene tveganja za posamezne nesreče vključena glede na možnosti.
Če gledamo s slednjega vidika, so bili v ocenah tveganja za posamezne nesreče vsaj delno ugotavljani oziroma upoštevani tudi vplivi nesreč na določene pomembne infrastrukturne sisteme. 
Če pa gledamo ozko glede na vsebino vprašanja, je v Oceno tveganja za potres, zlasti v scenarije tveganja in analize tveganja, vključena infrastruktura kot so ceste, elektrovodi in plinovodi.
OCENA RAVNI: 3.


Ocena ravni za 3.1.6 Metodologija: 3,50.

[bookmark: _Toc146198518]3.1.7 Informacijska in komunikacijska tehnologija
	Vprašanje 14: Ali je za izdelavo ocene tveganja za posamezno nesrečo na voljo ustrezna infrastruktura IKT?
Pojasnilo iz predmetne smernice Evropske komisije: Opiše se, katera infrastruktura je na voljo za izdelavo ocen tveganja za posamezno nesrečo, kar lahko vključuje orodja IKT, satelite itd. Države članice lahko opišejo raziskave, ki potekajo na področju razvoja nove informacijske in komunikacijske infrastrukture za podporo ocene tveganja za posamezno nesrečo. Če se infrastruktura deli z drugimi državami, lahko opišete tudi vrsto vzpostavljenega sodelovanja (npr. satelitski posnetki).
Na to vprašanje je težko neposredno ogovoriti. Osnovni informacijski in komunikacijski pogoji za izdelavo ocen tveganja za posamezna nesreče, tudi za Oceno tveganja za potres, so v državi vsekakor zagotovljeni, so pa bile zaznane težave z neenotnimi, nepovezanimi, ozko usmerjenimi in parcialnimi nacionalnimi bazami podatkov, ustreznostjo podatkov, potencialno neustrezno kakovostjo in zadostnostjo IKT infrastrukture ipd. Navedeno sicer ni bistveno vplivalo na kakovost ocene. Vse to je mogoče na državni ravni urediti le v določenem in usmerjenem procesu.
Glede vsebin, vezanih na to vprašanje, na tem področju MNVP ni sodeloval z drugimi državami (članicami).
OCENA RAVNI: 3.




	Vprašanje 15: Ali so za izdelavo ocene tveganja za posamezno nesrečo na voljo ustrezne informacije in podatki (vključno z zgodovinskimi podatki)?
Pojasnilo iz predmetne smernice Evropske komisije: Opiše se, kateri viri informacij in podatkov se uporabljajo za izdelavo ocene tveganja za posamezno nesrečo ter ali so bile v ta namen vzpostavljene podatkovne zbirke. Lahko se opišejo novosti, ki se uvajajo za izboljšanje zbiranja podatkov in informacij.
Pri izdelavi Ocene tveganja za potres so bili na razpolago različni zgodovinski podatki, kot jih določata tudi prvi in drugi odstavek 7. člena Uredbe o izvajanju Sklepa o mehanizmu unije na področju civilne zaščite. 
Vsi razpoložljivi podatki, ocene, študije, znanstveni in strokovni prispevki na temo potresa, ki so bili na razpolago oziroma jih je bilo v času izdelave ocene mogoče pridobiti, so bili vključeni ali pa vsaj upoštevani pri izdelavi Ocene tveganja za potres. 
Za namen izdelave Ocene tveganja za potres ni bilo vzpostavljenih novih podatkovnih zbirk. So pa bili pri izdelavi ocene tveganja za potres v pretežni meri uporabljeni podatki iz aplikacij POTROG.
OCENA RAVNI: 4.


Ocena ravni za 3.1.7 Informacijska in komunikacijska tehnologija: 3,50.
Ocena ravni tehničnih zmožnosti 3,50 (3).

Finančne zmožnosti
[bookmark: _Toc146198519]3.1.8 Financiranje 
Financiranje zajema splošno opredelitev, oceno in rezervacijo sredstev, potrebnih za izdelavo in posodobitev ocene tveganja za posamezno nesrečo.
	Vprašanje 16: Ali je na voljo ustrezna finančna zmogljivost za dejavnosti, povezane z izdelavo in posodobitvami ocene tveganja za posamezno nesrečo?
Pojasnilo iz predmetne smernice Evropske komisije: Opiše se, ali so za razvoj ocene tveganja za posamezno nesrečo in njeno posodabljanje na voljo finančna sredstva.
Ocena tveganja za potres, pa tudi skoraj vse druge ocene tveganja za posamezne nesreče,  so bile izdelane brez dodatnih finančnih sredstev. 
Neopredelitev, izostanek ocene potrebnih finančnih sredstev in njihova nerezervacija ni bistveno vplivala na kakovost ocen tveganja za posamezne nesreče. Kljub temu, da je tak način dal nekatere rezultate, pa je dolgoročno neustrezen in bi bilo za dopolnjevanje, zlasti pa za izdelavo novih ocen tveganja za posamezne nesreče, treba zagotoviti finančna sredstva, ki bi omogočala, da se v večjem obsegu v izdelavo ocen tveganja za posamezne nesreče neposredno vključijo tudi drugi sodelujoči, predvsem strokovne in znanstvene inštitucije, kar bo vodilo v večjo zanesljivost ocen.
Glede naslednje posodobitve ocene tveganja za potres je mnenje, da se bo v njej dopolnjevalo podatke. Ocenjujemo, da bodo za izvedbo teh posodobitev potrebna dodatna finančna sredstva.
OCENA RAVNI: 2.


Ocena ravni za 3.1.8 Financiranje: 2,00.
Ocena ravni finančnih zmožnosti: 2,00 (2).
Ocena ravni zmožnosti za oceno tveganja za posamezno nesrečo 3,33 (3).


[bookmark: _Toc146198520]3.2 Načrtovanje ukrepov za preventivo in pripravljenost
To podpoglavje vsebuje vprašanja, ki se nanašajo na upravne, tehnične in finančne zmožnosti za načrtovanje ukrepov za preventivo in pripravljenost.


Upravne zmožnosti
[bookmark: _Toc146198521]3.2.1 Koordinacija 
Struktura za obvladovanje tveganja za posamezno nesrečo dodeljuje jasne odgovornosti vsem, ki sodelujejo pri načrtovanju ukrepov, da se preprečijo prekrivanja ali neskladja med odgovornostjo in zmogljivostjo.
	Vprašanje 17: Ali so subjektom, ki sodelujejo pri načrtovanju ukrepov za preventivo in pripravljenost, dodeljene jasno opredeljene odgovornosti in vloge/naloge?
Pojasnilo iz predmetne smernice Evropske komisije: Opiše se, na kakšni podlagi so odgovornosti za načrtovanje razdeljene znotraj državne/javne uprave, ali so ta podlaga oziroma ustrezni postopki pisno dokumentirani (npr. v pravnih besedilih), ali obstajajo prekrivanja ali potrebe, in če da, kako so ti obravnavani, ter ali je zajeta medsektorska razsežnost.
Osnovni dokument, ki v osnovi deli odgovornosti in pristojnosti med ministrstva, je Zakon o Vladi Republike Slovenije. Vsako ministrstvo ima nato še svoje zakonske in podzakonske akte, s katerimi podrobneje razdeljuje osnovne naloge in pristojnosti. 
Subjekti pri načrtovanju ukrepov za preventivo so raziskovalne inštitucije, ARSO (Urad za seizmologijo in geologijo) kot spremljevalec potresnih pojavov na terenu in Ministrstvo za naravne vire in prostor (MNVP) s svojimi predpisi (Pravilnik o mehanski odpornosti in stabilnosti objektov). 

Raziskovalnim inštitucijam so dodeljene odgovornosti z odobrenimi projektnimi nalogami v okviru raziskovalnih programov. 

Glavna dejavnost Urada za seizmologijo ARSO MOPE na področju seizmologije je neprekinjeno spremljanje in vrednotenje potresne dejavnosti na območju Slovenije in drugod, kar se izvaja na osnovi letnih programov dela.

MNVP pripravlja in sprejema gradbeno tehnične predpise v skladu s sprejetimi programi dela. Pri tem se opira na slovenske standarde, ki jih sprejema in jih je po zakonu dolžan posodabljati Slovenski inštitut za standardizacijo (SIST).  
Na področju varstva pred naravnimi in drugimi nesrečami je krovni Zakon o varstvu pred naravnimi in drugimi nesrečami, pomembni krovni dokumenti so še Zakon o varstvu pred požarom, Zakon o gasilstvu, Nacionalni program varstva pred naravnimi in drugimi nesrečami, Resolucija o nacionalnem programu varstva pred naravnimi in drugimi nesrečami. Drugi pomembnejši akti pa so predvsem Uredba o vsebini in izdelavi načrtov zaščite in reševanja, Uredba o organizaciji in delovanju sistema opazovanja, obveščanja in alarmiranja, Pravilnik o obveščanju in poročanju v sistemu varstva pred naravnimi in drugimi nesrečami, Uredba o organiziranju, opremljanju in usposabljanju sil za zaščito, reševanje in pomoč, Pravilnik o vajah na področju varstva pred naravnimi in drugimi nesrečami ter Navodilo o pripravi ocen ogroženosti.
S strani MNVP je bila narejena Resolucija o krepitvi potresne varnosti do leta 2050 »PREHITIMO POTRES« (v nadaljnjem besedilu: resolucija), katero je Državni zbor tudi soglasno sprejel. Resolucija tako oblikuje aktivno politiko krepitve potresne odpornosti stavbnega fonda v Republiki Sloveniji, s katero bo država preventivno prispeva k manjšim posledicam v primeru potresa. Sprejetje Resolucije je velik korak pri preventivnem ukrepanju. Resolucija je zato usmerjena v preventivo, ki je učinkovitejša in dolgoročno sprejemljivejša od drugih oblik varstva pred naravnimi nesrečami tudi z vidika zagotavljanja sredstev za financiranje ukrepov. Ker gre za obsežne ukrepe, je za njeno izvajanje predvideno daljše časovno obdobje. Resolucija upošteva določila Resolucije o nacionalnem programu varstva pred naravnimi in drugimi nesrečami v letih od 2016 do 2022 (Uradni list RS, št. 75/16), ki navaja, da je za zmanjšanje potresne nevarnosti in s tem posledic učinkov potresa treba sprejeti in začeti uresničevati program protipotresne sanacije stanovanjskih in pomembnih javnih objektov vzgoje in izobraževanja, varstva otrok, nege posebnih skupin prebivalstva, zdravstva in drugih javnih dejavnosti, industrijskih in infrastrukturnih objektov. Kot nujen ukrep izpostavlja tudi ozaveščanje in izobraževanje prebivalcev o nujnosti strokovnega pristopa k prenovi objektov, saj bi lahko nestrokovni posegi poslabšali potresno varnost.
Resolucija predstavlja instrument za postopno utrjevanje stavbnega fonda, saj se do sedaj v krepitev potresne odpornosti stavbnega fonda ni vlagalo večjih finančnih sredstev. Izjema je Posočje, kjer je šlo za odpravo škode in popravilo ter ojačitev poškodovanih objektov po potresu. Z akcijskimi programi, ki jih predvideva resolucija, bo zagotovljena sistemska ureditev potresne utrditve ogroženih stavb, kar ima več vzporednih pozitivnih učinkov. Ker ne gre za reševanje že poškodovanih objektov po potresu, kjer je treba ponuditi takojšnje finančne, organizacijske in izvedbene rešitve, se breme urgentne utrditve razporedi na daljše časovno obdobje. V izogib škodljivim posledicam potresa je nujno, da se v Republiki Sloveniji čim prej prične z vrednotenjem potresnega tveganja ter utrjevanjem stavbnega fonda.
OCENA RAVNI: MNVP: 4, VDNDN: 3, SKUPNA OCENA: 3.




	Vprašanje 18: Ali so odgovornosti za načrtovanje ukrepov za preventivo in pripravljenost v zvezi s posameznim tveganjem za nesrečo jasno dodeljene in ali se redno preverjajo?
Pojasnilo iz predmetne smernice Evropske komisije: Opiše se, kako je zagotovljeno dodeljevanje odgovornosti za načrtovanje v zvezi s posameznimi tveganji in ali je vzpostavljen postopek za preverjanje dodeljevanja odgovornosti v zvezi s temi tveganji.
Načeloma je glede na pristojnosti posameznih ministrstev jasno, za katere ukrepe je kdo odgovoren v zvezi s posamezno nesrečo. Pravni akti se glede tega obdobno spreminjajo, lahko tudi skladno z upoštevanjem novih nalog, sprememb v organiziranosti, zahtev, potreb in okoliščin. 
Odgovornost za izpolnjevanje bistvenih zahtev (novo grajenih in rekonstruiranih) objektov, med katere spada tudi mehanska odpornost in stabilnost objektov, ki vključuje potresno odpornost objektov, je skladno z Gradbenim zakonom dodeljena udeležencem pri graditvi (investitor, projektant, izvajalec, nadzornik). Gradbeni zakon je brisal pojem revizije prometne dokumentacije, ki je bila uveljavljena v ZGO. Standardi Evrokod predpisujejo obvezno revizijo projektne dokumentacije za določene objekte glede na zahtevnost gradnje.

Dodeljevanje odgovornosti je določeno z Gradbenim zakonom (GZ-1) in Zakonom o arhitekturni in inženirski dejavnosti. Prek IZS in ZAPS se preverjajo odgovornosti na osnovi pravil posamezne zbornice. Pri samem izvajanju pa je vprašljiva kvaliteta projektne dokumentacije in same gradnje.
Dodeljevanje odgovornosti za načrtovanje, v zvezi s posameznimi tveganji je postavljeno s sistemom in predpisi za gradnjo objektov. 
Na področju sistema VPNDN se večina ukrepov navezuje na najpomembnejši ukrep – to je načrtovanje in izvajanje zaščite in reševanja ob potresu.

OCENA RAVNI: MNVP: 4, VPNDN: 4, SKUPNA OCENA 4.


Ocena ravni za 3.2.1 Koordinacija: 3,50 (3).

[bookmark: _Toc146198522]3.2.2 Strokovno znanje 
Uporabljati bi se morale metodologije za kadrovsko načrtovanje, da bi bili zagotovljeni optimalni kadrovski viri. Za strokovnjake, ki so zadolženi za pripravo načrtov za obvladovanje tveganj za nesreče, bi bilo treba zagotoviti potrebne informacije in ustrezno usposabljanje.
	Vprašanje 19: Ali je za načrtovanje ukrepov za preventivo in pripravljenost na podlagi rezultatov ocene tveganja za posamezno nesrečo na voljo dovolj strokovnjakov?
Pojasnilo iz predmetne smernice Evropske komisije: Opiše se, kateri subjekti ali službe sodelujejo v postopku načrtovanja, kako so določeni/izbrani, in ali se šteje, da so kadrovski viri zadostni.
V postopku načrtovanja novogradenj in rekonstrukcij sodelujejo licencirani projektanti, izvajalci in nadzorniki, ki so zavezani k izvajanju zakonskih določil v zvezi s potresno varnostjo objektov, s čimer se zagotavlja potresna odpornost novih in rekonstruiranih objektov. Najpomembnejši izziv v tem smislu predstavlja močan potres v osrednjem delu Slovenije.

Pri obstoječih objektih za ugotavljanje potresne odpornosti sodelujejo isti strokovnjaki in strokovne inštitucije. Za obstoječe stavbe se ugotavlja grobo stanje potresne odpornosti z aplikacijo POTROG.

Država nima vzpostavljene strategije celovite prenove stavb, ki bi vključevala tudi potresno odpornost objektov.

Kadri za novogradnje, rekonstrukcije in ugotavljanje obstoječega stanja se zagotavljajo prek izobraževalnega sistema. Licence za udeležence pri graditvi se dodeljujejo prek Inženirske zbornice Slovenije (IZS) in Zbornice za arhitekturo in prostor Slovenije (ZAPS), na podlagi izpolnjevanja pogojev, predpisanih z zakonom, ki ureja arhitekturno in inženirsko dejavnost. 

Projektanti in izvajalci so suvereni pri novogradnjah. Za sanacije oz. utrjevanje stavb je primanjkljaj strokovnjakov s področja seizmičnih in stabilnostnih analiz ter izvajalcev, ki so suvereni pri izdelavi statičnih ojačitev. Če se bo izvajala celovitejša prenova stavbnega fonda, bo treba izobraziti ustrezne akterje v procesu gradnje s področja potresno odporne gradnje. 
Na ravni URSZR kadrovski in materialni pogoji komajda omogočajo racionalno izvajanje večine nalog s področja VPNDN oziroma identificiranih ukrepov za preventivo in pripravljenost. Na ravni lokalnih skupnosti je mogoče, da osebja, ki izvaja upravne in druge naloge s področja VPNDN, v posameznih lokalnih skupnostih ni dovolj. Na področju izvajanja zaščite in reševanja ob potresih imajo največjo vlogo gasilci, ki so večinoma kvalitetno in ustrezno opremljeni za posredovanje, ter pripadniki enot reševalnih psov za iskanje in reševanje izpod ruševin. Pri reševanju bi bile angažirane vse razpoložljive sile za zaščito, reševanje in pomoč v državi, verjetno bi bilo za pomoč treba zaprositi tudi sosednje države in države članice Evropske unije.
Predvsem na področju IKT se na URSZR srečujemo z velikim pomanjkanjem strokovnjakov, kar predstavlja veliko varnostno tveganje.
OCENA RAVNI: MNVP: 4, VPNDN: 2, SKUPNA OCENA: 3.




	Vprašanje 20: Ali je na voljo učinkovito usposabljanje za strokovnjake na različnih ravneh, ki so odgovorni za načrtovanje ukrepov za preventivo in pripravljenost?
Pojasnilo iz predmetne smernice Evropske komisije: Opiše se, ali je na voljo usposabljanje za strokovnjake, ki izvajajo dejavnosti načrtovanja, in če da, kakšno.
V postopku načrtovanja novogradenj in rekonstrukcij sodelujejo licencirani projektanti, izvajalci in nadzorniki, ki so zavezani k izvajanju zakonskih določil v zvezi s potresno varnostjo objektov, s čimer se zagotavlja potresna odpornost novih in rekonstruiranih objektov. 

Pri obstoječih objektih za ugotavljanje potresne odpornosti sodelujejo isti strokovnjaki in strokovne inštitucije. Za obstoječe stavbe se lahko ugotavlja grobo stanje potresne odpornosti z aplikacijo POTROG.

Država nima vzpostavljene strategije celovite prenove stavb, ki bi vključevala tudi potresno odpornost objektov.

Kadri za novogradnje, rekonstrukcije in ugotavljanje obstoječega stanja objektov se zagotavljajo prek izobraževalnega sistema. Licence za udeležence pri graditvi se dodeljujejo preko Inženirske zbornice Slovenije (IZS) in Zbornice za arhitekturo in prostor Slovenije (ZAPS), na podlagi izpolnjevanja pogojev, predpisanih z zakonom, ki ureja arhitekturno in inženirsko dejavnost.

Na področju VPNDN je najpomembnejše usposabljanje večinoma tisto, ki temelji na lastnih izkušnjah, pridobljenih z delom na svojem delovnem področju. Kar se tiče npr. centrov za obveščanje, morajo javni uslužbenci pred pričetkom dela uspešno zaključiti nekaj specializiranih programov usposabljanja, tudi kasneje se še občasno usposabljajo, npr. ob uvajanju novih informacijskih tehnologij, programov, aplikacij ipd. Obdobno usposabljanje je pomembno tudi za člane štabov Civilne zaščite, pripadnike enot ZIR ipd. Vse bolj pomembna so usposabljanja s področja informacijske varnosti za vse uporabnike.

Na praktični ravni je pomembno znanje in izkušnje, ki ga udeleženci pridobivajo na usposabljanjih v okviru sistema VPNDN ter na vajah zaščite, reševanja in pomoči na področju potresa. Državni vaji zaščite in reševanja na temo potresa sta bili v Ljubljani leta 1996 in 2004. Vaj na temo potresa je na različnih ravneh razmeroma dovolj. Leta 2011 je bila v Sloveniji večdnevna mednarodna vaja IPA SIQuake ter še ena državna vaja POTRES 2012. Tukaj so tudi izkušnje iz potresov v Posočju leta 1998 in 2004. Razmeroma pogoste so predmetne vaje tudi na nižjih ravneh.

V okviru projekta SIQUAKE2020, ki ga je izvajala URSZR skupaj s partnerji iz Slovenije, Hrvaške, Italije in Nemčije med letoma 2019 in 2021 na temo potresa v osrednji Sloveniji so bili izvedeni delavnica na temo množičnih zatočišč, delavnica na temo podpore države gostiteljice ter mednarodna štabna in praktična vaja na temo potresa v osrednji Sloveniji.
Številna usposabljanja potekajo v okviru mehanizma Unije na področju civilne zaščite, Pobude za pripravljenost na nesreče in njihovo preprečevanje za JVE (DPPI SEE) ter tudi v okviru OZN. Od leta 2010 v Sloveniji redno potekajo mednarodne štabne vaje za module civilne zaščite (ModTTX) s scenarijem potresa in poplav. Na vajah kot igralci vlog sodelujejo tudi predstavniki regijskih in občinskih štabov Civilne zaščite, ki na vajah simulirajo svoje postopke odzivanja v primeru tovrstnih nesreč.
OCENA RAVNI: MNVP: 4,VPNDN: 3, SKUPNA OCENA: 3.




	Vprašanje 21: Ali so strokovnjaki, ki sodelujejo pri načrtovanju ukrepov za preventivo in pripravljenost, obveščeni o splošnih ciljih politike/prioritetah v zvezi z obvladovanjem tveganj za nesreče?
Pojasnilo iz predmetne smernice Evropske komisije: Opiše se, ali se izvaja strategija za obvladovanje tveganja, in če da, kako se o ciljih, prioritetah in postopkih obveščajo strokovnjaki, ki sodelujejo pri načrtovanju ukrepov za preventivo in pripravljenost.
Celovite državne strategije na tem področju ni, obstajajo pa nekatere sektorske (strategije, nacionalni programi ipd.), ki jih pripravljajo pristojna ministrstva. 

Strategija za obvladanje tveganja za potres se izvaja prek obvezujoče zakonodaje (glede na predvidene potresne sunke – seizmološka karta projektnega pospeška tal, Pravilnik o mehanski odpornosti in stabilnosti objektov in pripadajoči standardi - Evrokodi) in prek izobraževalnih programov in dodatnega strokovnega izobraževanja.

Pri obstoječih objektih se izvaja preventiva z občasnimi pregledi objektov skladno z internimi pravilniki (mostovi, viadukti, železnice, ceste, predori,…) na osnovi odločitev lastnikov. Pregledi objektov se izvajajo izključno na osnovi odločitve lastnika oz. v skrajnem primeru inšpekcijske odločbe, če gre za nevarno gradnjo. Ni pa sistemske rešitve za redno pregledovanje obstoječih objektov. 

Na področju VPNDN se na tem mestu lahko omeni Resolucijo o nacionalnem programu varstva pred naravnimi in drugimi nesrečami.
OCENA RAVNI: MNVP 3, VPNDN: 2, SKUPNA OCENA: 2.




	Vprašanje 22: Ali je vzpostavljen postopek za zagotovitev, da se bo znanje strokovnjakov, zadolženih za načrtovanje ukrepov za preventivo in pripravljenost, ohranilo in nadalje razvijalo?
Pojasnilo iz predmetne smernice Evropske komisije: Opiše se, kako se znanje izmenjuje med strokovnjaki, ki sodelujejo v postopku načrtovanja ukrepov za preventivo in pripravljenost, ter kako je zagotovljeno, da se to znanje ohrani.
Izobraževalni sistem in ostalo strokovno izobraževanje zagotavljata, da se bo znanje strokovnjakov, zadolženih za preventivo, ohranilo in nadalje razvijalo. Zelo pomembno je povezovanje strokovnjakov in izmenjavanje znanj. Gradbena stroka se je razvijala na področju varovanja pred potresnimi vplivi na podlagi slabih izkušenj in odkritih spoznanj pri katastrofalnih potresih. 
Znanje strokovnjakov se lahko pridobi z usposabljanjem, sodelovanjem, izmenjavo dobrih praks, izvajanjem vaj zaščite in reševanja ipd. 
Na predmetnem področju je pomembna tudi strokovna izmenjava informacij, na primer tudi v okviru delovanja Državnega koordinacijskega organa za ocene tveganj za nesreče in ocene zmožnosti obvladovanja tveganj za nesreče in sodelujočih organov, pa tudi na ravni Medresorske delovne skupine za spremljanje izdelave ocen tveganj za nesreče, razvidov in ocen zmožnosti obvladovanja tveganj za nesreče, ki predstavlja povezavo med strokovnim delom na tem področju in politiko. Na ta način lahko pride do večje skladnosti in razumevanja pomena obvladovanja tveganj za nesreče.
OCENA RAVNI: MOP 4, VPNDN: 3, SKUPNA OCENA: 3.


Ocena ravni za 3.2.2 Strokovno znanje: 2,75 (3).

[bookmark: _Toc146198523]3.2.3 Metodologija
Subjekt na nacionalni ali podnacionalni ravni bi moral razviti metodologijo za načrtovanje obvladovanja tveganja za pričakovane posledice ugotovljenih tveganj za nesreče, ki se ocenijo na podlagi razvite metodologije ter ustrezno prednostno razvrstijo.
	Vprašanje 23: Ali so različni pristojni subjekti razvili metodologije za načrtovanje obvladovanja tveganj za nesreče? Kateri so ključni elementi teh metodologij?
Pojasnilo iz predmetne smernice Evropske komisije: Opiše se pristope k načrtovanju na nacionalni ali podnacionalni ravni in metodologije, uporabljene za razvoj ukrepov za preventivo in pripravljenost ter za analizo njihovih morebitnih učinkov na ublažitev tveganja za nesrečo.
Ukrepe za spremljanje stanja potresov izvaja Urad za seizmologijo in sicer:
· neprekinjeno spremljanje in vrednotenje potresne dejavnosti na območju Slovenije in drugod,
· obveščanje o močnejših potresih,
· vzdrževanje mreže potresnih opazovalnic v Sloveniji,
· nameščanje začasnih potresnih opazovalnic ob povečani potresni aktivnosti,
· izvajanje makroseizmičnih raziskav,
· koordiniranje geoloških in geofizikalnih raziskav, povezanih s potresno dejavnostjo,
· izdelava kart potresne nevarnosti in raziskave ogroženosti,
· izdelava ocen potresne nevarnosti posameznih lokacij,
· opravljanje nalog s področja potresnega inženirstva in inženirske seizmologije,
· mednarodna izmenjava podatkov s svetovnimi seizmološkimi centri.
Raziskovalne inštitucije izvajajo računske analize in eksperimente za izvajanje preventivnih ukrepov.

Z namenom pridobitve orodja za hiter odziv v primeru potresa so bile razvite aplikacije POTROG v sklopu projektov POTROG in POTROG 2, ki jih je financiralo Ministrstvo za obrambo, URSZR. Projekt so izdelali Zavod za gradbeništvo Slovenije, Agencija Republike Slovenije za okolje in Inštitut za vodarstvo.
Aplikacije POTROG:
· oceni svojo stavbo (Aplikacija je namenjena splošni javnosti, ki lahko grobo oceni poškodovanost poljubne stavbe ob morebitnem pričakovanem potresu),
· ocena posledic potresa (Aplikacija je namenjena sistemu VPNDN za prvo oceno stanja v primeru potresa ter kot pomoč za izdelavo scenarijev pri pripravi načrtov ogroženosti),
· baza individualno ocenjenih stavb (Aplikacija je namenjena splošni javnosti, ki lahko pregleduje, ali je potresna odpornost objekta individualno ocenjena. Preko zaščitenega dostopa je mogoče ocene tudi pregledovati in urejati.),
· zasedenost stavb (Aplikacija je namenjena za interno uporabo URSZR),
· Ocena poškodovanosti in uporabnosti stavb (Aplikacija je namenjena URSZR, za pomoč pri popisu poškodovanosti s standardnim obrazcem (tiskanim). Aplikacija omogoča tiskanje obrazcev, zajem izpolnjenih in obdelavo rezultatov brez potrebe po povezavi v internet)

Pri obstoječih objektih bi bilo potrebno vzpostaviti celostno strategijo prenove, ki bi združevala vse vrste prenov (URE, funkcionalnost, potresna varnost,…) stavb in sledenje potresne varnosti infrastrukturnih objektov. Do sedaj so javna sredstva namenjena predvsem spodbujanju URE v stavbah.

V okviru Ministrstva za naravne vire in prostor sta bili izdelani brošura z naslovom Posegi v nosilno konstrukcijo stavb in zgibanka, ki sta namenjeni ozaveščanju prebivalcev in strokovnjakov o pomembnosti pravilnega pristopa prenov stavb s poudarkom na potresno odpornost. Predmetni gradivi sta objavljeni na spletni strani Ministrstva in celotne državne uprave (gov.si), v tiskani obliki pa so se gradiva razdelila med občane in strokovnjake različnih strok, ki sodelujejo v procesu graditve.

OCENA RAVNI: MNVP 4, VPNDN: n. r., SKUPNA OCENA: 4.




	Vprašanje 24: Ali metodologije za načrtovanje obvladovanja tveganj za nesreče vključujejo opredelitev infrastrukture, ki je pomembna za ublažitev opredeljenih tveganj?
Pojasnilo iz predmetne smernice Evropske komisije: Opiše se, kako se opredeli ustrezna infrastruktura, kako se oceni njeno stanje z vidika blažitve tveganja za posamezno nesrečo, ali se vodi evidenca ustrezne infrastrukture in ali se ta redno pregleduje ter ali se opredelijo potrebe po naložbah.
Infrastruktura je opredeljena z metodologijo, ki jo predpisuje Gradbeni zakon (GZ-1), podzakonski akti in Pravilnik o mehanski odpornosti in stabilnosti objektov s pripadajočimi standardi. 
OCENA RAVNI: MNVP 4, URSZR: n.r., SKUPNA OCENA: 4.


Ocena ravni za 3.2.3 Metodologija: 4,00.
[bookmark: _Toc146198524]3.2.4 Drugi deležniki
Zmožnost obvladovanja tveganj je vedno bolj odvisna od vključevanja različnih javnih in zasebnih deležnikov ter sodelovanja z njimi, kot so agencije za obvladovanje tveganj za nesreče, zdravstvene službe, gasilci, policija, operaterji na področju prevoza/električne energije/komunikacijskih omrežij, združenja prostovoljcev, državljani/prostovoljci, znanstveni strokovnjaki, oborožene sile ali organizacije v drugih državah članicah.
	Vprašanje 25: Ali so relevantni javni in zasebni deležniki (sodelujoči organi, drugi sodelujoči) obveščeni o postopku načrtovanja in vključeni vanj?
Pojasnilo iz predmetne smernice Evropske komisije: Opiše se naravo sodelovanja javnih/zasebnih deležnikov, katera vrsta deležnikov prispeva k postopku načrtovanja in morebitna spoznanja, ki bi jih lahko delili.
V izdelavo strateških dokumentov, kot so nacionalni programi, strategije, resolucije in krovni zakoni, so javni in zasebni deležniki lahko udeleženi v okviru sodelovanja oziroma usklajevanja pri nastajanju teh dokumentov – vključujejo se predvsem po lastni presoji in pobudi. 
Javni in zasebni deležniki so obveščeni o postopku načrtovanja in vključeni vanj, na osnovi obstoječega izobraževalnega sistema in strokovnega izobraževanja (univerze, IZS in ZAPS -licence, tečaji, zborovanja Slovenskega društva gradbenih konstruktorjev in drugih strokovnih društev).

Prek univerz se opravljajo redni izobraževalni programi. Inženirska zbornica Slovenije in Zbornica za arhitekturo in prostor Slovenije ponujata letno več različnih izobraževanj. 
Nekateri navedeni v napovedniku tega podpoglavja (3.2.4) so vsaj v sistem VPNDN načeloma vključeni, zlasti to velja za izvajanje zaščite in reševanja ob in po nesreči. Pri vseh večjih nesrečah je v intervencije vključena tudi policija, pogosto v intervencijah tudi sodeluje SV (poplave, požari v naravnem okolju, verjetno bi sodelovala tudi ob potresu na območju Ljubljane …). Na področju VPNDN organizacije v drugih državah članicah v načrtovanje ukrepov niso vključene – so pa na nek način lahko pri njihovem izvajanju. 
V sistemu VPNDN se bodoče povezovanje javnega in zasebnega partnerstva ne načrtuje. 
OCENA RAVNI: MNVP 4, VPNDN: 3, SKUPNA OCENA: 3.




	Vprašanje 26: Ali se o ugotovitvah tveganja v oceni tveganja za posamezno nesrečo obvesti javnost ali zasebna podjetja, in če da, kako je zagotovljeno spodbujanje javnosti in teh podjetij k načrtovanju ukrepov za preventivo in pripravljenost?
Pojasnilo iz predmetne smernice Evropske komisije: Opiše se sodelovanje s partnerskimi organizacijami v postopku načrtovanja ter navedite, ali so bili podpisani sporazumi za spodbujanje zadostne kakovosti, in če da, kateri, ter kako ukrepi za preventivo in pripravljenost, ki jih načrtujejo te organizacije, dejansko prispevajo k pričakovani blažitvi tveganja za posamezno nesrečo.
Javnost je seznanjena z Oceno tveganja za potres prek elektronskih medijev. Javnost in podjetja se je že spodbujalo k načrtovanju ukrepov, kot so primerna rekonstrukcija in preprečevanje nevarnih posegov pri prenovah obstoječih objektov tudi z objavo brošure in zloženke, ki jih je izdalo MOP (sedaj MNVP). Okvirno oceno potresne varnosti obstoječih stavb se lahko preveri z aplikacijami raziskovalnega programa POTROG.
Na področju sistema VPNDN se spodbujanje javnosti k ukrepom za preventivo in pripravljenost lahko usmerja predvsem preko večjega zavedanja o tveganjih in o nevarnostih, ki jih tveganja predstavljajo, in prek navodil za prebivalce ob nesrečah, s katerimi se nanje lahko z ustreznim načrtovanjem (in po potrebi) izvajanjem osebne in vzajemne zaščite bolje pripravijo. Konkretno za potrese so na to temo na URSZR izdelana in objavljena številna navodila (napotki za prebivalce, različne zgibanke in plakati o preventivnem ravnanju v zvezi s potresom in splošnimi napotki za osebno in vzajemno zaščito ob samem potresu). Izdelani so TV spoti in radijski oglas, ki se po potrebi vrtijo na različnih medijih. Izdelan je tudi didaktični film in aplikacija Ste storili vse za varen dom? Po potrebi se tematika oglašuje tudi na avtobusih, publikacijah, bannerju ter na različnih socialnih omrežjih. Izdelani so tudi materiali za otroke (besedila/publikacije, prilagojene otrokom, didaktične igre, knjiga o potresu). Vse gradivo je objavljeno na gov.si.
Okvirno oceno potresne varnosti obstoječih stavb se lahko preveri v okviru aplikacije POTROG. V sklopu projekta POTROG (POTROG 2, POTROG 3 in POTROG 4) so bile razvite naslednje aplikacije oziroma orodja:
Aplikacije za splošno javnost
· Oceni svojo stavbo - Aplikacija »Oceni svojo stavbo« je namenjena splošni javnosti, da lahko s pomočjo aplikacije grobo oceni poškodovanost poljubne stanovanjske, poslovne ali poslovno-stanovanjske stavbe ob potresu. Namen aplikacije je povečati zanimanje občanov/posameznikov in institucij za potresno odpornost stavb, v katerih živijo, delajo ali jih imajo v lasti, ter jih vzpodbuditi k preventivni pripravi na potres in protipotresni utrditvi njihovih stavb.
· Baza individualno ocenjenih stavb – Za izbrane stavbe (bolnišnice, zdravstveni domovi, šole idr.) v regijah z višjo potresno nevarnostjo so bile izdelane individualne ocene potresne odpornosti, potresne ranljivosti in poškodovanosti po kategorijah Evropske potresne lestvice EMS-98 v primeru potresa. Tako ocenjene stavbe tvorijo bazo modela POTROG. Aplikacija je namenjena tudi splošni javnosti, da lahko ugotovi, ali je bila potresna odpornost stavbe individualno ocenjena. 
Aplikacije, ki so namenjene za uporabo pristojnim organom in institucijam s področja zaščite, reševanja in pomoči
· Ocena posledic potresa – Aplikacija služi kot podlaga za načrtovanje ukrepov zaščite in reševanja ob potresu, zato je namenjena predvsem načrtovalcem zaščite in reševanja ter štabom civilne zaščite. S pomočjo aplikacije lahko uporabnik v primeru potresa, na podlagi informacije o lokaciji in intenziteti, zelo hitro izdela prve ocene o obsegu potresa. Z aplikacijo se lahko oceni, katere občine so bile najbolj prizadete, poškodovanost in uporabnost stavb ter število ogroženih ljudi v njih. Aplikacija omogoča tudi vizualizacijo posledic potresa in jo je možno uporabljati tudi kot učni pripomoček za preigravanje različnih scenarijev potresa. V tem smislu je namenjena tudi splošni javnosti.
· Zasedenost stavb – Aplikacija je namenjena za interno uporabo Uprave RS za zaščito in reševanje. Omogoča vizualizacijo dnevnega modela in prikaz primerjave med dnevnim in nočnim scenarijem za izbrano stavbo.
· Analiza prevoznosti cest – Aplikacija omogoča prikaz potencialno neprevoznih cest pri potresih intenzitet VII, VIII in IX EMS-98 v regijah z višjo potresno nevarnostjo, namenjena je predvsem pristojnim za pomoč pri načrtovanju odziva na potres.  
· Ocena poškodovanosti in uporabnosti stavb - Aplikacija je namena komisijam za ocenjevanje stanja stavb po potresu. Vprašalniki za ocenjevanje so bili vsebinsko posodobljeni, aplikacija pa omogoča tiskanje vprašalnikov, zajem izpolnjenih vprašalnikov in obdelavo rezultatov, brez potrebe po povezavi v internet.
OCENA RAVNI: MNVP 4, VPNDN: 4, SKUPNA OCENA: 4.




	Vprašanje 27: Ali so subjekti na nacionalni ali podnacionalni ravni vključeni v čezmejno načrtovanje ukrepov za preventivo in pripravljenost?
Pojasnilo iz predmetne smernice Evropske komisije: Navede se, pri katerih ukrepih v okviru čezmejnega načrtovanja so ti subjekti nedavno sodelovali, opišite konkretne ureditve za nadaljnje sodelovanje, ki so bile sprejete na podlagi tega postopka skupnega načrtovanja (npr. memorandumi o soglasju ali dogovori o ravni storitev), pa tudi izkušnje in spoznanja, ki bi jih lahko delili.
Subjekti na nacionalni ali podnacionalni ravni so vključeni v čezmejno načrtovanje ukrepov za preventivo preko sodelovanja seizmoloških organov pri ugotavljanju seizmoloških pojavov in njihove povezanosti slovenskega območja in sosednjih držav, z namenom, da se natančnejše določi geološki sestav in seizmološki pojavi širšega področja. Ostale organizacije sodelujejo s čezmejnimi organi preko usklajevanja raziskovalnih programov in študij značilnih konstrukcijskih sistemov. 

Del čezmejnega načrtovanja predstavlja tudi sodelovanje MNVP in Slovenskega inštituta za standardizacijo (SIST), z Mednarodnim komitejem za standardizacijo (CEN) pri pripravi in prenovi standardov skupine Evrokodi.
Na področju VPNDN organizacije v drugih državah članicah v načrtovanje ukrepov niso vključene – so oziroma bi pa lahko na nek način oziroma na zahtevo države po pomoči bile pri njihovem izvajanju oziroma pri odzivu na nesrečo. Obstaja velika verjetnost, da bo Republika Slovenija ob potresu z intenziteto VIII EMS na območju Ljubljane, potrebovala mednarodno pomoč pri zaščiti, reševanju in pomoči. Na področju VPNDN je intenzivno sodelovanje v okviru mehanizma Unije na področju civilne zaščite, prav tako ima URSZR sklenjene številne dvostranske sporazume o sodelovanju na področju VPNDN. V okviru dvostranskega sodelovanja med Slovenijo in Hrvaško obstaja krovna skupina za varstvo pred nesrečami, ki ima tudi svoje podskupine, ki se sestajajo vsaj enkrat letno. Sodelovanje poteka tudi s civilno zaščito Furlanije Julijske krajine, Avstrijo in Madžarsko. Meddržavno sodelovanje poteka tudi na lokalni ravni. Pripravljenih in izvedenih je bilo tudi več skupnih vaj zaščite, reševanja in pomoči na področju potresa, predvsem z Italijo in Hrvaško. Medsebojni dogovori o sodelovanju in pomoči na področju zaščite, reševanja in pomoči sklepajo tudi obmejne občine, zlasti to velja za obmejne hrvaške občine. Na območju Jugovzhodne Evrope potekajo številne aktivnosti v okviru Pobude za pripravljenost na nesreče in njihovo preprečevanje za JVE (DPPI SEE).
Leta 2023 je RS zagotovila obsežno reševalno in materialno pomoč Turčiji prek mehanizma Unije na področju civilne zaščite. Mednarodno pomoč ob potresu je Slovenija zagotovila tudi leta 2012 (Haiti), leta 2020 (Hrvaška), leta 2019 (Albanija) in leta 2016 (Italija).
OCENA RAVNI: MNVP 4, VPNDN: 3, SKUPNA OCENA: 3.


Ocena ravni za 3.2.4 Drugi deležniki: 3,33.

[bookmark: _Toc146198525]3.2.5 Obveščanje in komuniciranje
Pri obvladovanju kompleksnih tveganj so potrebni učinkoviti informacijski in komunikacijski sistemi za načrtovanje ukrepov za preventivo in pripravljenost. Subjekti na nacionalni ali podnacionalni ravni morajo zato zagotoviti, da se izvajajo pravila in postopki, ki omogočajo izmenjavo informacij in podatkov ter komunikacijo z različnimi deležniki.
	Vprašanje 28: Ali so relevantni deležniki (sodelujoči organi, drugi sodelujoči), vključno z državljani, obveščeni o ključnih elementih načrtovanja obvladovanja tveganja za posamezno nesrečo?
Pojasnilo iz predmetne smernice Evropske komisije: Opiše se, kako je organiziran pretok informacij med različnimi javnimi in zasebnimi deležniki ter med različnimi upravnimi ravnmi, da se zadevnim deležnikom zagotovi, da so ustrezno obveščeni in da lahko prispevajo svoje znanje. Lahko se podrobno opiše tudi organizacijo komuniciranja z državljani o načrtovanju nekaterih ukrepov preventive in pripravljenosti ter morebitna spoznanja, ki bi jih lahko delile.
Enotnega »državnega« informacijskega/komunikacijskega sistema, prek katerega bi se lahko deležniki seznanjali z vsebino aktivnosti v zvezi z načrtovanjem, pa tudi izvajanjem ukrepov za preventivo in pripravljenost, ni. To pristojnost ločeno lahko izvajajo posamezna ministrstva. Informacije o aktivnosti ministrstev na tem področju so praviloma objavljena na njihovih spletnih straneh. Relevantni deležniki se z njimi lahko seznanijo tudi v okviru priprave, usklajevanja in sprejemanja pomembnih aktov in dokumentov.

Pretok informacij ni organiziran med državnimi organi, saj je tako na državnem nivoju zanemarjena pomembnost obnove objektov v zvezi s povečanjem potresne varnosti. Velika pozornost je posvečena energetski obnovi objektov ne pa celoviti obnovi objektov. Za energetske prenove objektov se izvajajo finančne spodbude, za potresno obnovo pa ne. 

Vsi udeleženci pri procesu graditve so obveščeni o ključnih elementih pri načrtovanju obvladovanja tveganja za potresno ogroženost prek zahtev obstoječe gradbeno tehnične zakonodaje in izobraževanj. 

Vprašanje, v kolikšni meri je javnost obveščena z ukrepi in aktivnostmi, ki potekajo za zmanjševanje oziroma obvladovanje tveganja, pa je vedno relevantno. Na področju VPNDN javnost lahko sodeluje pri nastajanju ocen ogroženosti in načrtov zaščite in reševanja, pa tudi pri nastajanju določenih pravnih aktov.

Medsebojno izmenjevanje informacij na nižjih ravneh se npr. lahko zagotavlja tudi prek obdobnih sej štabov civilne zaščite na vseh ravneh. Vanje so vključeni predstavniki vseh deležnikov, katerih aktivnosti so pomembne v fazi priprav na nesrečo in ob odzivu nanjo. Podobno velja tudi za načrtovanje, organiziranje in izvedbe vaj ZIR na vseh ravneh – tudi pri tem je nujno dobro sodelovanje in izmenjava informacij s strani vseh deležnikov. Pomembni so tudi tematski medresorski posveti, ki jih med drugim pripravlja tudi URSZR.
Medsebojno poznavanje pristojnosti, nalog in aktivnosti, tudi na področju načrtovanja in izvajanja ukrepov za preventivo in pripravljenost je mogoče le ob okrepljenem sodelovanju omogočajo korak naprej pri medsebojnem spoznavanju in razumevanju nalog in pristojnosti ministrstev pri načrtovanju in izvajanju ukrepov za preventivo in pripravljenost.
OCENA RAVNI: MNVP 2, VPNDN: 3, SKUPNA OCENA: 2.


Ocena ravni za 3.2.5 Obveščanje in komuniciranje: 2,00.
Ocena ravni upravnih zmožnosti 3,12 (3).

Tehnične zmožnosti
[bookmark: _Toc146198526]3.2.6 Oprema 
V okviru ocenjevanja tehnične zmožnosti se oceni, ali je na voljo potrebna oprema za načrtovanje ukrepov za preventivo in pripravljenost. Tovrstna oprema so lahko programska orodja za podporo procesa načrtovanja.
	Vprašanje 29: Ali so na voljo oprema in orodja, ki so potrebni za podporo in/ali izvedbo načrtovanja ukrepov za preventivo in pripravljenost?
Pojasnilo iz predmetne smernice Evropske komisije: Opiše se, ali so na voljo oprema in orodje, in če da, kateri, ter ali obstajajo kakršne koli dodatne potrebe, neusklajenosti in/ali prekrivanja.
Za svojo dejavnost ima Urad za seizmologijo ARSO MOPE sredstva določena z državnim proračunom ter opremo in razvite metode dela za neprekinjeno spremljanje in vrednotenje potresne dejavnosti na območju Slovenije in drugod.

Raziskovalne inštitucije izvajajo računske analize in eksperimente za izvajanje preventivnih ukrepov.

Raziskovalne inštitucije imajo opremo in finančna sredstva pridobljena prek raziskovalnih projektov. 

Na področju sistema VPNDN bi lahko glede na izbrane ukrepe za pripravljenost izpostavili tehnično opremo v centrih za obveščanje, radijski sistem ZARE in druge sisteme, ustrezno informacijsko-komunikacijsko infrastrukturo, sisteme javnega alarmiranja, sisteme tihega alarmiranja preko sprejemnikov osebnega klica, namenske geografsko-informacijske sisteme, določene podatkovne baze, aplikacije, kot je npr. aplikacija AJDA ipd. Z navedenim sistem VPNDN razpolaga večinoma v ustrezni meri.
Aplikacije v POTROG so namenjene tudi za pripravljenost pri oceni posledic potresa, ki jo uporablja sistem VNDN za prvo oceno stanja v primeru potresa ter kot pomoč za izdelavo scenarijev nesreče pri pripravi načrtov ogroženosti. 
OCENA RAVNI: MNVP 3, VPNDN: 3, SKUPNA OCENA: 3.


Ocena ravni za 3.2.6 Oprema: 3,00
Ocena ravni tehničnih zmožnosti: 3,00 (3).

Finančne zmožnosti
[bookmark: _Toc146198527]3.2.7 Financiranje
Financiranje zajema splošno opredelitev, oceno in rezervacijo sredstev, ki naj bi bila potrebna za izpolnitev morebitnih finančnih obveznosti v okviru obvladovanja tveganj za nesreče (financiranje ukrepov za preventivo in pripravljenost), ki izhajajo iz prednostne razvrstitve tveganj za nesreče. Po potrebi vključuje tudi sodelovanje deležnikov pri financiranju obvladovanja tveganj za nesreče.
	Vprašanje 30: Ali se v okviru postopka načrtovanja ocenijo finančne potrebe za izvedbo ukrepov za preventivo in pripravljenost ter opredelijo možni viri financiranja?
Pojasnilo iz predmetne smernice Evropske komisije: Opiše se, ali obstaja metodologija za oceno finančnih potreb, kateri viri financiranja so opredeljeni ter ali je bila oziroma bo vložena vloga za financiranje s sredstvi Evropske unije.
V okviru postopka načrtovanja niso ocenjene finančne potrebe za potresno sanacijo obstoječih stavb, ki so bile zgrajene pred letom 2008, ko je stopil v polno veljavo Pravilnik o mehanski odpornosti in stabilnosti objektov. 

V okviru raziskav, ki smo jih opravili na MNVP ter v okviru strokovnih podlag, ki so bile podlaga za pripravo Resolucije, smo naredili okvirne vrednosti predvidenih stroškov utrditev, kjer niso zajeti stroški inflacije. Ocene so zelo grobe in so narejene za vrednosti v letu 2022.

Groba ocena stroškov utrditve za javni sektor znaša od 480 mio EUR do 1,3 mrd EUR. Za zasebni sektor je narejena groba ocena, ki kaže, da bi za utrditev stavb potrebovali od 3,3 mrd EUR do 7,8 mrd EUR. 

Za vse predhodne in vzporedne aktivnosti izobraževanj, usposabljanj, vzpostavitev baz podatkov bo potrebno zagotoviti okrog 1 mio EUR.

Za novogradnje po tem letu se vedno ocenijo tudi finančna sredstva za zagotovitev potresne odpornosti objektov, ki jih investitorji investirajo neposredno v sklopu gradnje.
Na področju virov financiranja delovanja sistema VPNDN gre za vire v okviru rednih proračunskih sredstev, ki so namenjeni posameznim ministrstvom, pa tudi lokalnim skupnostim. Ta sredstva, zlasti na lokalni ravni, pogosto ne zadoščajo za vse aktivnosti. Ko pa govorimo o izvajanju ukrepov, pa ne gre le za redna proračunska sredstva, ampak predvsem ob večjih nesrečah tudi za sredstva iz proračunskih rezerv, s katerimi se zagotavlja ustrezen odziv sistema VPNDN ter tudi izvajanje drugih nalog. Ob morebitnem vključevanju javno-zasebnega partnerstva bo lahko vir financiranja določenih aktivnosti (ne financiranje odziva, ampak financiranje »rednih« aktivnosti), tudi zasebni kapital. Pri potresu intenzitete Vlll EMS se za ustrezno izvajanje zaščite, reševanja in pomoči aktivira tudi državni načrt zaščite in reševanja ob potresu, na podlagi katerega je mogoče na prizadeta območja območje zagotoviti gasilske in druge reševalne enote iz celotne Slovenije, financiranje intervencij pa z aktiviranjem načrta delno prevzame država.
URSZR in drugi deležniku v sistemu VPNDN se z namenom krepitve le tega redno prijavljajo na projekte financirane s sredstvi Evropske unije. Ključni finančni mehanizmi v okviru katerih se izvajajo projekti so mehanizem Unije na področju civilne zaščite, Obzorje Evropa, Instrument predpristopne pomoči (IPA), evropska kohezijska politika ter Načrt za okrevanje in odpornost. 
OCENA RAVNI: MNVP 2, VPNDN: 3, SKUPNA OCENA: 2.




	Vprašanje 31: Ali se v okviru postopka načrtovanja upoštevajo prihodnji naložbeni načrti in morebitna vloga zasebnega financiranja?
Pojasnilo iz predmetne smernice Evropske komisije: Opiše se, ali postopek načrtovanja prispeva k opredelitvi prihodnjih naložbenih prioritet, in če da, kako, v kolikšni meri so v ta postopek vključene zasebne organizacije ter ali se spodbuja sodelovanje z zasebnim sektorjem za financiranje naložbenih prioritet.
Država naj vzpostavi mehanizem za finančno spodbujanje prenov starejših objektov, ki vključuje tudi potresno odpornost.
Načrtovanje in izpopolnjevanje ukrepov za preventivo in pripravljenost bi moralo biti v tesni povezavi s prihodnjimi naložbenimi načrti. 
Na področju VPNDN z vidika načrtovanja ukrepov za preventivo in pripravljenost vidnejše vloge zasebnega sektorja ni in je tudi vprašanje, če je vloga zasebnega sektorja sploh relevantna. Potencialno nekoliko večja vloga zasebnega sektorja pa bi bila lahko pri izvajanju določenih ukrepov.
OCENA RAVNI: MNVP 2, VPNDN: 3, SKUPNA OCENA: 2.




	Vprašanje 32: Ali se v okviru postopka načrtovanja vnaprej opredelijo oziroma sprejmejo postopki ali načrti, s katerimi se zagotovi financiranje ukrepov za preventivo in pripravljenost, potrebnih za ublažitev ugotovljenega tveganja na nesrečo?
Pojasnilo iz predmetne smernice Evropske komisije: Opiše se, kako se v postopku načrtovanja obravnavajo proračunska in pravna vprašanja, povezana s prožnim dodeljevanjem sredstev, ali se sprejmejo oziroma uvedejo konkretni postopki za omogočanje prožnosti ter ali tak pristop ovirajo pravne ali politične prepreke.
Za objekte, zgrajene pred letom 2008, postopki ali načrti za zagotavljanje financiranja ukrepov niso pripravljeni. Objekti grajeni po letu 2008 so skladno z gradbeno tehničnimi predpisi grajeni potresno varno in se sredstva za to zagotavljajo z investicijo samo. 
Financiranje delovanja sistema VPNDN se predvsem na državni ravni zagotavlja prek proračuna RS, na nižjih ravneh pa predvsem iz proračunov lokalnih skupnosti, kar pomeni, da se tudi načrtuje določena finančna sredstva tako za načrtovanje kot zlasti za izvajanje ukrepov za preventivo in pripravljenost. Načeloma so vsaj na državni ravni za te namene vedno na razpolago proračunska sredstva, saj gre večinoma za redne dejavnosti ministrstev in javnih služb oziroma za ukrepe, katerih načrtovanje in izvajanje mora biti vnaprej finančno pokrito, da se lahko realizira.
OCENA RAVNI: MNVP 2, VPNDN: 3, SKUPNA OCENA: 2.


Ocena ravni za 3.2.7 Financiranje: 2,00.
Ocena ravni finančnih zmožnosti: 2,00 (2).
Ocena zmožnosti načrtovanja ukrepov: 2,71 (3)

[bookmark: _Toc146198528]3.3   Izvajanje ukrepov za preventivo in pripravljenost 
To podpoglavje vsebuje vprašanja, ki se nanašajo na upravne, tehnične in finančne zmožnosti za izvajanje ukrepov za preventivo in pripravljenost.
Upravne zmožnosti
[bookmark: _Toc146198529]3.3.1 Strategija/politika/metodologija
Subjekti na nacionalni ali podnacionalni ravni so razvili pristope za izvajanje ukrepov na področju preventive pred tveganji in pripravljenosti nanje. Ocenijo se pričakovani učinki načrtovanih ukrepov za preventivo in pripravljenost na ublažitev tveganja ter v skladu s tem prednostno razvrstijo in prilagodijo ukrepi.
	Vprašanje 33: Ali je izvajanje ukrepov za preventivo in pripravljenost povezano z načrtovanjem obvladovanja tveganj za nesreče? Ali je del strategije ali politike in ali je bila opredeljena metodologija?
Pojasnilo iz predmetne smernice Evropske komisije: Opiše se pristop na nacionalni ali podnacionalni ravni, ki postopek načrtovanja povezuje z izvajanjem ukrepov, opišite, kako poteka izvajanje, kako se analizirajo posledični učinki na zmanjšanje in blaženje tveganj ter prilagajanje nanje ter kako se rezultati teh analiz tveganja ponovno vključijo v načrtovanje in ocene tveganj ob ustreznem upoštevanju skladnosti z morebitnimi obstoječimi ukrepi za preventivo in pripravljenost v okviru prilagajanja podnebnim spremembam.

Načrtovanje obvladanja tveganj je povezano z načrtovanjem dela subjektov, kot so raziskovalne inštitucije, ARSO MOPE (Urad za seizmologijo) kot spremljevalec potresnih pojavov na terenu in država s svojimi predpisi (Pravilnik o mehanski odpornosti in stabilnosti objektov). 

Raziskovalne inštitucije imajo opredeljeno metodologijo v odobrenih projektnih nalogah v okviru raziskovalnih programov. 

Glavna dejavnost Urada za seizmologijo na področju seizmologije je neprekinjeno spremljanje in vrednotenje potresne dejavnosti na območju Slovenije in drugod, kar se izvaja na osnovi letnih programov dela.

MNVP pripravlja in sprejema gradbeno tehnične predpise v skladu s sprejetimi programi dela. Pri tem se opira na slovenske standarde, ki jih sprejema in jih je po zakonu dolžan posodabljati Slovenski inštitut za standardizacijo (SIST).

Projektanti in izvajalci povezujejo načrtovanje obvladovanja tveganj objektov na osnovi priprave projektne dokumentacije, ki se izdela v skladu z gradbeno tehničnimi predpisi, ki zajemajo tudi potresno odpornost objektov. Skladno z zakonodajo o potresno odporni gradnji se uporablja karta projektnega pospeška tal skupaj s standardom za potresno odporno gradnjo Evrokod 8 (EC8). Slovenski raziskovalci na področju potresne varnosti so prispevali pomemben delež k vsebini EC8.

Potresno varnost obstoječih objektov analizirajo in ugotavljajo raziskovalne in strokovne organizacije. Vendar je izvajanje in financiranje ukrepov za povečanje potresne varnosti obstoječih objektov prepuščeno odločitvam in finančnim možnostim lastnikom objektov.
Potres in podnebne spremembe niso medsebojno povezane.
Povezava med načrtovanjem in izvajanjem ukrepov za preventivo in pripravljenost, tudi na področju sistema VPNDN, je neobhodna.
Na področju sistema VPNDN je kot identificiran ukrep za pripravljenost v okviru sistema VPNDN treba omeniti državno oceno ogroženosti zaradi potresa iz leta 2013, ki pa še ne izhaja iz prve verzije Ocene tveganja za potres, ki je bila izdelana leta 2015. Prenova te ocene ogroženosti, s katero se je zagotovila tudi večja povezljivost vsebin, je bila izvedena je bila leta 2018. Novejša nacionalna strokovna potresna literatura izkazuje za večino države večjo potresno nevarnost, kot je bila ugotovljena v starejših strokovnih publikacijah s tega področja. Posledično bo v bližnji bodočnosti verjetno spet treba prenoviti državno oceno ogroženosti zaradi potresa .
OCENA RAVNI: MNVP 3, VPNDN: 3, SKUPNA OCENA: 3.




	Vprašanje 34: Ali so razvite metode za poročanje o škodi in človeških žrtvah ter ali se stroški škode ocenijo, dokumentirajo in hranijo?
Pojasnilo iz predmetne smernice Evropske komisije: Opiše se, katere metode so bile razvite za poročanje o škodi in človeških žrtvah, ali se ti podatki sporočijo deležnikom in državljanom, ali deležniki prispevajo k poročanju o škodi in/ali oceni stroškov, ali se podatki o škodi redno ali občasno dokumentirajo in hranijo, kakšno časovno obdobje je zajeto in ali so ta poročila na voljo javnosti.
Metode za ocenjevanje škode so razvite za večino nesreč. Večina ministrstev ima glede ocene škode svoje postopke in metodologije.
Podlaga za ocenjevanje škode po določenih naravnih nesrečah so Zakon o varstvu pred naravnimi in drugimi nesrečami, Zakon o odpravi posledic naravnih nesreč in Uredba o metodologiji za ocenjevanje škode. URSZR je pristojna za skupno zbiranje škode zaradi določene naravne nesreče. Kadar je škoda večja od 0,3 promila državnega proračuna v tekočem letu (to je leta 2017 okoli 2,7 milijona evrov, leta 2022 pa dobrih 3,7 milijona evrov, se škoda na nekaterih področjih zaradi določene naravne nesreče ocenjuje prek občinskih, regijskih in državne komisije za ocenjevanje škode. Te komisije ocenjujejo škodo na kmetijskih zemljiščih (ne v gozdovih), v kmetijski proizvodnji in na stvareh, torej stavbah in gradbenih inženirskih objektih. Škodo v elektrogospodarstvu, na železnicah, državnih cestah, vodotokih, v gozdovih, na kulturni dediščini (parki), zalogah in izpadu dohodka ocenjujejo pristojna ministrstva. Večina teh podatkov se prav tako vnaša v aplikacijo, podatke, ki pa se (še) ne vnašajo vanjo, pa se prav tako upošteva pri ugotavljanju skupne škode zaradi določene nesreče.
Podatki o škodi, ki so jo ocenile komisije za ocenjevanje škode, kot tudi nekateri podatki ministrstev, se vnašajo v namensko aplikacijo AJDA, ki jo upravlja URSZR. Načeloma pri ocenjevanju škode ne gre za občutljive podatke, pač pa za določene osebne podatke oškodovancev, zato parcialni podatki v zvezi s škodo niso javni, javni so le končni, zbirni podatki o škodi zaradi določene nesreče, torej podatki, ki so bili sprejeti na Vladi RS.
Upoštevati je treba, da med škodo spadajo tudi stroški intervencije in drugi intervencijski stroški, pri čemer pa mora biti iz podatkov razvidno, kolikšna je škoda zaradi same nesreče in kolikšni so stroški intervencij zaradi obravnavane nesreče.
Zakon o varstvu pred naravnimi in drugimi nesrečami določa, da URSZR zbira podatke o nesrečah in intervencijah. To velja tudi za potres. Ti podatki se zbirajo v aplikaciji SPIN. Glavni viri podatkov so podatki, ki jih v centre za obveščanje posredujejo sile za ZRP, udeležene na intervencijah. Za poročanje o človeških žrtvah in ranjenih in podobno ne glede na nesrečo ni enotnega koncepta, podatki se zbirajo na več mestih. Največje težave so s pridobivanjem podatkov o poškodovanih in ljudeh, ki so kasneje umrli, zlasti, če zdravljenje traja dlje oziroma če poškodovani umrejo kasneje. Verjetno določeni podatki o mrtvih in ranjenih ob posameznih nesrečah obstajajo tudi na Statističnem uradu RS, kar velja tudi za škodo. Za zbiranje podatkov o mrtvih je sicer pristojno MNZ.
OCENA RAVNI: MNVP 3, VPNDN: 4, SKUPNA OCENA: 3.


Ocena ravni za 3.3.1 Strategija/politika/metodologija: 3,00.

[bookmark: _Toc146198530]3.3.2 Koordinacija
Struktura za obvladovanje tveganja dodeljuje jasne odgovornosti vsem subjektom, ki sodelujejo pri izvajanju ukrepov za preventivo in pripravljenost, da se preprečijo prekrivanja ali neskladja med odgovornostjo in zmogljivostjo.
	Vprašanje 35: Ali so subjektom, ki sodelujejo pri izvajanju ukrepov za preventivo in pripravljenost, dodeljene jasno opredeljene odgovornosti in vloge/naloge?
Pojasnilo iz predmetne smernice Evropske komisije: Opiše se, na kakšni podlagi so odgovornosti za postopek izvajanja razdeljene znotraj (državne/javne) uprave, ali so ustrezni postopki pisno dokumentirani (npr. v pravnih besedilih), ali obstajajo prekrivanja, dodatne potrebe in/ali neskladja, in če da, kako so ti obravnavani, ter ali je zajeta medsektorska razsežnost.
Odgovor na to vprašanje je načelno splošen in pozitiven ter se lahko navezuje na vsebino odgovorov na vprašanji 17 in 18.
Izvajalci ukrepov za preventivo izvajajo ukrepe pri novogradnjah in rekonstrukcijah. Odgovornost za varno gradnjo je na strani udeležencev pri graditvi (investitor, projektant, izvajalec, nadzor).

Projektanti in izvajalci izvajajo preventivo pri novogradnjah in rekonstrukcijah objektov s pripravo projektne dokumentacije, ki se izdela v skladu z gradbeno tehničnimi predpisi, ki zajemajo tudi potresno odpornost objektov. Skladno z zakonodajo o potresno odporni gradnji se uporablja karta projektnega pospeška tal skupaj s standardom za potresno odporno gradnjo Evrokod 8 (EC8).

Za obstoječe stavbe se izvajajo razne študije potresne odpornosti obstoječih stavb in se s tem pripravljajo ukrepi za eventuelno bodočo sanacijo stavb. Pomoč pri tem nudi računalniška aplikacija POTROG, ki nudi osnovno informacijo o potresni odpornosti stavb in s tem nudi pomoč investitorjem, ki želijo pridobiti grobo oceno potresne odpornost stavb. 
OCENA RAVNI: MNVP 4, VPNDN: 3, SKUPNA OCENA: 3.


Ocena ravni za 3.3.2 Koordinacija: 3,00.

[bookmark: _Toc146198531]3.3.3 Strokovno znanje
Uporabljajo se metodologije za kadrovsko načrtovanje, da bi bili zagotovljeni optimalni kadrovski viri. Uporabljajo se orodja za ocenjevanje delovne uspešnosti osebja, ki vključujejo redno pregledovanje potreb na področju usposabljanja in razvoja.
	Vprašanje 36: Ali porazdelitev odgovornosti med strokovnjaki, ki sodelujejo pri izvajanju ukrepov za preventivo in pripravljenost, ustreza najnovejšim razmeram in ali so na voljo zadostna sredstva za izvajanje ukrepov za preventivo in pripravljenost na podlagi postopka načrtovanja?
Sredstva zagotavlja državni proračun in njihov obseg je odvisen od več dejavnikov. Glede porazdelitve odgovornosti je odgovor na to vprašanje v znatni meri smiselno podan že v odgovoru na vprašanje št. 18. Razmejitev ukrepov za preventivo in pripravljenost po posameznih resorjih je razvidna tudi iz razvidov, ki so priloga te ocene. 
V največji meri so v izvajanje ukrepov za preventivo in pripravljenost glede na pristojnosti, ki izhajajo iz pravnih aktov, vpeti predvsem MNVP, MZI in ostala resorna ministrstva glede na vrsto objektov. 
Odgovornost med strokovnjaki, ki sodelujejo pri izvajanju ukrepov za preventivo je pri novogradnjah in rekonstrukcijah opredeljena z Gradbenim zakonom in zato ustreza najnovejšim razmeram. Sredstva za te ukrepe so vključena v samo investicijo gradnje. Za obstoječe objekte je odgovornost na strani lastnika ali upravljavcev objektov. Sistemska sredstva za potresno obnovo obstoječih objektov se bi morala zagotoviti preko države, v obliki subvencij, ki bi spodbujale celovite prenove.
Ukrepe, predvsem za pripravljenost, izvaja tudi sistem VPNDN oziroma URSZR.
OCENA RAVNI: MOP 3, VPNDN: 3, SKUPNA OCENA: 3.




	Vprašanje 37: Ali so strokovnjaki, ki so odgovorni za izvajanje ukrepov za preventivo in pripravljenost, ustrezno obveščeni in usposobljeni ter imajo zadostne izkušnje?
Pojasnilo iz predmetne smernice Evropske komisije: Navede se, ali je za osebje, ki sodeluje pri izvajanju ukrepov, na voljo usposabljanje, in če da, kakšno, ter kako pogosto so te osebe že bile vključene v izvajanje ukrepov za preventivo in pripravljenost. Opišite, kako je organizirano obveščanje osebja, ki sodeluje pri izvajanju ukrepov za preventivo in pripravljenost, o ciljih, prioritetah in postopkih.
Deloma je odgovor na to vprašanje že podan v odgovorih na vprašanja 21, 22 in 28.
V postopku načrtovanja novogradenj in rekonstrukcij sodelujejo licencirani projektanti, izvajalci in nadzorniki, ki so zavezani k izvajanju zakonskih določil v zvezi s potresno varnostjo objektov, s čimer se zagotavlja potresna odpornost objektov. 

Pri obstoječih objektih za ugotavljanje potresne odpornosti sodelujejo isti strokovnjaki in strokovne inštitucije. Za obstoječe stavbe se okvirno stanje potresne odpornosti ugotavlja z aplikacijo POTROG.

Kadri za novogradnje, rekonstrukcije in ugotavljanje obstoječega stanja se zagotavljajo preko izobraževalnega sistema. Licence za udeležence pri graditvi se dodeljujejo preko IZS in ZAPS, na podlagi izpolnjevanja pogojev, predpisanih z zakonom. 
OCENA RAVNI: MNVP 4, VPNDN: 3, SKUPNA OCENA: 3.


Ocena ravni za 3.3.3 Strokovno znanje: 3,00.

[bookmark: _Toc146198532]3.3.4 Drugi deležniki
Zmožnost obvladovanja tveganj je vedno bolj odvisna od vključevanja različnih javnih in zasebnih deležnikov ter sodelovanja z njimi, kot so agencije za obvladovanje tveganj za nesreče, zdravstvene službe, gasilci, policija, operaterji na področju prevoza / električne energije/komunikacijskih omrežij, združenja prostovoljcev, državljani/prostovoljci, znanstveni strokovnjaki, oborožene sile ali organizacije v drugih državah članicah (čezmejno obvladovanje tveganj). Za obravnavo novih tveganj je zato treba vzpostaviti mrežo za odziv, v okviru katere se lahko mobilizirajo vse potrebne zmogljivosti različnih deležnikov.
	Vprašanje 38: Ali so relevantni deležniki (nosilec, sodelujoči organi, drugi sodelujoči) obveščeni o izvajanju ukrepov za preventivo in pripravljenost ter ali pri tem sodelujejo?
Pojasnilo iz predmetne smernice Evropske komisije: Opiše se pristop glede vključevanja javnih/zasebnih deležnikov ali upravljanja mreže deležnikov ter navedite vrste deležnikov, ki prispevajo k izvajanju ukrepov, in opišite morebitna spoznanja, ki bi jih lahko delili.
Relevantni deležniki, ki so investitorji, projektanti, izvajalci, nadzorniki in IRSOP, so obveščeni o izvajanju ukrepov za preventivo, na osnovi obstoječega izobraževalnega sistema in strokovnega izobraževanja (univerze, IZS in ZAPS - licence, tečaji, zborovanj Slovenskega društva gradbenih konstruktorjev, Slovenskega društva za potresno inženirstvo in drugih strokovnih društev). Prek univerz se opravljajo redni izobraževalni programi. IZS in ZAPS  ponujata več različnih izobraževanj letno. Deležniki so obveščeni o izvajanju ukrepov za preventivo tudi prek veljavne gradbeno tehnične zakonodaje. 
ARSO izvaja stalno ocenjevanje in izpopolnjevanje državne karte potresne nevarnosti za potrebe potresno odporne gradnje na podlagi natančnejšega poznavanja seizmotektonskih razmer na ozemlju Slovenije, kar omogočajo zapisi potresov državne mreže potresnih opazovalnic.
Nekdanji MOP (sedanji MNVP) je skupaj z ZAG pripravil publikacijo in zgibanko o pomembnosti strokovnega poseganja v nosilne konstrukcije pri prenovah stavb, ki sta namenjeni ozaveščanju širše javnosti, na kaj morajo biti lastniki in izvajalci pozorni pri prenovi, da s posegi ne poslabšajo potresne odpornosti stavb. Tiskanke so se ustrezno razdelile med strokovnjake v gradbeništvu (izvajalci, upravniki, dijaki) in med uporabnike stavb.
Na spletni strani URSZR so objavljene aplikacije raziskovalne naloge POTROG, s katerimi se lahko državljani seznanijo o potresni odpornosti njihovih stavb.
Odgovor na to vprašanje je s stališča sistema VPNDN deloma podan že v odgovorih na vprašanji 21 in 25.
Kar se tiče izvajanja ukrepov za preventivo in pripravljenost v okviru sistema VPNDN, so v odvisnosti od ukrepa lahko vključeni tako URSZR, sile za zaščito, reševanje in pomoč in enote civilne zaščite (glede na Uredbo o opremljanju, organiziranju in usposabljanju sil za zaščito, reševanje in pomoč in enot Civilne zaščite) kot tudi npr. Slovenska vojska ipd.).
Pri izvajanju zaščite in reševanja se vključujejo pri določenih nesrečah tudi zasebna podjetja – koncesionarji ipd., s katerimi imajo nosilci načrtovanja sklenjene pogodbe.
Kar se tiče državljanov, gre predvsem za sposobnost, da lahko ob nesreči uspešno izvajajo osebno in vzajemno zaščito. Bili pa so tudi primeri, ko so se prostovoljci – državljani v opazni meri prostovoljno vključevali v reševanje ob nesreči, v izvajanje enega od ukrepov, identificiranih v okviru sistema VPNDN, to je v izvajanje zaščite in reševanja (npr. ob poplavi v Železnikih leta 2007). Pri tem ni šlo le za domačine, ampak za ljudi iz celotne države. To naj bi sicer ne bila splošna praksa.
OCENA RAVNI: MNVP 4, VPNDN: 4, SKUPNA OCENA: 4.




	Vprašanje 39: Ali je subjekt na nacionalni ali podnacionalni ravni vključen v izvajanje čezmejnih ukrepov za preventivo in pripravljenost?
Pojasnilo iz predmetne smernice Evropske komisije: Navede se, kateri čezmejni ukrepi za preventivo in pripravljenost se izvajajo, kateri drugi deležniki sodelujejo pri teh ukrepih in ali so bile na podlagi skupnega izvajanja ukrepov oblikovane konkretne ureditve za nadaljnje sodelovanje (npr. memorandumi o soglasju ali dogovori o ravni storitev) ter opišite morebitne izkušnje in spoznanja, ki bi jih lahko delili.
Tako na nacionalni kot na podnacionalni ravni se izvajajo usklajevanja programov dela naših in tujih raziskovalnih organizacij na področju potresne varnosti, usklajevanja in sodelovanja na področju priprave mednarodnih in slovenskih standardov (CEN in SIST) in primerjanja naše in tuje zakonodaje s področja potresne varnosti.  

Urad za seizmologijo (ARSO) sodeluje s čezmejnimi organi pri pripravi kart potresnih pospeškov in intenzitet EMS. Z državno mrežo potresnih opazovalnic se zagotavlja potrebne podatke za spoznavanje potresnih in seizmotektonskih razmer na ozemlju Slovenije in ima vzpostavljeno povezavo alarmnih sistemov s sosednjimi državami. Vzpostavljen je skupen alarmni sistem s sočasnim prenosom podatkov iz državnih računalniških središč v vsa sosednja državna središča za obdelavo seizmoloških podatkov.
Kar se tiče sistema VPNDN, je za URSZR načelni odgovor glede izvajanja določenih ukrepov lahko vezan na odgovor na vprašanje 27 (npr. skupni projekti, izvajanje mednarodnih vaj na državni ravni ipd., npr. s Hrvaško, Avstrijo in Italijo. Skupne meddržavne vaje zaščite in reševanja lahko potekajo tudi na nižjih, lokalnih ravneh. V preteklosti je bilo že izvedenih nekaj večjih vaj na temo potresa. Leta 2011 je bila v Sloveniji enotedenska mednarodna vaja IPA SI-QUAKE, na državni ravni pa so bile vaje na temo potresa leta 1996, 2004 in leta 2012. Vaje zaščite in reševanja na temo potresa so med pogosteje izvajanimi vajami zaščite in reševanja v Republiki Sloveniji.
OCENA RAVNI: MNVP 4, VPNDN: 3, SKUPNA OCENA: 3.




	Vprašanje 40: Ali je izvajanje ukrepov za preventivo in pripravljenost s strani teh javnih in zasebnih deležnikov zadostne kakovosti, da se dosežejo pričakovani rezultati v smislu blažitve tveganja za nesrečo?
Pojasnilo iz predmetne smernice Evropske komisije: Opiše se, ali so sklenjeni dogovori, s katerimi se spodbuja zadostna kakovost, kako ukrepi za preventivo in pripravljenost, ki jih izvajajo te organizacije, dejansko prispevajo k pričakovani ublažitvi tveganja, ter ali so bile pridobljene izkušnje, ki bi se lahko izmenjale.
Pričakovani rezultati se lahko oblikujejo tudi v okviru oblikovanja sprejemljivega tveganja za potres glede na izhodiščne scenarije tveganja v Oceni tveganja za potres.
Spodbujanja in zahteve ukrepov za preventivo so urejena z gradbeno zakonodajo, kateri so zavezani vsi udeleženci pri graditvi. Ukrepi zadostne kakovosti so urejeni z veljavno zakonodajo in sistemom dovoljevanja (gradbena dovoljenja, uporabna dovoljenja,...) 
Ocena tveganja in scenariji tveganja, delno osnovani na dejanskih preteklih dogodkih, s pripadajočimi analizami tveganja, je pokazala mogoče vplive in verjetnost potresov. Uspešnost in ustreznost načrtovanja in izvajanja identificiranih ukrepov za preventivo in pripravljenost, s katerimi naj bi zmanjšali posledice potresov, bodo pokazali naslednji hujši potresi, za katere pa je upati, da jih še dolgo ne bo. Sistem VPNDN se na velik potres pripravlja stalno in temeljito. Z najhujšimi mogočimi potresi seveda še nimamo izkušenj.
Kar se tiče zasebnih deležnikov, se nekoliko večji delež v sistemu VPNDN, kot je bilo že odgovorjeno v odgovorih na vprašanji 25 in 30, ne načrtuje, zato odgovora ni mogoče podati.
OCENA RAVNI: MNVP 4, VPNDN: 3, SKUPNA OCENA: 3.


Ocena ravni za 3.3.4 Drugi deležniki: 3,33 

[bookmark: _Toc146198533]3.3.5 Postopki
Obvladovanje tveganja mora vključevati razvoj vzpostavljenih postopkov za zagotovitev delovanja sistema za obvladovanje tveganj. V okviru izvajanja ukrepov za preventivo in pripravljenost je zato treba opredeliti postopke, ki prispevajo k zmanjšanju tveganja.
	Vprašanje 41: Ali izvajanje ukrepov za preventivo in pripravljenost zajema razvoj postopkov za zgodnje opozarjanje, aktiviranje, dispečerstvo, deaktiviranje ali spremljanje?
Pojasnilo iz predmetne smernice Evropske komisije: Opiše se, ali so vzpostavljeni postopki, kako delujejo v praksi, ali so razviti standardni operativni postopki, in če da, za katere operacije, ter morebitna spoznanja, ki bi jih lahko delili.
ARSO - Urad za seizmologijo in geologijo ima v okviru zakonsko opredeljenih nalog ter na osnovi internih analiz o stanju na področju seizmološkega monitoringa ter ocenjevanja potresne dejavnosti v Sloveniji možnost za hitro in natančno določitev žarišča potresa, kar je pomemben podatek za organiziranje učinkovite pomoči prebivalcem prizadetega območja. Poznavanje natančne lege žarišča potresa je pomembno tudi za ocenjevanje potresne nevarnosti posameznih območij. S tem lahko dolgoročno prispevamo k zmanjšanju števila žrtev in materialne škode ob potresih.

S spletno aplikacijo v okviru razvojno raziskovalnega projekta POTROG - Oceni svojo stavbo je občanom dana možnost okvirne samoocene ranljivosti posameznih stavb oz. informativne ocene potresne varnosti obstoječih stanovanjskih, poslovnih in poslovno-stanovanjskih stavb. Namen te aplikacije je povečati zanimanje za potresno odpornost stavb, v katerih živijo, delajo ali jih imajo v lasti, ter jih spodbuditi k protipotresni utrditvi stavb. 

V sklopu razvojno raziskovalnega projekta POTROG sta med drugim izdelani tudi aplikaciji Ocena posledic potresa, ki je namenjena civilni zaščiti za prvo oceno stanja v primeru potresa ter kot pomoč za izdelavo scenarijev pri pripravi načrtov ogroženosti, Baza individualno ocenjenih stavb, namenjena splošni javnosti, ki lahko pregleduje, ali je potresna odpornost objekta individualno ocenjena. 

V okviru prejšnjega ministrstva Ministrstva za okolje in prostor sta bili izdelani brošura z naslovom Posegi v nosilno konstrukcijo stavb in zgibanka, ki je namenjena ozaveščanju prebivalcev in strokovnjakov o pomembnosti pravilnega pristopa prenov stavb s poudarkom na potresno odpornost. Brošura in zgibanka sta se uspešno promovirali, hkrati pa je vsebina še dostopna na spletni strani gov.si. 
Kar se tiče sistema VPNDN, je odgovor na to vprašanje pozitiven.
Največ je v tem kontekstu narejenega na nekaterih sistemih zgodnjega opozarjanja na nesrečo v okviru MNVP in MOPE (jedrska nesreča, intenzivni ali škodljivi vremenski pojavi, poplave …). ARSO in URSZR imata dobro razvito sodelovanje, izmenjavo podatkov in vpeljane protokole. Pripravljen je tudi dogovor o sodelovanju oziroma izmenjavi podatkov med URSZR in ARSO, vendar še ni sprejet.
Aktiviranje sil in sredstev ZRP in izvajanje dispečerstva ob nesrečah, delno tudi izvajanje zgodnjega opozarjanja (izvajanje obveščanja po načrtih zaščite in reševanja, izdajanje rednih in izrednih informativnih biltenov, objave v medijih in na spletu) se skladno s potrebami in vsebino načrtov zaščite in reševanja ter odločitev vodij intervencij in poveljnikov civilne zaščite izvaja v regijskih centrih za obveščanje in v Centru za obveščanje Republike Slovenije.. Za njihovo delovanje ob posameznih nesrečah so bili razviti številni standardni operativni postopki – tudi za primer potresa. Delo v centrih za obveščanje je urejeno tudi s Pravilnikom o obveščanju in poročanju v sistemu varstva pred naravnimi in drugimi nesrečami. Pripravljena sta postopkovnika tako za sprejem, kot tudi za nudenje mednarodne pomoči ob večjih naravnih ali drugih nesrečah.
Centri za obveščanje se srečujejo z občasnim pomanjkanjem kadrovskih zmogljivosti.
OCENA RAVNI: MNVP 4, VPNDN: 3, SKUPNA OCENA: 3


Ocena ravni za 3.3.5 Postopki: 3,00.

[bookmark: _Toc146198534]3.3.6 Obveščanje in komuniciranje
Pri obvladovanju kompleksnih tveganj za nesreče so potrebni učinkoviti informacijski in komunikacijski sistemi za izvajanje ukrepov za preventivo in pripravljenost. Subjekti na nacionalni ali podnacionalni ravni morajo zato vseskozi med izvajanjem teh ukrepov zagotavljati, da se uporabljajo pravila in postopki, ki omogočajo izmenjavo informacij in podatkov ter komunikacijo z ustreznimi deležniki, vključno z državljani.
	Vprašanje 42: Ali so potrebne informacije na voljo in se redno izmenjujejo znotraj subjekta na nacionalni ali podnacionalni ravni?
Pojasnilo iz predmetne smernice Evropske komisije: Opiše se, kako je organiziran pretok informacij med različnimi javnimi subjekti ter med različnimi upravnimi ravnmi, da se zadevnim službam zagotovi, da so ustrezno obveščene in da lahko prispevajo svoje znanje.
Potrebne informacije o potresno varni gradnji so na voljo subjektom na nacionalni ali podnacionalni ravni v objavljenih dokumentih ARSO, poročilih raziskovalnih organizacij in v veljavni zakonodaji ter standardih. Pretok informacij je zagotovljen z javnimi objavami v pisni in elektronski obliki na spletnih straneh ministrstev, raziskovalnih in izobraževalnih organizacij, organiziranimi izobraževanji in strokovnimi srečanji profesionalnih organizacij.
Na področju sistema VPNDN se URSZR zavzema za sodelovanje in medsebojno izmenjavo informacij, saj je medsebojno poznavanje pristojnosti in trenutnega dela na področju obvladovanja nesreč pomembno za kontinuiteto in napredek pri izvajanju ukrepov za preventivo in pripravljenost, pa tudi na drugih področjih dela, kjer je pomembno, da se deluje usklajeno oziroma povezovalno. Kot dober primer takega oziroma medresorskega sodelovanja se lahko izpostavi delovanje Državnega koordinacijskega organa. Pretok informacij in sodelovanje med subjekti lahko na splošno ocenimo kot dober. 
OCENA RAVNI: MNVP 4, VPNDN: 3, SKUPNA OCENA: 3.




	Vprašanje 43: Ali se izvajajo komunikacijske strategije in ali se uporabljajo različna medijska orodja (vključno z družbenimi mediji) za učinkovito izmenjavo informacij z državljani, osveščanje in krepitev zaupanja?
Pojasnilo iz predmetne smernice Evropske komisije: Podrobno se opiše, kako je organizirano obveščanje državljanov in komuniciranje z njimi pred izvedbo ukrepov, med njo in po njej ter opišite morebitna spoznanja, ki bi jih lahko delili.
Osveščanju in krepitvi zaupanja služijo redne objave zabeleženih potresnih sunkov na spletni strani ARSO in javnih sredstvih obveščanja. Ozaveščanju in informiranju državljanov o pomembnosti strokovnega pristopa pri prenovi stavb so namenjene publikacije, zgibanke in druge objave na spletnih straneh MNVP oziroma gov.si. Mnoge informacije so na voljo tudi na svetovnem spletu, v knjižnicah, knjigarnah…
Poleg »klasičnih« načinov komuniciranja se v zadnjem času na tem področju vse bolj uporabljajo tudi novi načini komuniciranja z javnostjo kot so facebook, twitter (socialna omrežja), tudi izdelave krajših filmov, TV spotov, radijskih oglasov, oglaševanje preko avtobusov in publikacij, aplikacij, ipd. URSZR se teh novih načinov komuniciranja z javnostjo že poslužuje.
Vse bolj pomembno je tudi pojavljanje strokovnjakov, vodij intervencij ali predstavnikov štabov civilne zaščite v medijih, zlasti med in po nesrečo, saj jim javnost v določenih primerih zaupa bolj kot če bi določene informacije bile podane na bolj formalen način ipd. 
Kar se tiče URSZR, javnost lahko sodeluje pri izdelavi ocen ogroženosti, načrtov zaščite in reševanja ter glede posredovanja informacij iz CORS prek dnevnih in izrednih informativnih biltenov (vključuje tudi objave na spletnih straneh in na teletekstu TV Slovenija). To velja tudi za potres. Na spletni strani gov.si so objavljeni tudi napotki za osebno in vzajemno zaščito ob potresu ter ostalo gradivo (zgibanke, plakati, aplikacije, TV spoti, radijski oglas, didaktični filmi, didaktične igre in prispevki v mladinskem tisku). Po potrebi se oglašuje na socialnih omrežjih, avtobusih, bannerjih ter televizijskih in radijskih hišah.
Kar pa se tiče sistema VPNDN, je treba omeniti vse bolj pogosto nastopanje vodij intervencij in poveljnikov civilne zaščite, zlasti ob in po večjih nesrečah v medijih. 
OCENA RAVNI: MNVP 3, VPNDN: 4, SKUPNA OCENA: 3.


Ocena ravni za 3.3.6 Obveščanje in komuniciranje: 3,00.
Ocena ravni upravnih zmožnosti 3,06 (3).

Tehnične zmožnosti
[bookmark: _Toc146198535]3.3.7 Infrastruktura, vključno z IT
V okviru tega dela ocene tehnične zmogljivosti se oceni, ali obstoječa infrastruktura, kot so ceste, stavbe, jezovi, železniške proge, mostovi, sateliti, podzemne cevi, kabli (komunikacije), bolnišnice, zaklonišča, sistemi zgodnjega opozarjanja itd., ki se štejejo za pomembne za ublažitev ugotovljenih tveganj, izpolnjujejo določene standarde zanesljivosti, varnosti ali učinkovitosti.
	Vprašanje 44: Ali se analizira stanje infrastrukture, ki je relevantna za izvajanje ukrepov za preventivo in pripravljenost?
Pojasnilo iz predmetne smernice Evropske komisije: Opiše se, kako se opredeli infrastruktura, ki je kritična v smislu ublažitve posameznih tveganj za nesreče, kako se oceni njeno stanje z vidika blažitve tveganja za nesrečo, ali se vodi seznam relevantne infrastrukture, in če da, ali se redno pregleduje, ali so ugotovljene potrebe po naložbah ter ali se izvaja nacionalna politika v zvezi s kritično infrastrukturo.
Na to vprašanje je delno oziroma smiselno že podan v odgovorih na vprašanji 24 in 29, tako je pri novogradnjah in rekonstrukcijah objektov infrastruktura opredeljena z metodologijo, ki jo predpisuje zakon o graditvi objektov s podzakonski akti in Pravilnik o mehanski odpornosti in stabilnosti objektov s pripadajočimi standardi. 
Odgovor s področja sistema VPNDN na to vprašanje je prav tako oziroma smiselno že podan v odgovorih na vprašanji 24 in 29. Poleg tega pa gre pri izvajanju zaščite in reševanja tudi za vprašanje ustrezne opreme oziroma sredstev za ZRP (predvsem gasilcev).
OCENA RAVNI: MNVP 3, VPNDN: 3, SKUPNA OCENA: 3.


Ocena ravni za 3.3.7 Infrastruktura, vključno z IT: 3,00.

[bookmark: _Toc146198536]3.3.8 Oprema in zaloge
V okviru tega dela ocene tehnične zmogljivosti se oceni, ali oprema za preventivo in pripravljenost izpolnjuje standarde, ki se zahtevajo za izvajanje ukrepov za preventivo in pripravljenost.
	Vprašanje 45: Ali se vodi evidenca razpoložljive opreme, ki je potrebna za izvajanje ukrepov za preventivo in pripravljenost? Ali se v okviru izvajanja ukrepov za preventivo in pripravljenost opredelijo možne potrebe po opremi na podlagi obstoječe evidence?
Pojasnilo iz predmetne smernice Evropske komisije: Opiše se, ali se vodi in posodablja evidenca razpoložljive opreme in njene uporabe. Opišite, ali se v postopku izvajanja ukrepov ugotavljajo potrebe po opremi za ustrezno blažitev tveganja za nesrečo, ki so obravnavana v postopku načrtovanja, in če da, katere so te potrebe, ali se vodi in analizira evidenca razpoložljive opreme, da bi se ugotovilo, ali omogoča ugotavljanje dodatnih potreb ali neskladij, ter kateri ukrepi se sprejmejo za zadovoljitev teh potreb.
Oprema za izvajanje ukrepov za preventivo na MNVP oziroma MOPE je vključena v opremo za graditev objektov. Evidenco o njej vodi vsa gradbena operativa in sami projektanti. Evidenco o opremi Urada za seizmologijo ARSO MOPE vodi urad sam. Glede izvedbe potresne utrditve starejših obstoječih potresno ranljivih objektov bi bilo treba izvesti analize potresne varnosti teh objektov s predlogi možnih rešitev.

V okviru raziskovalnega projekta POTROG obstaja posebna aplikacija, s katero je mogoče glede na osnovne parametre potresa (intenziteta, čas potresa, območje potresa) ugotoviti vplivno območje potresa, posledice (ljudje, stavbe) ter glede na to iz aplikacije pridobiti osnovne podatke o potrebah po silah in sredstvih za zaščito, reševanje in pomoč. Aplikacija bo morala ob morebitnem nadaljevanju projekta biti deležna določenih dopolnitev.
Obstaja tudi potrebnost razpolaganja z analizami večjih potresov (ki pa jih je na območju RS k sreči malo; npr. po potresu v Posočju 1998), iz katerih bi bilo mogoče razbrati dejansko udeležbo enot zaščite in reševanja na intervencijah, trajanje intervencij ter količinske in strukturne potrebe po sredstvih za zaščito, reševanje in pomoč. 
OCENA RAVNI: MNVP 3, VPNDN: 3, SKUPNA OCENA: 3.




	Vprašanje 46: Ali se med izvajanjem ukrepov za preventivo in pripravljenost ugotovijo tveganja dobavne verige in ali se sprejmejo ukrepi za zmanjšanje tveganja za motnje v oskrbi?
Pojasnilo iz predmetne smernice Evropske komisije: Opiše se morebitna ugotovljena tveganja dobavne verige ter kako se analizira vpliv teh tveganj, kateri ukrepi se po potrebi sprejmejo za zmanjšanje teh tveganj in ali se v ta namen sklenejo čezmejni dogovori ali sporazumi o sodelovanju.
Preventiva: tveganja dobavne verige ugotavljajo izvajalske organizacije in same sprejemajo ukrepe za zmanjšanje tveganja za motnje oskrbe. Ne glede na motnje v dobavni verigi morajo biti objekti zgrajeni v skladu z zakoni in predpisi o potresni varnosti, s čimer so zagotovljeni ukrepi za preventivo. 
OCENA RAVNI: MOP 3, VPNDN: n.r., SKUPNA OCENA: 3.


Ocena ravni za 3.3.8 Oprema in zaloge: 3,00.

[bookmark: _Toc146198537]3.3.9 Strokovno tehnično znanje 
Strokovno tehnično znanje vključuje kompetence, ki so na voljo, in metodologije, ki so bile razvite za izvajanje ukrepov za preventivo in pripravljenost. Glede na to, da strokovno tehnično znanje ni opredmetena zmogljivost, se zahteva po temu znanju zagotavlja z dokumentiranjem ali izmenjavo izkušenj in učenjem.
	Vprašanje 47: Ali imajo strokovnjaki, ki so zadolženi za izvajanje ukrepov za preventivo in pripravljenost, potrebno strokovno tehnično znanje, da lahko zagotovijo ustrezno izvajanje ukrepov, ter ali je poskrbljeno za ohranjanje in nadaljnji razvoj tega znanja?
Pojasnilo iz predmetne smernice Evropske komisije: Opiše se strokovno tehnično znanje, ki se uporablja in se šteje za potrebno pri izvajanju ukrepov za preventivo in pripravljenost, ali se za izvajanje uporabljajo tehnična orodja, in če da, katera, ali je strokovnjakom na voljo usposabljanje, da se lahko nenehno izpopolnjujejo za uporabo tehničnih orodij, kako se znanje izmenjuje med osebami, ki sodelujejo pri izvajanju ukrepov za preventivo in pripravljenost, ter kako se spodbuja poklicni razvoj.
V postopku načrtovanja novogradenj in rekonstrukcij sodelujejo licencirani projektanti, izvajalci in nadzorniki, ki so zavezani k izvajanju zakonskih določil v zvezi s potresno varnostjo objektov, s čimer se zagotavlja potresna odpornost objektov. 

Pri obstoječih objektih za ugotavljanje potresne odpornosti sodelujejo isti strokovnjaki in strokovne inštitucije. Za obstoječe stavbe se ugotavlja okvirno stanje potresne odpornosti z aplikacijo POTROG.

Država nima vzpostavljene celostne strategije prenove stavb, ki bi združevala učinkovito rabe energije v stavbah s potresno odpornostjo stavb.

Kadri za novogradnje, rekonstrukcije in ugotavljanje obstoječega stanja se zagotavljajo preko izobraževalnega sistema. Licence za udeležence pri graditvi se dodeljujejo preko zbornic, na podlagi izpolnjevanja pogojev, predpisanih z Zakonom o arhitekturni in inženirski dejavnosti.

Ukrepi za preventivo in pripravljenost v okviru sistema VPNDN so navedeni v razvidu.
Odgovor na to vprašanje z vidika sistema VPNDN je lahko v delu isti kot tozadevna vsebina odgovorov na vprašanji 22 in deloma 37. Sodelujoči oziroma akterji ukrepov imajo večinoma potrebno strokovno znanje za ustrezno izvajanje ukrepov za preventivo in pripravljenost.
OCENA RAVNI: MNVP: 4, VPNDN: 3, SKUPNA OCENA: 3.




	Vprašanje 48: Ali imajo strokovnjaki, ki so zadolženi za izvajanje ukrepov za preventivo in pripravljenost, ustrezno znanje o nabavnih in logističnih postopkih, ki so potrebni za opravljanje njihovih nalog, in ali jim je bilo zagotovljeno ustrezno usposabljanje za uporabo teh postopkov?
Pojasnilo iz predmetne smernice Evropske komisije: Opiše se način in vrsto usposabljanja, ki se zagotavlja za vzpostavitev ali razvoj tega strokovnega znanja, pa tudi morebitne druge ukrepe, ki prispevajo k pridobivanju tega znanja.

V postopku načrtovanja novogradenj in rekonstrukcij sodelujejo licencirani projektanti, izvajalci in nadzorniki, ki so zavezani k izvajanju zakonskih določil v zvezi s potresno varnostjo objektov, s čimer se zagotavlja potresna odpornost objektov. 

Pri obstoječih objektih za ugotavljanje potresne odpornosti sodelujejo isti strokovnjaki in strokovne inštitucije. Za obstoječe stavbe se ugotavlja stanje potresne odpornosti z aplikacijo POTROG.

Država nima vzpostavljene celostne strategije prenove stavb, ki bi združevala učinkovito rabe energije v stavbah s potresno odpornostjo stavb.

Kadri za novogradnje, rekonstrukcije in ugotavljanje obstoječega stanja se zagotavljajo preko izobraževalnega sistema. Licence za udeležence pri graditvi se dodeljujejo preko zbornic, na podlagi izpolnjevanja pogojev, predpisanih z zakonom. Zagotavljanje potresne varnosti je obvezni sestavni del graditve objektov.

Ob teh postopkih je delo deljeno na načrtovanje ukrepov za preventivo in na logistiko teh ukrepov. Strokovnjaki, ki se ukvarjajo z logistiko, imajo za to pridobljena ustrezna znanja.
Odgovor je v zvezi z nekaterimi ukrepi za pripravljenost so z vidika sistema VPNDN delno lahko povezan z odgovori na vprašanja 22, 37 in 47. Na URSZR in na MORS tudi službe, ki vodijo nabavne in logistične postopke, strokovnjakom (s področja vsebine ukrepov) vsega tega ni nujno potrebno vedeti. Pomembna je le povezava in sodelovanje med strokovnjaki in službami v okviru ministrstva, ki se ukvarjajo z nabavnimi in logističnimi postopki.
OCENA RAVNI: MNVP 4, VPNDN: 3, SKUPNA OCENA: 3.




	Vprašanje 49: Ali imajo strokovnjaki, ki so zadolženi za izvajanje ukrepov za preventivo in pripravljenost, ustrezno znanje za načrtovanje življenjskega cikla in zmogljivosti za takojšen odziv, in ali se te metodologije uporabijo za pregled delovanja opreme in sistemov ter za povečanje zmogljivosti v nujnih primerih?
Pojasnilo iz predmetne smernice Evropske komisije: Opiše se, ali se te metode uporabljajo pri ukrepih za preventivo in pripravljenost, ali se za vzpostavitev ali razvoj tega strokovnega znanja izvajajo usposabljanja, in če da, katera, pa tudi morebitne druge ukrepe, ki prispevajo k pridobivanju tega znanja.
Strokovnjaki, ki so zadolženi za izvajanje ukrepov za preventivo, so v okviru svoje strokovne usposobljenosti za načrtovanje in izvajanje graden usposobljeni tudi za vzdrževanje objektov in za pregled delovanja opreme in sistemov ter za povečanje zmogljivosti v nujnih primerih.
Vprašanje opominja na to, na kako širok spekter področij lahko vpliva velika in kompleksna naravna nesreča. Na vprašanje je delno odgovorjeno že v odgovorih na vprašanja 22, 37, 47 in 48. Sicer pa je to področje, kjer bo treba postoriti še več aktivnosti. V sistemu VPNDN si npr. prizadevamo za stalno zagotavljanje in nadomeščanje porabljenih, okvarjenih ali iztrošenih materialnih in drugih sredstev, tako v okviru ustvarjanja ustreznih pogojev za delovanje v upravno-administrativnem področju, še bolj pa na področju odziva (zagotavljanje ustreznih sredstev za ZRP).
V okviru projekta SIQUAKE2020, ki ga je izvajala URSZR skupaj s partnerji iz Slovenije, Hrvaške, Italije in Nemčije med letoma 2019 in 2021 na temo potresa v osrednji Sloveniji so bili izvedeni delavnica na temo množičnih zatočišč, delavnica na temo podpore države gostiteljice ter mednarodna štabna in praktična vaja na temo potresa v osrednji Sloveniji.
Številna usposabljanja potekajo v okviru mehanizma Unije na področju civilne zaščite, Pobude za pripravljenost na nesreče in njihovo preprečevanje za JVE (DPPI SEE) ter tudi v okviru OZN. Od leta 2010 v Sloveniji redno potekajo mednarodne štabne vaje za module civilne zaščite (ModTTX) s scenarijem potresa in poplav. Na vajah kot igralci vlog sodelujejo tudi predstavniki regijskih in občinskih štabov Civilne zaščite, ki na vajah simulirajo svoje postopke odzivanja v primeru tovrstnih nesreč. 
OCENA RAVNI: MNVP 4, VPNDN: 3, SKUPNA OCENA: 3.


Ocena ravni za 3.3.9 Strokovno tehnično znanje: 3,00.
Ocena ravni tehničnih zmožnosti: 3,00 (3).



Finančne zmožnosti
[bookmark: _Toc146198538]3.3.10 Financiranje izvajanja ukrepov
V okviru te zahteve se oceni, ali sta zagotovljena razpoložljivost in hitra dostopnost finančnih sredstev za financiranje verjetnih izrednih razmer, ki so bile ugotovljene v okviru ocene tveganja za posamezno nesrečo in načrtovanja.
	Vprašanje 50: Ali so pri izvajanju ukrepov za preventivo in pripravljenost, ki so potrebni za zmanjšanje ali ublažitev ugotovljenega tveganja za nesrečo oziroma za prilagoditev nanje, opredeljeni oziroma določeni proračun, pravna podlaga in postopki, da se omogoči vnaprejšnje načrtovanje za prožno dodeljevanje sredstev?
Pojasnilo iz predmetne smernice Evropske komisije: Opiše se, kako se v postopku izvajanja obravnavajo proračunska in pravna vprašanja, povezana s prožnim dodeljevanjem sredstev, ali se sprejmejo oziroma uvedejo konkretni ukrepi za omogočanje prožnosti ter ali tak pristop ovirajo neskladja, dodatne potrebe ali pravne oziroma politične prepreke.
Pri izvajanju ukrepov za preventivo so pri novogradnjah opredeljeni oziroma določeni proračun, pravna podlaga in postopki. Finančna sredstva zagotavljajo investitorji v sklopu celotne izgradnje objektov.

Pri izvajanju ukrepov za obstoječe objekte oz. za njihovo sanacijo niso na razpolago javna sredstva, tako da je investicija odvisna od finančnih zmogljivosti in pripravljenosti investitorja.

Za izredne dogodke se potrebna finančna sredstva na državni ravni določijo na podlagi politične volje v obliki posebnih zakonov za odpravo posledic naravne nesreče.
Urejeno financiranje je zelo pomembna podlaga za nemoteno izvajanje ukrepov za preventivo in pripravljenost. Odgovor se deloma lahko naveže na vsebino odgovora na vprašanje 32. Proračunska sredstva na ravni države za izvajanje ukrepov za preventivo in pripravljenost obstajajo, tako iz rednih sredstev kot iz proračunske rezerve. Ministrstva, pristojni organi ter v manjšem delu tudi občine so proračunski uporabnik. Nekateri ukrepi se delno financirajo tudi na lokalni ravni.
OCENA RAVNI: MNVP 2, VPNDN: 3, SKUPNA OCENA: 2.




	Vprašanje 51: Ali se v okviru izvajanja ukrepov za preventivo in pripravljenost pripravijo sporazumi z deležniki o delitvi stroškov?
Pojasnilo iz predmetne smernice Evropske komisije: Opiše se, ali obstajajo načrti v zvezi z delitvijo finančnega bremena; navedite, ali se je država članica obrnila na deležnike, in če da, na katere, ter ali se pripravljajo oziroma so že bili sklenjeni sporazumi za kritje teh stroškov.
Na področju zagotavljanja potresne varnosti takšnih sporazumov ni. Primer dobre prakse je dodeljevanje nepovratnih spodbud s strani Ekosklada občanom RS, a to financiranje ne seže na področje statične prenove objektov.
Odgovor na to vprašanje je delno podan že v odgovoru na vprašanje 50. Gre torej za ustrezna razmerja višine finančnih sredstev v državnem proračunu za proračunske porabnike. Pomembno pa je načrtovanje in rezervacija sredstev za izvajaje ustreznih ukrepov za preventivo in pripravljenost tudi na nižjih ravneh, zlasti na ravni lokalnih skupnosti.
Ob nesreči in tudi v mirnodobnem času, ko se ukrepi za preventivo in pripravljenost načrtujejo, izvajajo in izpopolnjujejo, vsak krije svoje stroške izvajanja ukrepov za preventivo in pripravljenost.
Ob potresu, zaradi katerega je aktiviran državni načrt zaščite in reševanja ob potresu, stroške intervencij (izvajanja zaščite in reševanja) deloma krije država.
Podobno verjetno velja tudi za zagotavljanje sredstev za namene sanacije.
OCENA RAVNI: MNVP 2, VPNDN: 4, SKUPNA OCENA: 3



Ocena ravni za 3.3.10 Financiranje izvajanja ukrepov: 2,50.
Ocena ravni finančnih zmožnosti: 2,50 (2). 
Ocena zmožnosti izvajanja ukrepov: 2,85 (3).
Ocena zmožnosti obvladovanja tveganja za potres: 2,83(3). 



[bookmark: _Toc146198539]Povzetek ocene

Povzetek ocene zmožnosti obvladovanja tveganja za potres je pripravljen skladno s petim poglavjem smernic Evropske komisije za ocenjevanje zmožnosti obvladovanja tveganj za nesreče (Povzetek). V tabelaričnem delu v poglavju 4.2 vsebuje kratke povzetke odgovorov iz prejšnjega poglavja, večji poudarek pa je na številčnih ocenah (vrednostih in stopenj zmožnosti obvladovanja tveganja za potres).


[bookmark: _Toc146198540]4.1 Pristop oblikovanja ocene zmožnosti obvladovanja tveganja za potres na različnih vsebinskih ravneh

V povzetku so v preglednici 6 v naslednjem poglavju (4.2) povzete ocene ravni vseh posameznih vprašanj. Poleg ocen ravni vsak odgovor v stolpcu »Opombe« vsebuje tudi strnjen povzetek in po potrebi tudi utemeljitev za izbiro ravni. 
Poleg tega se v tej preglednici ugotavlja oziroma na spodaj opisan način opredeli tudi ocene ravni na nadaljnjih, višjih nivojih oziroma vsebinskih sklopih (na četrtem nivoju (npr. za posamezna področja kot so okvir, koordinacija, oprema, strokovno znanje, drugi deležniki itd.), na tretjem nivoju (npr. za posamezne vrste zmožnosti – upravne, tehnične, finančne), na drugem nivoju (za področje ocene tveganja za posamezno nesrečo, za načrtovanje ukrepov, za izvajanje ukrepov) ter na prvem oziroma končnem nivoju - za nesrečo kot celoto. 
Postopek ocenjevanja po posameznih vsebinskih sklopih oziroma na vseh nivojih je v preglednici 6 v poglavju 4.2, na katero se nanašajo tudi vse nadaljnje razlage, izveden na naslednji način:
1. Posamezno vprašanje in ocena ravni za obravnavano vprašanje (1–51), ki je zapisana ob koncu vsakega odgovora v poglavju 3 in vpisana v preglednico 5 v poglavju 4.2, predstavljata najnižji, 5. nivo. Mogoče so ocene od 1 do 4, vedno v celem številu, v določenih primerih tudi n. r. Na vprašanje lahko po potrebi odgovarja več organov, v tem primeru vsak pripravi del odgovora (tako pisno kot številčno oceno ravni), vezan na delovno področje in pristojnost organa. Ocena ravni posameznega odgovora se v takem primeru izračuna tako, da se sešteje parcialne ocene vseh organov in dobljeno vsoto deli s številom organov, ki so na vprašanje odgovarjali. Tako dobljeno število ni vedno celo število, v tem primeru se za končno oceno ravni posameznega odgovora upošteva preračun iz preglednice 5. 
2. Če je v četrtem nivoju le eno vprašanje, je ocena (vrednost) ravni za ta nivo v bistvu enaka oceni za to vprašanje (tak primer je npr. pri nivoju 3.1.1, kjer je v okviru Okvira le eno vprašanje, podobno je npr. tudi pri vprašanju 7 in ravni 3.1.4 itd.), le da se v tem primeru ocena (vrednost) zapiše kot decimalno število. Če je vprašanj v okviru četrtega nivoja več, se ocena za ta nivo izračuna tako, da se sešteje ocene vseh posameznih vprašanj in vrednost deli s številom vprašanj v tem nivoju. Tak primer je npr. pri nivoju 3.1.4, kjer so tri vprašanja. Vprašanj, na katera se zaradi nerelevantnosti ne pripravi odgovor (n.r.), ali odgovor iz kakršnih koli vzrokov ni bil pripravljen, se pri tem ne upošteva.
3. Vrednost ravni na tretjem nivoju (npr. Upravnih zmožnosti v vrstici 2) se izračuna tako, da se sešteje vrednosti vseh vsebin na četrtem nivoju (npr. v primeru Upravnih zmogljivosti pri oceni tveganja za posamezno nesrečo) je to seštevek vrednosti ravni 3.1.1, 3.1.2, 3.1.3, 3.1.4 in 3.1.5. Dobljena vrednost se nato deli s številom ravni (v konkretnem primeru 5, oziroma z manj, če bi se zgodilo, da na tretjem nivoju morda ne bi imeli relevantnega odgovora oziroma bi bil odgovor n.r.). Tako dobljena vrednost se zapiše kot decimalno število. Dobljena vrednost se na način, opredeljen v preglednici 5, izrazi tudi s celim številom kot stopnja zmožnosti obvladovanja tveganja za potres na zaokroženih vsebinskih področjih.
4. Vrednost ravni na drugem nivoju – na nivoju ocene tveganja za posamezno nesrečo, na področju načrtovanja ukrepov in na področju izvajanja ukrepov se izračuna tako, da se dobljene (decimalne) vrednosti za ocene tveganja za posamezno nesrečo, na področju načrtovanja ukrepov in na področju izvajanja ukrepov, torej vrednosti tretjega nivoja, sešteje in deli s tri. Dobljena vrednost se zapiše kot decimalno število, obenem pa se na način, opredeljen v preglednici 5, izrazi tudi s celim številom kot stopnja zmožnosti obvladovanja tveganja za potres na področju ocenjevanja tveganja za nesrečo, načrtovanju ukrepov za preventivo in pripravljenost ter izvajanju ukrepov za preventivo in pripravljenost.

5. Skupna ocena (vrednost in stopnja) zmožnosti za obvladovanje tveganja za posamezno nesrečo (prvi nivo) (vrstica 126 v preglednici 6) se izračuna tako, da se sešteje vrednost, povezano z oceno tveganja za posamezno nesrečo (vrstica 40 v preglednici 6), vrednost  za načrtovanje ukrepov za preventivo in pripravljenost (vrstica 78 v preglednici 6) in vrednost za izvajanje ukrepov za preventivo in pripravljenost (vrstica 125 v preglednici 6) ter seštevek deli s 3. Dobljena vrednost, ki je decimalno število, predstavlja končno vrednost zmožnosti obvladovanja tveganja za nesrečo. Dobljena vrednost se opredeljenih rangov pretvori še v skupno – končno stopnjo zmožnosti obvladovanja tveganja za nesrečo. 
Vse te izračunane ocene (na četrtem nivoju vrednosti ravni, na višjih nivojih pa vrednosti in stopnje) se nato vpišejo tudi pod posamezne vsebinske sklope vprašanj v prejšnjem poglavju.
Preglednica 5 Ugotavljanje vrednosti in stopenj zmožnosti obvladovanja tveganja za posamezno nesrečo na posameznih vsebinskih sklopih

	Skupna vrednost ocene zmožnosti obvladovanja tveganja za posamezno nesrečo 
	Barvna lestvica in stopnja zmožnosti obvladovanja tveganja za posamezno nesrečo
	Stanje  zmožnosti obvladovanja tveganja za posamezno nesrečo
	Razlaga stanja zmožnosti obvladovanja tveganja za posamezno nesrečo

	do 1,50
	1
	dejavnosti se večinoma še niso pričele (zmožnosti večinoma niso ugotovljene) 
	Tveganja za nesrečo se ne obvladuje ali le v manjši meri, vplivi in/ali verjetnosti nesreče se ob takšnem trendu dolgoročno lahko povečujejo

	1,51 – 2,50
	2
	zmožnosti so večinoma ugotovljene – dosežen je bil začetni napredek
	Tveganje za nesrečo se delno ali večinoma obvladuje, ni verjetno zmanjšanje vplivov in/ali verjetnosti nesreče 

	2,51 – 3,50
	3
	zmožnosti so bile večinoma razvite na ključnih področjih
	Tveganje za nesrečo se obvladuje, obstaja verjetnost zmanjšanja vplivov na večini področij in/ali verjetnosti nesreče 

	3,51 – 4,00
	4
	zmožnosti so večinoma integrirane in se izboljšujejo
	Tveganje za nesrečo se v celoti obvladuje, obstaja velika verjetnost zmanjšanja vplivov in/ali verjetnosti nesreče na raven sprejemljivega tveganja za nesrečo 




Višja končna vrednost in stopnja predstavljata boljši rezultat. Ocena oziroma vrednost 3,51 ali več pomeni (kar predstavlja najvišjo stopnjo 4), da smo kot država - skupnost sposobni zaznavno zmanjševati vplive in/ali verjetnost obravnavanega tveganja za nesrečo in tudi, da obstaja velika verjetnost, da bi z ustreznim načrtovanjem in izvajanjem identificiranih ukrepov za preventivo in pripravljenost v zadanem obdobju vplive in/ali verjetnost obravnavne nesreče uspeli znižati do opredeljenega sprejemljivega tveganja za obravnavano nesrečo. Vrednosti rumenega polja (med 2,51 in 3,50), ki se uvrstijo v stopnjo 3, predstavljajo še sprejemljivo raven zmožnosti obvladovanja tveganja za obravnavano nesrečo in pomenijo, da je tveganja za obravnavano nesrečo obvladljivo in da je mogoče upravičeno pričakovati, da bi se glede na ugotovljeno stanje ukrepov za preventivo in pripravljenost velikosti vplivov in/ali verjetnosti lahko nekoliko znižale.

Vrednosti v oranžnem polju (od 1,51 do 2,50 – stopnja 2) ali celo v rdečem polju (do 1,50 – stopnja 1) so nižje vrednosti, katerih ni zaželeno ugotoviti. Takšne vrednosti pomenijo, da se tveganje za nesrečo delno ali v veliki meri ne obvladuje oziroma, zlasti pri vrednostih, ki bi se uvrstile v rdeče polje, da nekatere aktivnosti, s katerimi bi lahko zmanjševali vplive in/ali verjetnost tveganja pri obravnavani nesreči, niso niti identificirane niti le-te ne potekajo ali pa v neustreznem - premajhnem obsegu.

[bookmark: _Toc146198541]4.2 Tabelarični povzetek

Tabelarični povzetek, ki je vsebinsko praktično skoraj v celoti prevzet iz smernic Evropske komisije o zmožnosti obvladovanju tveganj za nesreče, predstavlja jedro tega poglavja. V preglednici so predstavljena vsa vprašanja, dodane ocene ravni zanje, opombe (kratki povzetki odgovorov in/ali utemeljitev izbire ravni, poleg tega pa še izračuni zmožnosti obvladovanja tveganja za obravnavano nesrečo na višjih nivojih, vse do končne vrednosti in stopnje zmožnosti obvladovanja tveganja za potres.


Preglednica 6: Povzetek ocene zmožnosti obvladovanja tveganja za potres
	
	NESREČA: ___________________
	
	

	Zap.
št.
	Vprašanja in področja
	Ocena 
ravni 
(n. r., 1, 
2, 3, 4)
	Opombe (dodatna utemeljitev za izbiro ravni)

	1 
	OCENA TVEGANJA ZA POTRES
	
	

	2 
	UPRAVNE ZMOŽNOSTI
	
	

	3 
	3.1.1 Okvir
	
	

	4 
	Vprašanje 1: Ali je ocena tveganja za posamezno nesrečo umeščena v splošni okvir?
	4
	Okvir je določen in uveljavljen z Uredbo o izvajanju sklepa o mehanizmu Unije na področju civilne zaščite.

	5 
	Ocena ravni za 3.1.1
	4,00
	

	6 
	3.1.2 Koordinacija
	
	

	7 
	Vprašanje 2: Ali so subjektom, ki sodelujejo pri pripravi ocene tveganja za posamezno nesrečo, dodeljene jasno opredeljene odgovornosti in vloge oziroma naloge?
	3
	Uredba o izvajanju Sklepa o mehanizmu Unije na področju civilne zaščite določa, katere ocene tveganja za posamezne nesreče se izdelujejo, roke za izdelavo, zadolžene organe (nosilci, sodelujoči organi, drugi sodelujoči, Državni koordinacijski organ za ocene tveganj za nesreče in ocene zmožnosti obvladovanja tveganj za nesreče, Medresorska delovna skupina za spremljanje izdelave ocen tveganj za nesreče, razvidov in ocen zmožnosti obvladovanja tveganj za nesreče) in njihove naloge.

	8 
	Vprašanje 3: Ali so odgovornosti za oceno tveganja za posamezno nesrečo dodeljene subjektom, ki so za to najbolj pristojni?
	2
	Izhajajoč iz okvira so odgovornosti za izdelavo posameznih ocen tveganja za posamezne nesreče porazdeljene ustrezno, konkretno pri Oceni tveganja za potres pa obstajajo pomisleki glede zadolžitve izdelave ocene tveganja znotraj MNVP. Vsebina pokriva tudi tisto infrastrukturo, ki ni v pristojnosti MNVP. 

	9 
	Vprašanje 4: Ali je bila v oceno tveganja za posamezno nesrečo vključena medsektorska razsežnost tveganja?
	3
	Potres je kompleksna nesreča s širokim naborom učinkov, kar je treba upoštevati tudi pri pripravi scenarijev tveganja in analiz tveganja.

	10 
	Ocena ravni za 3.1.2
	2,66
	

	11 
	3.1.3 Strokovno znanje
	
	

	12 
	Vprašanje 5: Ali se porazdelitev odgovornosti za oceno tveganja za posamezno nesrečo redno pregleduje?
	3
	Potres je kompleksna nesreča z širokim naborom učinkov, zato je bilo pri pridobivanju podatkov za izdelavo Ocene tveganja za potres vključenih večino ministrstev in tudi drugih služb (javna podjetja za distribucijo električne energije ipd.).

	13 
	Vprašanje 6: Ali so strokovnjaki, ki so pristojni za oceno tveganja za posamezno nesrečo, ustrezno obveščeni in usposobljeni ter imajo ustrezne izkušnje pri pripravi ocen tveganj za nesreče?
	3
	Strokovnjaki oziroma posamezniki, vključeni v izdelavo Ocene tveganja za potres, so strokovno ustrezni, bili pa so tudi v zadostni meri obveščani in informirani o vseh potrebnih vidikih in vprašanjih..

	14 
	Ocena ravni za 3.1.3
	3,00
	

	15 
	3.1.4 Drugi deležniki
	
	

	16 
	Vprašanje 7: Ali so v postopek ocenjevanja tveganja za posamezno nesrečo vključeni relevantni deležniki (sodelujoči organi, drugi sodelujoči)?
	3
	Pri izdelavi Ocene tveganja za potres so bili vključeni določeni drugi sodelujoči, znanstveno-raziskovalne in podobne inštitucije sicer niso neposredno sodelovale, so pa bili uporabljeni razpoložljivi strokovni in znanstveni viri.

	17 
	Ocena ravni za 3.1.4
	3,00
	

	18 
	3.1.5 Obveščanje in komuniciranje
	
	

	19 
	Vprašanje 8: Ali so na voljo potrebne upravne zmožnosti za obveščanje javnosti o rezultatih ocene tveganja za posamezno nesrečo?
	4
	Ocena tveganja za potres je javna in javno objavljena v celoti.

	20 
	Vprašanje 9: Ali so na voljo potrebne upravne zmožnosti za interno obveščanje o rezultatih ocene tveganja za posamezno nesrečo, vključno s scenariji tveganja, pridobljenimi spoznanji ipd.?
	4
	Ocena tveganja za potres je javna in javno objavljena v celoti. Podatke in ugotovitve je mogoče uporabljati skladno s predmetnimi pogoji (npr. navedba vira ipd.)

	21 
	Vprašanje 10: Ali so rezultati ocen tveganja za posamezno nesrečo vključeni v strategijo obveščanja o tveganjih?
	4
	Strategija obveščanja in rezultati Ocene tveganja za potres nista nujno povezani. Neposredno ugotavljanje nevarnosti potresa ni mogoče. Na nevarnost potresa in na preventivne ukrepe povezane z varno gradnjo objektov se opozarja z določili v gradbenotehničnih predpisih, v gradivih MNVP-ja, računalniških aplikacijah POTROG in gradivom z napotki prebivalcem ob potresu URSZR. Narejena je tudi Resolucija o krepitvi potresne varnosti do leta 2050 »PREHITIMO POTRES«.

	22 
	Ocena ravni za 3.1.5
	4,00
	

	23 
	OCENA RAVNI UPRAVNIH ZMOŽNOSTI
	3,33 (3)
	

	24 
	TEHNIČNE ZMOŽNOSTI
	
	

	25 
	3.1.6 Metodologija
	
	

	26 
	Vprašanje 11: Ali je metodologijo za ocene tveganja za posamezne nesreče razvil subjekt na nacionalni ali podnacionalni ravni? Ali je ta metodologija določena ali objavljena? Kateri so njeni najpomembnejši elementi?
	4
	Vsebina ocen tveganja za posamezne nesreče je predpisana z Uredbo o izvajanju Sklepa o mehanizmu Unije na področju civilne zaščite, ki jo je sprejela Vlada RS; upoštevana je tudi predmetna smernica Evropske komisije. Metode in tehnike za izdelavo konkretne ocene tveganja za posamezno nesrečo izbere nosilec. Ocene se pregledujejo in dopolnjujejo skladno z Uredbo o izvajanju Sklepa o mehanizmu Unije na področju civilne zaščite.

	27 
	Vprašanje 12: Ali je bila v oceno tveganja za posamezno nesrečo vključena čezmejna razsežnost?
	n. r.
	V Oceni tveganja za potres načeloma ni bila vključena čezmejna razsežnost nesreče. Ocena tveganja za potres je zajemala le razmere v naši državi

	28 
	Vprašanje 13: Ali je v oceno tveganja za posamezno nesrečo vključena (kritična) infrastruktura?
	3
	Kritična infrastruktura je bila v oceni tveganja za potres upoštevana skladno z zmožnostmi, predvsem za področje cest, elektroenergetike in plinovodov.

	29 
	Ocena ravni za 3.1.6
	3,50
	

	30 
	3.1.7 Informacijska in komunikacijska tehnologija
	
	

	31 
	Vprašanje 14: Ali je za pripravo ocene tveganja za posamezno nesrečo na voljo ustrezna infrastruktura IKT?
	3
	Osnovni pogoji na področju ITK infrastrukture so bili zagotovljeni

	32 
	Vprašanje 15: Ali so za pripravo ocene tveganja za posamezno nesrečo na voljo ustrezne informacije in podatki (tudi zgodovinski podatki)?
	4
	Pri izdelavi Ocene tveganja za potres so bili na razpolago različni zgodovinski podatki. Vsi razpoložljivi podatki, ocene, študije, znanstveni in strokovni prispevki na temo potresa, ki so bili na razpolago oziroma jih je bilo v času izdelave ocene mogoče pridobiti, so bili vključeni ali pa vsaj upoštevani pri izdelavi Ocene tveganja za potres.

	33 
	Ocena ravni za 3.1.7
	3,50
	

	34 
	OCENA RAVNI TEHNIČNIH ZMOŽNOSTI
	3,50 (3)
	

	35 
	FINANČNE ZMOŽNOSTI
	
	

	36 
	3.1.8 Financiranje
	
	

	37 
	Vprašanje 16: Ali so na voljo ustrezne finančne zmožnosti za dejavnosti, povezane s pripravo in posodobitvami ocene tveganja za posamezno nesrečo?
	2
	Ocena tveganja za potres je bila izdelana brez dodatnih finančnih sredstev. Ocenjujemo, da bodo za izvedbo posodobitev in nadgradnjo ocene tveganja za potres potrebna finančna sredstva.

	38 
	Ocena ravni za 3.1.8
	2,00
	

	39 
	OCENA RAVNI FINANČNIH ZMOŽNOSTI
	2,00 (2) 
	

	40 
	OCENA ZMOŽNOSTI ZA OCENO TVEGANJA ZA OBRAVNAVANO NESREČO
	2,94(3)
	

	41 
	NAČRTOVANJE UKREPOV ZA PREVENTIVO IN PRIPRAVLJENOST
	
	

	42 
	UPRAVNE ZMOŽNOSTI
	
	

	43 
	3.2.1 Koordinacija
	
	

	44 
	Vprašanje 17: Ali so subjektom, ki sodelujejo pri načrtovanju ukrepov za preventivo in pripravljenost, dodeljene jasno opredeljene odgovornosti in vloge oziroma naloge?
	3
	Naloge in pristojnosti subjektov so določene z Zakonom o Vladi Republike Slovenije in z resornimi predpisi.

	45 
	Vprašanje 18: Ali so odgovornosti za načrtovanje ukrepov za preventivo in pripravljenost, ki se nanašajo na posamezno tveganje za nesrečo, jasno dodeljene in ali se redno preverjajo?
	4
	Naloge in pristojnosti subjektov so določene z Zakonom o Vladi Republike Slovenije in z resornimi predpisi. Pravni akti se po potrebi obdobno spreminjajo glede na nove okoliščine in potrebe.

	46 
	Ocena ravni za 3.2.1
	3,50
	

	47 
	3.2.2 Strokovno znanje
	
	

	48 
	Vprašanje 19: Ali je za načrtovanje ukrepov za preventivo in pripravljenost na podlagi rezultatov ocene tveganja za posamezno nesrečo na voljo dovolj strokovnjakov?
	3
	Zlasti v ministrstvih in organih, ki jim je vir financiranja državni proračun je strokovno kadrovanje preskromno. V praksi je viden upad števila strokovnjakov.


	49 
	Vprašanje 20: Ali je na voljo učinkovito usposabljanje za strokovnjake na različnih ravneh, ki so odgovorni za načrtovanje ukrepov za preventivo in pripravljenost?
	3
	Kadri v procesu gradnje in ugotavljanja obstoječega stanja objektov se zagotavljajo preko izobraževalnega sistema. Licence za udeležence pri graditvi se dodeljujejo na podlagi izpolnjevanja pogojev predpisanih z gradbeno zakonodajo. Na področju VPNDN pa je najpomembnejše usposabljanje tisto, ki temelji na lastnih izkušnjah, pridobljenih z delom na svojem delovnem področju in na usposabljanjih v okviru sistema VPNDN ter na vajah zaščite, reševanja in pomoči na področju potresa.
V VPNDN sodi tudi dodatno usposabljanje subjektov v procesu gradnje, ki je predvideno v Resoluciji o krepitvi potresne varnosti do leta 2050 »PREHITIMO POTRES«.

	50 
	Vprašanje 21: Ali so strokovnjaki, ki sodelujejo pri načrtovanju ukrepov za preventivo in pripravljenost, obveščeni o splošnih ciljih politike oziroma prednostnih nalogah, povezanih z obvladovanjem tveganj za nesreče?
	2
	Vsi vpleteni so načeloma seznanjeni o splošnih ciljih in prioritetah, nekateri pri oblikovanju teh ciljev in prioritet tudi sodelujejo.

	51 
	Vprašanje 22: Ali je vzpostavljen postopek za zagotovitev, da se bo znanje strokovnjakov, pristojnih za načrtovanje ukrepov za preventivo in pripravljenost, ohranilo in naprej razvijalo?
	3
	Znanje strokovnjakov se lahko pridobi preko izobraževalnega sistema, usposabljanjem, sodelovanjem in izmenjavo dobrih praks. Na predmetnem področju je pomembna tudi strokovna izmenjava informacij med udeleženimi v procesu načrtovanja obvladovanja tveganj za nesreče.

	52 
	Ocena ravni za 3.2.2
	2,75
	

	53 
	3.2.3 Metodologija
	
	

	54 
	Vprašanje 23: Ali so različni pristojni subjekti razvili metodologije za načrtovanje obvladovanja tveganj za nesreče? Kateri so najpomembnejši elementi teh metodologij?
	4
	Ukrepe za spremljanje stanja potresov izvaja Urad za seizmologijo, raziskovalne inštitucije izvajajo računske analize in eksperimente za izvajanje preventivnih ukrepov. Pri obstoječih objektih bi bilo potrebno vzpostaviti celostno strategijo prenove, ki bi vključevala tudi potresno varnost objektov.

	55 
	Vprašanje 24: Ali metodologije za načrtovanje obvladovanja tveganj za nesreče vključujejo opredelitev infrastrukture, ki je pomembna za ublažitev opredeljenih tveganj?
	4
	Infrastruktura je opredeljena z metodologijo, ki jo predpisuje gradbeni zakon, podzakonski akti in Pravilnik o mehanski odpornosti in stabilnosti objektov s pripadajočimi standardi.

	56 
	Ocena ravni za 3.2.3
	4,00
	

	57 
	3.2.4 Drugi deležniki
	
	

	58 
	Vprašanje 25: Ali so relevantni javni in zasebni deležniki (sodelujoči organi, drugi sodelujoči) obveščeni o postopku načrtovanja in vključeni vanj?
	3
	Relevantni deležniki so večinoma obveščeni in delno tudi vključeni.

	59 
	Vprašanje 26: Ali se o ugotovitvah tveganja v oceni tveganja za posamezno nesrečo obvesti javnost ali zasebna podjetja, in če da, kako je zagotovljeno spodbujanje javnosti in teh podjetij k načrtovanju ukrepov za preventivo in pripravljenost?
	4
	Ocena tveganja za potres je javna, javnost se spodbuja k izvajanju osebne in vzajemne zaščite tako s strani MNVP, URSZR, kot tudi s strani izobraževalnih in raziskovalnih inštitucij.

	60 
	Vprašanje 27: Ali so subjekti na nacionalni ali podnacionalni ravni vključeni v čezmejno načrtovanje ukrepov za preventivo in pripravljenost?
	3
	V čezmejno načrtovanje ukrepov za preventivo na področju potresa je vzpostavljeno sodelovanje seizmoloških organov pri ugotavljanju seizmoloških pojavov širšega področja, razvito je tudi sodelovanje preko usklajevanja raziskovalnih programov in študij značilnih konstrukcijskih sistemov. 
Na področju VPNDN organizacije subjektov v drugih državah članicah v načrtovanje ukrepov niso vključene, ima pa URSZR sklenjene številne dvostranske sporazume o sodelovanju na področju VPNDN.

	61 
	Ocena ravni za 3.2.4
	3,33
	

	62 
	3.2.5 Obveščanje in komuniciranje
	
	

	63 
	Vprašanje 28: Ali so relevantni deležniki (sodelujoči organi, drugi sodelujoči), vključno z državljani, obveščeni o pomembnih elementih načrtovanja obvladovanja tveganja za posamezno nesrečo?
	2
	Relevantni deležniki so večinoma ustrezno obveščeni o ključnih elementih načrtovanja, tudi državljani so o nekaterih vsebinah obveščeni, določeni strateški dokumenti so javni.

	64 
	Ocena ravni za 3.2.5
	2,00
	

	65 
	OCENA RAVNI UPRAVNIH ZMOŽNOSTI
	3,12 (3)
	

	66 
	TEHNIČNE ZMOŽNOSTI
	
	

	67 
	3.2.6 Oprema
	
	

	68 
	Vprašanje 29: Ali so na voljo oprema in orodja za podporo in/ali izvedbo načrtovanja ukrepov za preventivo in pripravljenost?
	3
	Večinoma so na voljo.

	69 
	Ocena ravni za 3.2.6
	3,00
	

	70 
	OCENA RAVNI TEHNIČNIH ZMOŽNOSTI
	3,00 (3)
	

	71 [bookmark: _Hlk153890692]
	FINANČNE ZMOŽNOSTI
	
	

	72 
	3.2.7 Financiranje
	
	

	73 
	Vprašanje 30: Ali se v okviru postopka načrtovanja ocenijo finančne potrebe za izvedbo ukrepov za preventivo in pripravljenost ter opredelijo mogoči viri financiranja?
	2
	Načrtovanje in izvajanje ukrepov sta med seboj povezana, za ustrezno izvajanje nalog je treba načrtovati tudi finančna sredstva in vire.

	74 
	Vprašanje 31: Ali se v okviru postopka načrtovanja upoštevajo prihodnji naložbeni načrti in morebitna vloga zasebnega financiranja?
	2
	Vzpostaviti je treba mehanizem za finančno spodbujanje prenov starejših objektov, ki vključuje tudi potresno odpornost. Načrtovanje in izpopolnjevanje ukrepov za preventivo in pripravljenost bi moralo biti v tesni povezavi s prihodnjimi naložbenimi načrti.

	75 
	Vprašanje 32: Ali se v okviru postopka načrtovanja vnaprej opredelijo oziroma sprejmejo postopki ali načrti, s katerimi se zagotovi financiranje ukrepov za preventivo in pripravljenost za ublažitev ugotovljenega tveganja za nesrečo?
	2
	Brez urejenega financiranja ni mogoče izvajati ustreznega načrtovanja ukrepov, financiranje ukrepov za preventivo je prepuščeno investitorju, financiranje delovanja sistema VPNDN pa se zagotavlja prek proračuna RS, in proračunov lokalnih skupnosti.

	76 
	Ocena ravni za 3.2.7
	2,00
	

	77 
	OCENA RAVNI FINANČNIH ZMOŽNOSTI
	2,00 (2)
	

	78 
	OCENA ZMOŽNOSTI NAČRTOVANJA UKREPOV ZA PREVENTIVO IN PRIPRAVLJENOST
	2,71 (3)
	

	79 
	IZVAJANJE UKREPOV ZA PREVENTIVO IN PRIPRAVLJENOST
	
	

	80 
	UPRAVNE ZMOŽNOSTI
	
	

	81 
	3.3.1 Strategija, politika oziroma metodologija
	
	

	82 
	Vprašanje 33: Ali je izvajanje ukrepov za preventivo in pripravljenost povezano z načrtovanjem obvladovanja tveganj za nesreče? Ali je del strategije ali politike in ali je bila opredeljena metodologija?
	3
	Načrtovanje in izvajanje ukrepov morata biti neločljivo povezana. Od prve ocene se je povečalo zavedanje o nevarnosti potresov. 

	83 
	Vprašanje 34: Ali so razvite metode za poročanje o škodi in človeških žrtvah ter ali se stroški škode ocenijo, dokumentirajo in hranijo?
	3
	Podlaga za ocenjevanje škode so Zakon o varstvu pred naravnimi in drugimi nesrečami, Zakon o odpravi posledic naravnih nesreč in Uredba o metodologiji za ocenjevanje škode. Podatki o škodi in posledicah se prek komisij za ocenjevanje škode in podatkov ministrstev zbirajo v aplikaciji AJDA, ki jo upravlja URSZR. Končni podatki o škodi so uradni in jih sprejme Vlada RS.

	84 
	Ocena ravni za 3.3.1
	3,00
	

	85 
	3.3.2 Koordinacija
	
	

	86 
	Vprašanje 35: Ali so subjektom, ki sodelujejo pri izvajanju ukrepov za preventivo in pripravljenost, dodeljene jasno opredeljene odgovornosti in vloge oziroma naloge?
	3
	Naloge in pristojnosti subjektov so določene z Zakon o vladi in z resornimi predpisi.

	87 
	Ocena ravni za 3.3.2
	3,00
	

	88 
	3.3.3 Strokovno znanje
	
	

	89 
	Vprašanje 36: Ali porazdelitev odgovornosti med strokovnjaki, ki sodelujejo pri izvajanju ukrepov za preventivo in pripravljenost, ustreza najnovejšim razmeram in ali je na voljo dovolj sredstev za izvajanje ukrepov za preventivo in pripravljenost na podlagi postopka načrtovanja?
	3
	Naloge in pristojnosti subjektov so določene z Zakon o Vladi Republike Slovenije in z resornimi predpisi.

	90 
	Vprašanje 37: Ali so strokovnjaki, ki so odgovorni za izvajanje ukrepov za preventivo in pripravljenost, ustrezno obveščeni in usposobljeni ter imajo dovolj izkušenj?
	3
	Strokovnjaki, ki so odgovorni za izvajanje ukrepov za preventivo in pripravljenost, so večinoma ustrezno obveščeni in usposobljeni ter imajo zadostne izkušnje.

	91 
	Ocena ravni za 3.3.3
	3,00
	

	92 
	3.3.4 Drugi deležniki
	
	

	93 
	Vprašanje 38: Ali so relevantni deležniki (sodelujoči organi, drugi sodelujoči) obveščeni o izvajanju ukrepov za preventivo in pripravljenost ter ali pri tem sodelujejo?
	4
	Relevantni deležniki, so za izvajanje ukrepov za preventivo in pripravljenost večinoma ustrezno obveščeni in usposobljeni ter imajo zadostne izkušnje.

	94 
	Vprašanje 39: Ali je subjekt na nacionalni ali podnacionalni ravni vključen v izvajanje čezmejnih ukrepov za preventivo in pripravljenost?
	3
	Tako na nacionalni kot na podnacionalni ravni se izvajajo usklajevanja programov dela naših in tujih strokovnjakov na področju potresne varnosti. Na področju VPNDN pa so v sklopu URSZR sklenjeni številni dvostranski sporazumi o sodelovanju na področju VPNDN..

	95 
	Vprašanje 40: Ali je izvajanje ukrepov za preventivo in pripravljenost javnih in zasebnih deležnikov dovolj kakovostno, da se dosežejo pričakovani rezultati v smislu blažitve tveganja za nesrečo?
	3
	Ukrepi zadostne kakovosti so urejeni z veljavno gradbeno zakonodajo in sistemom dovoljevanja gradnje

	96 
	Ocena ravni za 3.3.4
	3,33
	

	97 
	3.3.5 Postopki
	
	

	98 
	Vprašanje 41: Ali izvajanje ukrepov za preventivo in pripravljenost vključuje razvoj postopkov za zgodnje opozarjanje, aktiviranje, dispečerstvo, deaktiviranje ali spremljanje?
	3
	Postopki obstajajo. V zvezi s preventivo so zlasti pomembni ocena potresne nevarnosti posameznih območij, gradnja potresno odpornih objektov in ozaveščanje o pomembnosti potresno odpornih objektov. Komunikacija med ARSO (hitra in natančna določitev žarišča potresa) in sistemom VPNDN na področju obveščanja o potresih je stalna in ustaljena.

	99 
	Ocena ravni za 3.3.5
	3,00
	

	100 
	3.3.6 Obveščanje in komuniciranje
	
	

	101 
	Vprašanje 42: Ali so potrebne informacije na voljo in se redno izmenjujejo znotraj subjekta na nacionalni ali podnacionalni ravni?
	3
	Informacije so razpoložljive in se praviloma izmenjujejo, so pa še možnosti za izboljšanje.

	102 
	Vprašanje 43: Ali se izvajajo komunikacijske strategije in ali se uporabljajo različna medijska orodja (vključno z družbenimi mediji) za učinkovito izmenjavo informacij z državljani, za ozaveščanje in krepitev zaupanja?
	3
	Pristojna ministrstva in strokovne službe se poslužujejo različnih komunikacijskih pristopov pri obveščanju in ozaveščanju javnosti, uporablja pa se že tudi sodobna družbena omrežja.

	103 
	Ocena ravni za 3.3.6
	3,00
	

	104 
	OCENA RAVNI UPRAVNIH ZMOŽNOSTI
	3,06 (3)
	

	105 
	TEHNIČNE ZMOŽNOSTI
	
	

	106 
	3.3.7 Infrastruktura, vključno z IT
	
	

	107 
	Vprašanje 44: Ali se analizira stanje infrastrukture, ki je relevantna za izvajanje ukrepov za preventivo in pripravljenost?
	3
	Analiziranje stanja relevantne infrastrukture je osnova za njeno nadgradnjo, zamenjavo, posodobitev ali dopolnitev in kot taka neobhodna.

	108 
	Ocena ravni za 3.3.7
	3,00
	

	109 
	3.3.8 Oprema in zaloge
	
	

	110 
	Vprašanje 45: Ali se vodi evidenca razpoložljive opreme za izvajanje ukrepov za preventivo in pripravljenost? Ali se v okviru izvajanja ukrepov za preventivo in pripravljenost opredelijo mogoče potrebe po opremi na podlagi veljavne evidence?
	3
	Oprema za izvajanje ukrepov za preventivo je vključena v opremo za graditev objektov. Glede izvedbe potresne utrditve starejših obstoječih objektov bi bilo treba izvesti analize potresne varnosti teh objektov s predlogi možnih rešitev.

	111 
	Vprašanje 46: Ali se med izvajanjem ukrepov za preventivo in pripravljenost ugotovijo tveganja dobavne verige in ali se sprejmejo ukrepi za zmanjšanje tveganja za motnje v oskrbi?
	3
	Ne glede na eventualne motnje v dobavni verigi morajo biti objekti zgrajeni v skladu z zakoni in predpisi o potresni varnosti, s čimer so zagotovljeni ukrepi za preventivo.

	112 
	Ocena ravni za 3.3.8
	3,00
	

	113 
	3.3.9 Strokovno-tehnično znanje
	
	

	114 
	Vprašanje 47: Ali imajo strokovnjaki, ki so pristojni za izvajanje ukrepov za preventivo in pripravljenost, strokovno-tehnično znanje, da lahko zagotovijo ustrezno izvajanje ukrepov, ter ali je poskrbljeno za ohranjanje in nadaljnji razvoj tega znanja?
	3
	Ustrezno tehnično znanje načeloma ni vprašljivo, vendar so za ustrezno izvajanje ukrepov potrebni še drugi pogoji (zadostno število kadrov, finančno pokritje izvajanja ukrepov itd.).

	115 
	Vprašanje 48: Ali imajo strokovnjaki, ki so pristojni za izvajanje ukrepov za preventivo in pripravljenost, ustrezno znanje o nabavnih in logističnih postopkih, ki so potrebni za opravljanje njihovih nalog, in ali jim je bilo zagotovljeno ustrezno usposabljanje za uporabo teh postopkov?
	3
	Strokovnjaki, ki se ukvarjajo s preventivo, imajo za to pridobljena ustrezna znanja. Pomembna je ustrezna povezava med strokovnjaki, ki so zadolženi za izvajanje ukrepov za preventivo in pripravljenost in službami, pristojnimi za logistične postopke v okviru določenega strokovnega organa.

	116 
	Vprašanje 49: Ali imajo strokovnjaki, ki so pristojni za izvajanje ukrepov za preventivo in pripravljenost, ustrezno znanje za načrtovanje življenjskega cikla in zmožnosti za takojšen odziv in ali se te metodologije uporabijo za pregled delovanja opreme in sistemov ter povečanje zmožnosti v nujnih primerih?
	3
	Vprašanje opominja na to, na kako širok spekter področij lahko vpliva velika in kompleksna naravna nesreča in da je odprava posledic, sanacija in vnovično pripravljanje na nesrečo potrebna na širokem spektru področij. Na vprašanje je delno odgovorjeno že v odgovorih na vprašanja 22, 37, 47 in 48.

	117 
	Ocena ravni za 3.3.9
	3,00
	

	118 
	OCENA RAVNI TEHNIČNIH ZMOŽNOSTI
	3,00 (3)
	

	119 
	FINANČNE ZMOŽNOSTI
	
	

	120 
	3.3.10 Financiranje
	
	

	121 
	Vprašanje 50: Ali so pri izvajanju ukrepov za preventivo in pripravljenost, ki so potrebni za zmanjšanje ali ublažitev ugotovljenega tveganja za nesrečo oziroma prilagoditev nanje, opredeljeni oziroma določeni proračun, pravna podlaga in postopki, da se omogoči vnaprejšnje načrtovanje za prožno dodeljevanje sredstev?
	2
	Glede preventive finančna sredstva zagotavljajo investitorji v sklopu celotne izgradnje in prenove objektov, tako je investicija odvisna le od finančnih zmogljivosti in pripravljenosti investitorja.
Za izredne dogodke bi bilo treba predvideti finančna sredstva na državni ravni. Urejeno financiranje je zelo pomembna podlaga za nemoteno izvajanje ukrepov za preventivo in pripravljenost.


	122 
	Vprašanje 51: Ali se v okviru izvajanja ukrepov za preventivo in pripravljenost pripravijo sporazumi z deležniki o delitvi stroškov?
	3
	Na področju zagotavljanja potresne varnosti takšnih sporazumov ni. Ob večjih nesrečah pa se lahko s prerazporeditvijo finančnih sredstev oziroma rebalansom proračuna predvsem na državni ravni omogoča prožnejše dodeljevanje finančnih sredstev glede na potrebe in aktivnosti po večjih nesrečah.

	123 
	Ocena ravni za 3.3.10
	2,50
	

	124 
	OCENA RAVNI FINANČNIH ZMOŽNOSTI
	2,50 (2)
	

	125 
	OCENA ZMOŽNOSTI IZVAJANJA UKREPOV ZA PREVENTIVO IN PRIPRAVLJENOST
	2,85 (3)
	

	126 
	SKUPNA OCENA ZMOŽNOSTI OBVLADOVANJA TVEGANJA ZA OBRAVNAVANO NESREČO
	2,83 (3)
	




Iz preglednice izhaja, da nobenemu odgovoru na vprašanja ni bila dodeljena nižja raven kot 2, tudi za ocene oziroma vrednosti na ostalih nivojih oziroma vsebinskih sklopih ni bila dodeljena nižja raven kot 2, dodeljena stopnja tretjega nivoja pa, razen s finančnega vidika, ni bila nižja od 3. 

Naslednja preglednica predstavlja zmožnost obvladovanja tveganja za potres glede na posamezne vsebinske sklope od tretjega do prvega nivoja.




Preglednica 7: Ugotovljene vrednosti in stopnje zmožnosti obvladovanja tveganja za potres po  vsebinskih sklopih od četrtega do prvega nivoja

	Vsebinski sklopi
	Vrednost zmožnosti obvladovanja tveganja za potres
	Vrednost in stopnja zmožnosti obvladovanja tveganja za potres
	Vrednost in stopnja zmožnosti obvladovanja tveganja za potres
	Vrednost in stopnja zmožnosti obvladovanja tveganja za potres

	Okvir
	4,00
	
	
	

	Koordinacija
	2,66
	
	
	

	Strokovno znanje
	3,00
	
	
	

	Drugi deležniki
	3,00
	
	
	

	Obveščanje in komuniciranje
	4,00
	
	
	

	Upravne zmožnosti za Oceno tveganja za potres
	
	3,33 (3)
	
	

	Metodologija
	3,50
	
	
	

	Informacijska in komunikacijska tehnologija
	3,50
	
	
	

	Tehnične zmožnosti za Oceno tveganja za potres
	
	3,50 (3)
	
	

	Financiranje
	2,00
	
	
	

	Finančne možnosti za Oceno tveganja za potres
	
	2,00 (2)
	
	

	Zmožnost obvladovanja tveganja za potres na področju Ocene tveganja za potres
	
	
	2,94 (3)
	

	Koordinacija
	3,50
	
	
	

	Strokovno znanje 
	2,75
	
	
	

	Metodologija
	4,00
	
	
	

	Drugi deležniki
	3,33
	
	
	

	Obveščanje in komuniciranje
	2,00
	
	
	

	Upravne zmožnosti za načrtovanje ukrepov
	
	3,12 (3)
	
	

	Oprema
	3,00
	
	
	

	Tehnične zmožnosti za načrtovanje ukrepov
	
	3,00 (3)
	
	

	Financiranje
	2,00
	
	
	

	Finančne zmožnosti za načrtovanje ukrepov
	
	2,00 (2)
	
	

	Zmožnost obvladovanja tveganja za potres na področju načrtovanja ukrepov
	
	
	2,71 (3)
	

	Strategija/politika/
metodologija
	3,00
	
	
	

	Koordinacija
	3,00
	
	
	

	Strokovno znanje
	3,00
	
	
	

	Drugi deležniki
	3,33
	
	
	

	Postopki
	3,00
	
	
	

	Obveščanje in komuniciranje
	3,00
	
	
	

	Upravne zmožnosti za izvajanje ukrepov
	
	3,06 (3)
	
	

	Infrastruktura, vključno z IT
	3,00
	
	
	

	Oprema in zaloge
	3,00
	
	
	

	Strokovno tehnično znanje 
	3,00
	
	
	

	Tehnične zmožnosti za izvajanje ukrepov
	
	3,00 (3)

	
	

	Financiranje izvajanja ukrepov
	2,50
	
	
	

	Finančne zmožnosti za izvajanje ukrepov
	
	2,50 (2)
	
	

	Zmožnost obvladovanja tveganja za potres na področju izvajanja ukrepov
	
	
	2,85 (3)

	

	Skupna ocena vrednosti in stopnje zmožnosti obvladovanja tveganja za potres
	
	
	
	2,83 (3)




Iz preglednice 7 izhaja, da je najbolje ocenjeno področje tehničnih zmožnosti na področju ocene tveganja za potres (3,50, najvišja mogoče ocena je 4,00), nato pa sledijo upravne zmožnosti za na področju ocene tveganja za potres (vrednost 3,33,). Najslabše je ocenjeno področje finančnih zmožnosti na vseh treh ocenjevanjih področjih (vrednost 2,00 ali 2,50),. Ustrezni finančni pogoji pa so ključni zlasti pri izvajanju ukrepov za preventivo in pripravljenost. Na drugem nivoju ocenjevanja je bila najbolje ocenjena zmožnost obvladovanja tveganja za potres za na področju ocene tveganja za potres (2,94), sledi izvajanje ukrepov za preventivo in pripravljenost (2,85), najslabše pa so bile ocenjene zmožnosti na področju načrtovanja ukrepov za preventivo in pripravljenost (2,71) Skupna vrednost zmožnosti obvladovanja tveganja za potres znaša 2,83, kar obenem pomeni, da so zmožnosti obvladovanja tveganja za potres opredeljene s 3. stopnjo zmožnosti obvladovanja tveganja od štirih mogočih. To je nekaj manj, kot je bilo ugotovljeno v prvi verziji te ocene iz leta 2018, ko je znašala 2,91.

Splošno pripravljenost družbe za potres in zmožnost obvladovanja tveganja zanj lahko ocenjujemo kot solidno. 

Nadaljnji napredek, zlasti pri načrtovanju in izvajanju ukrepov za preventivo in pripravljenost, lahko iščemo v večji ozaveščenosti glede pomembnosti potresno odporne gradnje zlasti na področju prenov obstoječih potresno ranljivih objektov, ocenjevanju dejanskega stanja obstoječih objektov (stavb in gradbeno inženirskih objektov) in predvsem v finančnih spodbudah za celovite prenove stavb, ki bi vključevale tudi povečanje potresne odpornosti objektov, saj le-te predstavljajo velik finančni zalogaj..


[bookmark: _Toc145422403][bookmark: _Toc146198542][bookmark: _Toc146198543] Ugotovitve s pojasnili

Ocena zmožnosti obvladovanja tveganja za potres ima za cilj ugotoviti sposobnost države obvladovanja tveganja za potres glede na vplive, ugotovljene v Oceni tveganja za potres. Na verjetnost oziroma pogostost pojavljanja potresa namreč ni mogoče vplivati. Potres je naravni pojav, ko v Zemljini notranjosti pride do nenadne sprostitve nakopičenih elastičnih napetosti, pri katerem se sproščena energija razširja v obliki seizmičnega valovanja. Ko potresno valovanje doseže površje z zadostno energijo, da povzroči neželene posledice na ljudi, objekte ali naravo, govorimo o potresu kot o naravni nesreči. 
Potresa ni mogoče napovedati in je eden izmed pojavov v naravi, ki ga ne moremo nadzorovati oziroma kontrolirati, lahko pa ga zelo dobro merimo. Potres vedno spremlja visoka stopnja presenečenja in negotovosti, saj udari nenadoma in nepredvidljivo. 
Republika Slovenija sodi med države, kjer potres lahko povzroči hude posledice. Tako kot v večini drugih držav se tudi v Republiki Sloveniji opiramo predvsem na ocenjevanje potresne nevarnosti, ki je podlaga za potresno odporno gradnjo stavb. Potresna nevarnost se oceni s pomočjo podatkov o potresih iz preteklosti in geoloških značilnosti ozemlja. Na osnovi tega se pripravijo karte potresne nevarnosti.

V okviru ocene so bili identificirani ukrepi za preventivo in pripravljenost, s katerimi bi bilo v prihodnosti ob njihovem ustreznem načrtovanju in izvajanju v doglednem času mogoče zmanjšati posledice potresa. Ukrepi za preventivo in pripravljenost so bili identificirani na MNVP (za področje graditve objektov) in na URSZR (za področje VPNDN – oziroma področje sistema VPNDN na potres). Ti ukrepi so predstavljeni v razvidih, ki so priloga te ocene. Pripravljena sta bila dva področna razvida, identificiranih pa skupaj 16 ukrepov za preventivo in pripravljenost. Šest ukrepov je identificiral MNVP, 10 pa URSZR.

Za obvladovanje tveganja za potres so pomembni predvsem ukrepi na področju preventive, ki se nanašajo na varno gradnjo in uporabo objektov.

Sprejemljiva tveganja za posamezne nesreče opredeljuje že Sklep o mehanizmu Unije na področju civilne zaščite in smernica Evropske komisije za ocenjevanje zmožnosti obvladovanja tveganj za nesreče, vsebuje pa jih tudi 18.c člen Uredbe o izvajanju sklepa o mehanizmu Unije na področju civilne zaščite. Gre za »velikost« posameznega tveganja za nesrečo, ki prek vplivov tveganja in verjetnosti za nesrečo za državo predstavlja še sprejemljive izgube. Sprejemljiva tveganja za nesreče bi v bistvu morala predstavljati cilj, do katerega naj bi postopno prišli z ustreznim načrtovanjem in izvajanjem ukrepov za preventivo in pripravljenost, ki so v pristojnosti vseh ministrstev. To pomeni, da brez opredelitve sprejemljivega tveganja za nesreče ni mogoče ustrezno vsebinsko in časovno ustrezno prilagoditi oziroma dolgoročno ustrezno izpopolniti/izboljšati načrtovanja in izvajanja ukrepov za preventivo in pripravljenost, da bi te cilje (zmanjšanje vplivov tveganja in/ali verjetnosti nesreče) lahko dosegli. Verjetnost pojava potresa ni mogoče zmanjšati, z varno gradnjo in potresno prenovo obstoječih objektov se lahko le omili njegove vplive.

Izhodišča za ugotavljanje sprejemljivega tveganja za potres je predstavljal scenarij tveganja za potres na območju mestne občine Ljubljana, opredeljen v Scenariju tveganja 2 Ocene tveganja za potres. Oblikovanje sprejemljivega tveganja za potres je potekalo tako, da se je ocenjevalo, za koliko bi bile manjše posledice potresa, če bi se izvedla ojačitev potresno ranljivih stanovanjskih stavb v mestni občini Ljubljana. Na podlagi teh ocen so bile ocenjene  posledice potresa, ki sestavljajo sprejemljivo tveganje za potres glede na vse tri scenarije tveganja iz Ocene tveganja za potres. Prikazane so v preglednici 8.

Preglednica 8: Predvideno zmanjšanje posledic potresa iz scenarijev tveganja Ocene tveganja za potres ob 10 % ojačitvi potresno ranljivih obstoječih stanovanjskih stavb

	
	Scenarij tveganja 1
	Scenarij tveganja 2
(območje MO Ljubljana)
	Scenarij tveganja 3

	Število mrtvih ljudi

Stopnja vpliva
	do 5


1
	54


4
	10


3

	Število ranjenih ali bolnih ljudi

Stopnja vpliva
	45

2
	540


4
	99

3

	Število evakuiranih ljudi (trajni ukrep)
Stopnja vpliva 
	do 20

1
	4670


5
	81

3

	Gospodarski in okoljski vplivi in vplivi na kulturno dediščino 

stopnja vplivov
	 21 milijonov evrov


(0,06 % BDP iz leta 2014)

1
	2.722.117.566 evrov


(7,52 % BDP iz leta 2014)

5
	14 milijonov evrov


(0,04 % BDP iz leta 2014)

1

	Vrednost političnih in družbenih vplivov

stopnja vplivov
	2,72
3
	3,67
4
	3,00
3

	Verjetnost


Stopnja vpliva
	enkrat na 100 do 250 let

2
	enkrat na 100 do 250 let

2
	enkrat na 100 do 250 let

2




V preglednici 8 je prikazano predvideno zmanjšanje posledic potresa iz scenarijev tveganja Ocene tveganja za potres ob 10 % ojačitvi potresno ranljivih obstoječih stanovanjskih stavb, ki so bile v Oceni tveganja za potres obravnavane v scenarijih 1, 2 (le za MO Ljubljana) in 3, kar ocenjujemo kot začetni korak pri uresničevanju zagotavljanja potresno odpornejših stavb. Glede na današnje vedenje o stanju obstoječih objektov, zavedanja o pomembnosti potresne ojačitve potresno ogroženih obstoječih objektov ter finančne zmožnosti posameznih investitorjev in države ni mogoče predvideti, kdaj bi bil lahko takšen cilj dosežen.

Analiza obstoječega stanja in ukrepi za povečanje potresne varnosti obstoječih objektov so se začeli izvajati s študijami v raziskovalnih organizacijah ter izdelavo računalniških aplikacij POTROG, kar omogoča ugotavljanje dejanskega stanja in s tem daje možnost učinkovitega in strokovnega pristopa oblikovanja rešitev. Za nadaljnje izvajanje teh ukrepov in samo realizacijo ojačitve potresno ranljivih objektov je treba pozornost usmeriti na zagotavljanje finančnih sredstev in finančnih spodbud investitorjem za celovite prenove objektov, ki zajemajo poleg energetskih prenov tudi posege za povečanje potresne odpornosti objektov.

Prek vprašanj, neposredno prevzetih iz predmetne smernice Evropske komisije za ocenjevanje obvladovanja tveganj za nesreče, so bile v oceni ocenjene zmožnosti za obvladovanje tveganja za potres na področju ocenjevanja tveganja za potres, načrtovanja ukrepov za preventivo in pripravljenost ter izvajanja ukrepov za preventivo in pripravljenost z upravnega, tehničnega in finančnega vidika. Zmožnost obvladovanja tveganja za nesrečo ne pomeni le prizadevanj v smeri zmanjševanja obsega posledic nesreče, temveč tudi zmožnost hitrejšega odpravljanja posledic nesreče in tudi sanacije.

Skupno število vprašanj je 51, tudi v okviru posameznega področja in vidika so vprašanja umeščena v več podpoglavij, ki vsak zase tvorijo zaokroženo celoto. Ocenjene ravni pri posameznih odgovorih so lahko tudi delno subjektivne narave, saj Evropska komisija ni pripravila posebnih navodil oziroma metodološkega pristopa in natančnejših kriterijev za ocenjevanje ocene ravni. Zaradi narave vprašanj in zaobjemanja praviloma vseh identificiranih ukrepov za preventivo in pripravljenost praviloma v vsak posamezni odgovor so le-ti po svoji vsebini splošne narave. Ne glede na to je iz Ocene zmožnosti obvladovanja tveganja za potres mogoče oblikovati določene zaključke in ugotovitve.




Preglednica 9: Ugotovljene vrednosti in stopnje zmožnosti obvladovanja tveganja za potres po posameznih vsebinskih sklopih od tretjega do prvega nivoja

	Vsebinski sklopi
	Vrednost in stopnja zmožnosti obvladovanja tveganja za potres
	Vrednost in stopnja zmožnosti obvladovanja tveganja za potres
	Vrednost in stopnja zmožnosti obvladovanja tveganja za potres

	Upravne zmožnosti za Oceno tveganja za potres
	3,33 (3)
	
	

	Tehnične zmožnosti za Oceno tveganja za potres
	3,50 (3)
	
	

	Finančne zmožnosti za Oceno tveganja za potres
	2,00 (2)
	
	

	Zmožnost obvladovanja tveganja za potres na področju Ocene tveganja za potres
	
	2,94 (3)
	

	Upravne zmožnosti za načrtovanje ukrepov
	3,12 (3)
	
	

	Tehnične zmožnosti za načrtovanje ukrepov
	3,00 (3)
	
	

	Finančne zmožnosti za načrtovanje ukrepov
	2,00 (2)
	
	

	Zmožnost obvladovanja tveganja za potres na področju načrtovanja ukrepov
	
	2,71 (3)
	

	Upravne zmožnosti za izvajanje ukrepov
	3,06 (3)
	
	

	Tehnične zmožnosti za izvajanje ukrepov
	3,00 (3)
	
	

	Finančne zmožnosti za izvajanje ukrepov
	2,50 (2)
	
	

	Zmožnost obvladovanja tveganja za potres na področju izvajanja ukrepov
	
	2,85 (3)
	

	Skupna vrednost in stopnja zmožnosti obvladovanja tveganja za potres
	
	
	2,93 (3)

	Razlaga vrednosti in 
stopnje zmožnosti obvladovanja tveganja za potres
	zmožnosti so bile večinoma razvite na ključnih področjih –tveganje za nesrečo se večinoma obvladuje, obstaja verjetnost zmanjšanja vplivov nesreče z ojačitvijo potresno ranljivih obstoječih objektov
	zmožnosti so bile večinoma razvite na ključnih področjih- tveganje za nesrečo se večinoma obvladuje, obstaja verjetnost zmanjšanja vplivov nesreče z ojačitvijo potresno ranljivih obstoječih objektov
	zmožnosti so bile večinoma razvite na ključnih področjih- tveganje za nesrečo se večinoma obvladuje, obstaja verjetnost zmanjšanja vplivov nesreče z ojačitvijo potresno ranljivih obstoječih objektov



Splošna ugotovitev je, da nobeno posamezno vprašanje ni bilo ocenjeno z nižjo oceno kot 2, posamezna vsebinska področja na drugem nivoju niso bila ocenjena z nižjo stopnjo kot 2.
Na tretji ravni je najbolje ocenjeno področje tehničnih zmožnosti na področju ocene tveganja za potres (3,50, najvišja mogoča ocena je 4,00), nato pa sledijo upravne zmožnosti za na področju ocene tveganja za potres (vrednost 3,33). Najslabše je ocenjeno področje finančnih zmožnosti na vseh treh ocenjevanjih področjih (vrednost 2,00 ali 2,50). Ustrezni finančni pogoji pa so ključni zlasti pri izvajanju ukrepov za preventivo in pripravljenost. Na drugi ravni ocenjevanja je bila najbolje ocenjena zmožnost obvladovanja tveganja za potres  na področju ocene tveganja za potres (2,94), sledi izvajanje ukrepov za preventivo in pripravljenost (2,85), najslabše pa so bile ocenjene zmožnosti na področju načrtovanja ukrepov za preventivo in pripravljenost (2,71).

Skupna ocena zmožnosti obvladovanja tveganja za potres (stopnja 3 od mogočih 4) in dobljena vrednost (2,83 od najvišje mogoče 4,00) ne glede na ugotovljene pomanjkljivosti v zvezi s pomanjkljivo potresno prenovo starejših, potresno ranljivih obstoječih objektov, vseeno kažeta na sorazmerno solidno pripravljenost države na potres, zlasti na račun potresno odporne gradnje v novejšem času. Za prenovo potresno ogroženih objektov grajenih pred letom 2008 bodo potrebna precejšnja dodatna finančna sredstva Vseeno pa velja, da je dobljena vrednost nekoliko nižja od vrednosti, ugotovljene v prvi verziji te ocene iz leta 2018, ko je znašala 2,91.

Nadaljnji napredek, zlasti pri načrtovanju in izvajanju ukrepov za preventivo in pripravljenost, lahko iščemo v večji ozaveščenosti glede pomembnosti potresno odporne gradnje zlasti na področju prenov obstoječih objektov, ocenjevanju dejanskega stanja obstoječih objektov (stavb in gradbeno inženirskih objektov) in predvsem v finančnih spodbudah za celovite prenove stavb, ki bi vključevale tudi povečanje potresne odpornosti objektov.

[bookmark: _Toc146198544]Razlaga pojmov, kratic in krajšav
Intenziteta (I): subjektivna opisna mera, ki fizikalno ni definirana, za učinke potresa na ljudi, živali, predmete, zgradbe in naravo. Odvisna je od magnitude potresa, oddaljenosti od nadžarišča, globine žarišča in lokalnih dejavnikov (lokalne geologije, lokalne topografije, medsebojnega delovanja tal in zgradb, resonance, usmerjenosti prelomnega pretrga, kvalitete gradnje...). To je najpomembnejši podatek za prebivalce, saj z njo opisujemo učinke potresa na ljudi, predmete, zgradbe in naravo. Intenziteto se meri v stopnjah intenzitetnih lestvic brezdimenzionalne veličine (MCS, MSK, EMS, MM, JMA). V Sloveniji se uporablja evropsko potresno lestvico EMS-98. Intenziteta je po navadi največja v nadžarišču potresa, z oddaljevanjem od nadžarišča pa postopoma slabi. Opredeljena je za omejeno območje, ne za točko, in za skupino ogrožencev, ne za posameznega ogroženca.
Intenzitetna (makroseizmična, potresna) lestvica: celoštevilska, brezdimenzijska, opisna lestvica in deloma količinska mera, ki fizikalno ni definirana. Z intenzitetno lestvico se skuša ovrednotiti vpliv potresa na objekte visoke in nizke gradnje, predmete, človeka in spremembe v naravi. Trenutno se v svetu uporablja naslednje potresne lestvice:
· Mercalli-Cancani-Siebergova lestvica (MCS), ki ima 12 stopenj  (uporablja se na primer v Italiji);
· Modificirana Mercallijeva lestvica (MM), ki ima 12 stopenj (uporablja se na  primer v ZDA);
· Medvedev-Sponheuer-Karnikova potresna lestvica (MSK), ima 12 stopenj (uporablja se na primer v Rusiji, Indiji);
· Evropska potresna lestvica (EMS), ki ima 12 stopenj (uporablja se v večini evropskih   držav, tudi v Sloveniji) in
· Japonska potresna lestvica (JMA Seismic Intensity), ki ima 10 stopenj, razdeljenih v 7   kategorij (uporablja se na Japonskem).
Magnituda (M): instrumentalno določena brezdimenzijska številska mera velikosti potresa in ocena za sproščeno energijo v žarišču potresa. Vsak potres ima le eno vrednost magnitude (neodvisno od mesta opazovanja) in več vrednosti intenzitete (glede na opazovano naselje). Izračun magnitude temelji večinoma na zapisih različnih vrst potresnega valovanja. Magnituda nima določene zgornje vrednosti, izjemoma preseže vrednost 9. Največja izmerjena magnituda je dosegla vrednost 9,5 pri potresu v Čilu leta 1960, ocenjena magnituda najmočnejšega potresa v Sloveniji pa 6,8 pri t. i. Idrijskem potresu leta 1511.
Potres: tresenje tal in sevanje potresne energije (potresno valovanje), ki nastane ob nenadni sprostitvi nakopičenih tektonskih napetosti v Zemljini skorji ali zgornjem delu zemeljskega plašča. Večino potresov povzroči prelomni pretrg in zdrs tektonskih plošč, pogosto pa tudi ognjeniška in magmatska dejavnost ali druge nenadne spremembe mehanske napetosti v Zemlji.
Potresna nevarnost: (angleško: seismic hazard) naravna danost za pojav potresa. Je verjetnostni pojem in se jo opredeljuje z verjetnostjo prekoračitve izbrane vrednosti parametra potresnega nihanja tal (projektni pospešek tal, intenziteta …).
Potresna ranljivost: (angleško: seismic vulnerability) občutljivost ogroženca (ljudi, stavb, materialnih dobrin...) za potres. Je lastnost stavbe oziroma ogroženca (in ne lokacije) ter je obratnosorazmerna potresni odpornosti. Ranljivost se lahko opiše s pričakovano stopnjo izgub ali poškodb objektov, ki bi nastale ob potresu določene stopnje intenzitete ali pospeška tal.
Potresna ogroženost: (angleško: seismic risk) pričakovane družbene in ekonomske posledice potresa. Je verjetnostni pojem in je odvisna od potresne nevarnosti, potresne ranljivosti stavb, gostote naseljenosti in časa izpostavljenosti.
Potresna odpornost: konstrukcija mora biti projektirana in zgrajena tako, da prenese projektni potresni vpliv, ne da bi prišlo do porušitve dela ali celote in da ne bi prišlo do takih poškodb, ki bi omejile uporabo objekta oz. da bi bili stroški popravila nesorazmerno veliki v primerjavi s ceno konstrukcije.
Seizmologija: veda o potresih in z njimi povezanimi pojavi. Tesno je povezana s fiziko Zemljine notranjosti, tektoniko in geologijo ter je del geofizike, ki sodi v sklop naravoslovnih znanosti.

Škoda: ekonomske in druge izgube, ocenjene po nesreči.

	Agencija za okolje Republike Slovenije

	BDP
	bruto družbeni proizvod

	CZ
	Civilna zaščita

	CZ RS
	Civilna zaščita Republike Slovenije

	ELES
	Sistemski operater prenosnega omrežja

	EVROKOD
	Evropski standardi

	GZ
	Gradbeni zakon

	ITK
	Informacijski in telekomunikacijski sistemi

	IZS
	Inženirska zbornica Slovenije

	MO
	Ministrstvo za obrambo

	MOP
	Ministrstvo za okolje in prostor

	n. r. 
	vsebina vprašanja je glede na nesrečo nerelevantna

	POTROG
	Projekt in računalniške aplikacije za določanje potresne ogroženosti v Sloveniji

	RS
	Republika Slovenija

	SV
	Slovenska vojska

	URSZR
	Uprava Republike Slovenije za zaščito in reševanje

	VPNDN
	varstvo pred naravnimi in drugimi nesrečami

	ZARE
	Radijski sistem in sistem osebnega klica v sistemu VPNDN

	ZAPS
	Zbornica za arhitekturo in prostor

	ZGO
	Zakon o graditvi objektov

	ZiR
	zaščita in reševanje

	ZRP
	zaščita, reševanje in pomoč

	ZVNDN
	Zakon o varstvu pred naravnimi in drugimi nesrečami

Priloge


1. Razvid za področje graditve (MNVP).

2. Razvid za področje sistema VPNDN (MO, URSZR).

[bookmark: _Toc146198547]Evidenčni list sprememb, dopolnitev in posodobitev


	Zap. št.
	Ažurirano (poglavje, stran)
	Datum
	Ažuriral

	1
	V celotnem gradivu: Dopolnitve glede sprememb pravnih podlag in novosti
	September 2023
	MNVP

	2
	Kazalo je ažurirano glede na spremenjene oziroma nove vsebine v oceni
	September 2023
	MNVP

	3
	Dopolnjena sta razvida
	September 2023
	MNVP

	4
	Posodobljene so tabele ocene
	September 2023
	MNVP

	5
	V celotnem gradivu so narejene posodobitve zaradi reorganizacije Vlade
	September 2023
	MNVP

